text:
(體路專欄)之前係facebook share過一篇生果日報關於HICT 7分鐘可有效燒脂減肥嘅介紹,引起咗好多迴響.有朋友認為可以,有朋友認為唔可以,其實HIIT同HICT可“極速”短時間燃燒多啲卡路里都已經有實驗證明過,但係又有實驗證明卡路里未必係減肥過程中影響最大嘅.HIIT同HICT之所以咁有話題唔多唔少都因為佢地做嘅時間好短,啱晒成日都無咩時間嘅人,不如我用兩篇post講吓HIIT同 HICT 嘅訓練概念,大家分析一吓,各取所需
HIIT – high intensity interval training
高強度間歇訓練,聽個名都知個訓練裡面要快吓又慢吓咁,HIIT 出名在於比起低強度運動更有較燃燒脂肪,係訓練結束後亦可加速新陳代謝.
有研究指HIIT最好一星期做2次,每次約20分鐘,外國有實驗證明做15星期HIIT嘅人比起做20星期普通訓練嘅人,少咗嘅脂肪量係為多嘅.
咁你就會話咁咪好囉,未必,因為人人鍛煉目標唔同,有啲朋友可能真係想運動輕鬆吓,同朋友聯宜吓,唔通你又捉佢去做HIIT咩,而HIIT都只係由衝刺,緩和咁交替,係gym room都可以做到例如用跑步機,單車機,橢圓機呢幾樣,老實講其實都幾悶吓架,另外就係衝刺果一part要令心率去到90%以上,之前都有講過運動強度越高要休息回復嘅時間就越長,所以可能你一星期做完兩次HIIT就要休息返好耐先得(假設).
係高強度果part度,身體只可提供到約10秒嘅能量比你用,而用帶氧運動作減脂好處就係持久性較長,身體係帶氧嘅情況下可以無限量咁供應能量,所以話咸魚青菜各有所愛,駛咩拗吖.
下次會講HICT,請繼續留意!
想知更多體適能資料可都我的Facebook Page “高級私人教練 Jerry Liu”,多謝支持!!
Post Views:
3,328


c: text/html

text:
因為武漢肺炎,小朋友最少停課一個月,個個盡力減少外出,一方面減低感染機會,二來都要節省口罩~大人都仲會每日出去返工(day公司其實都實施半home office)有得行多少少路,小朋友每日活動空間真係得屋企嗰幾百呎,我哋都盡量爭取俾佢哋落平台玩,但午睡醒來既時間好多其他小朋友,所以我哋都有好幾晚食完晚飯之後落去玩,冇乜其他人,可以口罩都唔駛戴~
妹妹詩詩性格比較活躍,真係會不停sir滑梯,跑跑跳跳,但家姐曉曉真係比較好靜,落街玩都寧願佔據滑梯下面既小空間開餐廳賣雪糕,要氹佢踩下滑板車都要用「送外賣」做題材先會積極少少去下~而家咁少出去,落得去嗰半個鐘梗係希望可以maximize到效果啦~
今日爸爸有好提議,我哋玩尋寶遊戲﹗﹗
帶咗一楝唔同顏色唔同大細既圈圈落去,輪住收埋,跟住輪住搵番出嚟~話說呢楝圈圈都有好耐歷史了,係穎彤表姐佢哋俾既二手玩具,究竟穎彤表姐佢哋之前有冇其他主人呢?
開頭時大家收埋嘢既技術冇咁高超,就咁放係花槽邊,滑梯攀爬架上面,涼亭下面等等地方,好容易就搵到出嚟~但玩多幾次之後,收埋圈圈既技巧越嚟越好,會根據個別圈圈既特性嚟收埋,好似深藍色圈圈放係暗既地方,黃色圈圈放係黃色燈既中間,越嚟越有挑戰性,我都玩到好有趣味~呢個遊戲最成功既地方係,除咗好玩之外,曉曉真係跑多咗好多﹗﹗詩詩未識得收埋,不過跟出跟入,佢既運動量好有進益~
我哋要發掘多啲新遊戲呀,暫時距離最早復課日仲有20日,家長們加油﹗

robotstxt: allowed

filter: keep


text:
Read full review
2017-05-27 1138 views
3年前第一次約會係石澳,3年後重遊舊地隔離既赤柱😆好耐之前聽朋友介紹過the boatbouse, 佢個陣仲係藍色既,而家就到我黎就變左黃色lu, 不過都好有外國feel, 依然咁浪漫星期五既boathouse 唔多人,上到2樓緊係揀窗邊位啦! 吹住海風,飲啖chardonnay, 再望下對面個個,成年最浪漫仲唔係呢個moment?! 我地兩個人,叫左 海鮮拼盤,周打蜆湯,炸墨魚圈,安格斯牛扒,士多啤梨乳酪拼檸檬雪葩(個名我作架,但係呢個味道架XD),全部各一.個經理仲好貼心咁問我地係未分食,連個湯都同我分2細碗上,超貼心!
好耐之前聽朋友介紹過the boatbouse, 佢個陣仲係藍色既,而家就到我黎就變左黃色lu, 不過都好有外國feel, 依然咁浪漫
星期五既boathouse 唔多人,上到2樓緊係揀窗邊位啦! 吹住海風,飲啖chardonnay, 再望下對面個個,成年最浪漫仲唔係呢個moment?!
我地兩個人,叫左 海鮮拼盤,周打蜆湯,炸墨魚圈,安格斯牛扒,士多啤梨乳酪拼檸檬雪葩(個名我作架,但係呢個味道架XD),全部各一.個經理仲好貼心咁問我地係未分食,連個湯都同我分2細碗上,超貼心!
167 views
0 likes
0 comments
46 views
0 likes
0 comments
41 views
0 likes
0 comments
42 views
0 likes
0 comments
Post


text:
最近執屋,竟然搵返當年阿囡讀幼稚園果陣我同佢溫習既認字卡.
記得阿囡k2,k3既時侯仲好溫馴 (即係一舊飯),對佢老豆我言聽計從.當時同佢溫習既任務,就落左係我身上.
不過有一樣野無論係佢幼稚園定宜家讀小學都一樣:同佢溫書,真係好悶.佢悶,我仲悶.
所以當時我就諗左一個idea:不如將佢要認既字變成字卡然後好似puzzle咁砌返?
自製卡通拼圖認字卡
個原理其實好簡單,首先將佢要認果d字開個Word或者Powerpoint打出黎 (我鐘意用Google Doc,你用Word都得),每頁一個生字:
然後上網搵一張你阿囡阿仔鐘意既卡通wallpaper.阿囡細個果陣就梗係公主系列啦.
跟住就好睇你自己 / 公司部printer生唔生性了.我首先將個生字word file 1開16咁print做張圖(若你唔得,或者你可以一開始整個Word果陣就已經排好一張字寫16個字):
然後我就揀呢張1開16既生字圖同埋張公主wallpaper,兩張圖雙面彩print出一張紙.Print完返去剪返開16張字咭就完成.
咁整完...真係點玩呢?
每次要溫習果陣就拎返d字咭出黎順返d次序排好:
跟住就同阿囡可以玩了!佢每答啱一個生字就可以反轉個字卡:
只要佢全部都識晒…佢要既公主wallpaper就會現身了!
呢個好玩在仲可以提佢:你成日唔記得果個字會令到個公主個頭或者手出唔到,下次佢就知要記熟邊幾個字.
自從我整左第一次之後,阿囡當年又真係次次考試都問我:有無字卡玩呀?又比晒idea我要咩公仔.
同阿囡懷緬左一輪啲字卡,然後互望一眼.或者大家可能都有同一個感受:「點解你宜家唔係好似當年咁有心機既?」


text:
之前喺報紙度剪咗幾張美心西餅買麵包嘅 coupon,由於噚日係最後一日可以用啲 coupon,所以就買咗兩種麵包:五穀健康麵包 & 芋頭雪山包.
睇見五穀健康麵包個 outlook 都已經好吸引.
包質鬆軟,仲有好多果仁喺入面 o添,包括有亞麻子,葵花籽同芝麻,所以覺得好有質感,好有果仁果種香口感,都 OK好食.
至於雪山包就係美心西餅呢期嘅主打,睇落好吸引,真係好想食! 不過只係呢張 poster 影得靚咋,又或者係 "道具",到睇到真實個包樣時就好失望 lu!
燈,燈,燈,凳,呢個就係 "傳說中" 芋頭雪山包個真身喇,係咪同張 poster 個樣差好遠呢!!
裡面有嚿芋蓉餡 o架!
雪山包個面皮其實係類似菠蘿皮或墨西哥皮之類物體,所以一定要烤番脆先至好食.之前其實已經食過流沙奶皇味,不過我個人就認為芋頭味好食啲,因為凡係整流沙餡都會落好多油去做,先至會做到流動嘅液態狀,所以係會好油膩,加上美心啲師傅 "落足本" 去整,所以鹹蛋黃味非常濃,對於鍾情清淡嘅我就唔係咁 buy 囉!反而芋頭味比較清香啲.焗完之後外脆內軟,好有層次感,不過試過就算喇,都唔係真係咁吸引啫!可能我始終都係鍾情於歐陸麵包多過日式麵包啦.


text:
交通,大家可以係油塘地鐵站落車.鯉魚門石礦場位於三家村後面,所以由地鐵站A2出口
開始行,沿茶果嶺道往鯉魚門邨方向行大約十分鐘就會到.
鯉魚門係一個香港歷史發展既資料館.清初既時候,南明名將鄭成功被打敗後,其將領鄭健之子孫就以鯉魚門為據發展海盜勢力,後來亦為香港著名海盜張保仔勢力範圍.
而抗日戰爭中鯉魚門酒灣是香港保衛戰的防線之一.到後來國共內戰,鯉魚門亦住左不少南逃國民政府軍的難民.直到1960年代,鯉魚門發展成海鮮旅遊飲食區及工業區,於是成為香港知名既海鮮避風塘.
黎到鯉魚門 ,就會見到最當眼既牌坊.
而沿指示牌,就可以黎到石礦場.
鯉魚門入面都有一個小社區.黎到呢到,有少少覺得自己去左長洲或者澳門.都幾得意家.
呢到有好多手信既鋪頭,例如老婆餅,或者豬肉乾.真係好似去左長洲或者離島甘.自己突然變左一個遊客.呢種久違既感覺,真係既熟識,又陌生.
大家要留意,因為呢到好近民居.所以大家既聲浪要留意,吾好影響到其他居民.
黎到海邊,就會見到燈塔.有興趣,大家可以去影相.但係因為太多人,所以露露都會揀去石礦場個邊再影.
而沿路行既時候,都會有好多好靚既油畫.
黎到天后廟,大家都可以向天后娘娘上香.
繼續向前行,就會見到景色豁然開朗.黎到石礦場.
有幾個位影相都吾錯.
因為石礦場曾經比火燒過,所以有大部份既地方都有燒焦既痕跡.
所以只係搵到呢一部份仲有少少既芒草.
不過呢到,就好曬.所以如果大家要黎呢到既時候.最好都係帶埋水同遮.
有興趣睇番露露其他既經歷,可以訂閱同分享我既專欄
https://travel.fanpiece.com/travelaroundwithyou/
多謝各位.


text:
(終於有相)心如晚宴笑到見牙唔見眼
20160801
東網電視更多新聞短片
林心如真係由朝笑到晚㗎.
可以喺峇里咁靚嘅地方結婚,有咁錫自己嘅老公同好友,仲有咁浪漫嘅場地布置,相信對於所有女人嚟講,都係一件圓滿嘅事;而林心如都係女人,所以佢應該都對自己呢個一生人一次嘅婚宴好滿意.
由於林心如同霍建華今次喺峇里嘅婚宴比較低調,所以流出嘅婚禮同婚宴相關照片一直唔算太多.而大家等了又等,等咗足足一晚,啱啱終於有一對新人喺婚宴相片流出.雖然流出嘅相朦朦地,仲要好細張同得嗰幾張,但唔難發現嘅係,林心如真係好開心.佢全程笑到見牙唔見眼,相反佢老公仲可以維持型爆Chok樣.
冰冰心如相擁眼濕濕
另外,心如同霍建華嘅婚宴現場,仲流出咗一張台上相,雖然只得背面,但依然可以睇到好多嘢.首先,我哋發現心如件婚紗原來係大露背嘅,而且好多喱士,感覺優雅得嚟又不失時尚.而一對新人同馬來西亞藝人謝佳見嘅合照,亦睇得出新娘子嘅氣息相當唔錯,個樣極度甜美省鏡.同場仲加映咗一幕感人戲碼,就係范冰冰攬住林心如,而且兩個都仲要眼濕濕咁,touching到哩!
最強娛樂APP《東網巨星》,不時推出最新最好玩娛樂節目,除了早前推出的特備節目《發哥有Say》,《黎明話你知》外,每個禮拜都仲有好多其他精彩娛樂節目.預知未來,相信好多人都希望做到,《東網巨星》APP其中一個重點節目《玄學星相》,除咗教識大家點樣催吉避凶,仲會以玄學角度,幫大家八盡每周娛樂熱話㗎!
最強娛樂APP「東網巨星」下載連結:


text:
記錄我呢啲冇地位嘅賤民喺香港嘅生活日常
薯仔日記
簡介
19-01-2022 星期三 陰天
每日坐巴士嗰陣,係我諗嘢最多嘅時間.我會諗吓今日發生嘅人同事,有時會睇吓連登仔出嘅post笑吓,或者去諗吓香港嘅未來.
以前嘅我從來都唔會覺得自己會係個憂國憂民嘅人嚟,而家講起都覺得有啲好笑.
而今日嘅我喺坐巴士嗰陣突然有寫日記呢個諗法,去記錄返每日發生嘅新聞,我所遇到嘅人同事,仲有吹吓啲無聊水.
簡單用幾句講返今日嘅新聞,銅鑼灣寵物店有女店員確診變種新冠病毒Delta,而且舖裡面有倉鼠驗到呈陽性.成2000幾隻倉鼠,龍貓,兔仔要畀人道毀滅,都即時停止咗倉鼠嘅入口.
由細到大我都好鍾意小動物,曾經養過倉鼠,免仔,狗仔等等唔同嘅動物.但自從我隻狗仔離開咗之後,我都冇再養過任何嘅寵物.
前一段時間我都考慮過想養返隻倉鼠,一嚟自己真係好鍾意小動物,二嚟又可以教吓屋企嘅其他小朋友點樣去愛同照顧小動物.最後因為有屋企人唔鍾意,我都係決定放棄咗呢個諗法.
雖然係有啲唔開心,但我都可以理解呢位屋企人嘅諗法.養小動物就有責任去照顧佢一世,我都願意負起呢個責任.不過我始終啲驚,所以養倉鼠呢個諗法未到好堅定.
我驚自己喺付出咗愛之後,係咪可以接受到佢嘅離開呢?
當初我隻狗走得好突然,我一直坐喺佢隔離,望住佢好辛苦我自己都唔好受.我知道佢已經好老,知道佢會離開我,但我一直都選擇唔去面對.直到佢走嗰日我先意識到,臨時臨急去搵寵物善終.
我搵完先見到間嘢好似好多負皮,因為呢件事我自責同喊咗成個禮拜,直到睇住佢火化咗之後我先冇再喊.
喺嗰刻我明白養寵物最辛苦同痛苦嘅唔係照顧佢,而係學識去面對同接受佢嘅離開.
以前隻狗仔一見我喊就會用佢自己隻手塞住我把口,食到我成口毛.呢啲寵物陪住我大,當中雖然有覺得佢哋煩嘅時候,但都好多開心嘅回憶,佢哋對於我就係家人嘅存在.並唔係得我一個單方面照顧佢哋,佢哋都教識咗我好多嘢,點樣去照顧?咩係責任?點樣去面對死亡?
今日我睇到片裡面嘅細路仔因為唔捨得隻倉鼠而爆喊,其實我都身同感受,覺得好心酸,好想去救啲野倉鼠.
之前政府殺野豬嗰陣我已經有好多諗法,但一直唔敢去做,因為知道做完都係唔會有好結果.喺新聞見到個男仔想保護啲野豬想為佢哋發聲,最後都畀班黑警拉埋.
我呢啲賤民,又可以做到啲咩呢?我坐喺巴士嘅窗口位,一邊聽歌一邊望住外面嘅風景諗好多.
無錯,我一直覺得自己係賤民,相信班高官都覺得我哋係.好似我呢啲冇錢又冇地位嘅普通人唔係賤民係咩啊?賤民有咩權去發聲啊?
文宣?唔得.
聯署?唔得.
集會?唔得.
新聞自由?冇啊!冇啊!冇啊!
而家連出行食個飯,去唱K去玩嘅自由都冇啊,仲諗噉多做咩,呢啲更加唔會有可能喇.哈哈......恐怕突出少少個頭已經畀班黑警咬.
今日都係天琦,祝佢平平安安.
疫情之後我嘅生活都係得返返工同放工,有時寫吓文,睇動漫同睇啲搞笑同新聞post為主.雖然算係噉,但又覺得自己好悶.
今日都係平平淡淡噉過,唔係做咗好多嘢.因為呢兩日我基本上清曬手頭上啲文件,所以都開始拖慢嚟做拖吓時間.
臨放工先發現份嘢有啲出奇位,做到我腦閉塞.最後決定去柯個屎先,聽日再做.通常我遇到啲唔識嘅嘢就會拖到聽日先,到第二日轉換咗個心情就會易啲去搞啲難搞嘢.
日記寫住噉先,希望聽日都堅持到,早抖.


text:
(撰文:陳假)
唔經唔覺又到831, 五年前嘅831開始燃起咗香港第一度火, 經過兩個多月嘅佔領行動之後, 可為係第一次嘅革命失敗, 但係亦都揭露咗港共政府嘅真正邪惡面目.
兩年後嘅農曆新年,有一班打破咗一向以來抗爭加鎖嘅年青人走出旺角,同黑警對戰,發動咗第二次革命,可惜革命失敗嘅後果就係當中一班年青人參選俾dq,香港嘅三權分立已經畀共產黨差不多摧毀.最慘嘅係之後呢班年青人被告以暴動罪,要含冤入獄多年.
之後香港嘅社運進入低潮期,老實講當時進入低潮期嘅係包括我自己,因為當時我覺得香港團火係咪已經冇咗?香港係唔係會繼續沉淪落去?
2019年,真係喺毫無先兆底下,唔知邊個屎忽痕搞個送中條例出嚟,呢條條例真係挑起咗埋藏喺香港人心底好耐嘅恐共陰影,積藏多年嘅恐懼同怨氣,再一次將香港人團火燃起,呢團火比以前任何一次都要大,而不幸嘅係,我哋所付出嘅代價都比以前任何一次大,我哋冇咗6條人命,三隻眼,差不多近千個義士被捕.
如果今次我哋團火熄咗, 我哋唔知要等幾多年先會有下一次, 咁嗰近一千個義士咁點算?佢哋會必然受到清算!
只有眼前路,沒有身後身,團火係唔可以熄,我哋冇得返轉頭,無論幾艱難都要繼續向前行落去.
#光復香港 時代革命
呢句口號,就係起始於當年參與魚蛋革命嘅梁天琦先生,係新東補選時候所用嘅口號.係度希望千祈唔好忘記,仍然受牢獄之苦嘅盧建民以及梁天琦等人.當中尤其係盧健文先生,佢名氣唔算太高,但係要受嘅牢獄之苦就最長,長達七年.而大家亦都必須要明白,如果呢近1000個義士要受到清算嘅話,佢哋嘅後果係不堪設想.


text:
更多
2018-12-31 599 瀏覽
呢間上海菜小店裝修簡陋 空間細小 只有四張四至五人既圓枱 係一間平民小店 一啲都唔起眼 話雖如此但佢既食品令我喜出望外我大概8:10pm 左右去到 唔使等位 不過錕鈍 水餃 春卷等等⋯ 好多野都賣哂咁最後叫左嫩雞煨麵 紅燒軟排麵 同埋虎皮蛋虎皮蛋 係一隻雞蛋 用醬汁醃過再攞去炸 炸完再淋上醬汁 個汁有似滷水汁帶少少甜 蛋既質感係唔硬既 唔會似茶葉蛋個d煮左好耐 令個質感變硬雞蛋皮雖然炸過 但唔會係脆卜卜 個皮係好似煎蛋 濃邊既口感 都幾特別 配埋個汁好食嫩雞煨麵 湯底好飲 飲得出加左奶 料多 菜 咬落爽脆 唔會過熟淋哂 雞 無雪氣味 咬落有口感 好似食走地雞咁 本身煨麵既麵都係比較淋既 而佢既麵都係偏淋 但唔會夾唔起 唔會爛哂要用匙羹食我第一眼見到兩碗麵 講左句「嘩!咁大碗既!!!」成碗麵既份量比起其他上海麵店應該多左50% 一般女性應該食唔哂四十幾蚊既價錢 好抵食 真係去邊搵紅燒軟排麵 係好食湯頭美味不太濃豬軟骨有五至六件 夠淋夠入味 唔會太鹹 味道適中 每件都有連住軟骨 唔會只係得肉 不油膩幼麵 質感軟滑 吸收左湯汁 味道更加雪菜要另外收費$13 雪菜味道爽口 感覺鮮製 唔會醃到好
唔起眼 話雖如此
但佢既食品令我喜出望外
我大概8:10pm 左右去到 唔使等位 不過錕鈍 水餃 春卷等等⋯ 好多野都賣哂
咁最後叫左嫩雞煨麵 紅燒軟排麵 同埋虎皮蛋
$6
32 瀏覽
0 讚好
0 留言
虎皮蛋 係一隻雞蛋 用醬汁醃過再攞去炸 炸完再淋上醬汁 個汁有似滷水汁帶少少甜
蛋既質感係唔硬既 唔會似茶葉蛋個d煮左好耐 令個質感變硬
$6
22 瀏覽
0 讚好
0 留言
雞蛋皮雖然炸過 但唔會係脆卜卜 個皮係好似煎蛋 濃邊既口感 都幾特別 配埋個汁好食
$48
28 瀏覽
1 讚好
0 留言
嫩雞煨麵
湯底好飲 飲得出加左奶 料多
菜 咬落爽脆 唔會過熟淋哂
雞 無雪氣味 咬落有口感 好似食走地雞咁
本身煨麵既麵都係比較淋既 而佢既麵都係偏淋 但唔會夾唔起 唔會爛哂要用匙羹食
$48
39 瀏覽
1 讚好
0 留言
我第一眼見到兩碗麵 講左句「嘩!咁大碗既!!!」
成碗麵既份量比起其他上海麵店應該多左50% 一般女性應該食唔哂
四十幾蚊既價錢 好抵食 真係去邊搵
$48
53 瀏覽
0 讚好
0 留言
紅燒軟排麵 係好食湯頭美味不太濃
豬軟骨有五至六件 夠淋夠入味 唔會太鹹 味道適中 每件都有連住軟骨 唔會只係得肉 不油膩
幼麵 質感軟滑 吸收左湯汁 味道更
33 瀏覽
0 讚好
0 留言
加雪菜要另外收費$13
雪菜味道爽口 感覺鮮製 唔會醃到好鹹 一啖麵加少少雪菜 簡直係錦上添花
不過我今次個雪菜係免費 係姐姐送比我地食既 因為佢地要收工了 剩低都會倒掉 所以送埋比我地食 呢d福利我唸只會0係民間小店先會發生
如果只係想食一碗好食既上海麵 唔講究環境 唔要5星服務 我覺得值得一試再試
張貼


text:
澳門N6巴士
澳門N6巴士,係一條由澳巴做緊,由澳門大學總站來回科技大學嘅通宵循環巴士線,只係響凌晨時間服務.
呢條線澳大橫琴校區第一條夜間巴士線.
背景[編輯]
2016年4月20號,交通事務局開咗呢條線,畀咗澳巴嚟做,服務時間由凌晨十二點到朝早六點,廿分鐘一班,比原先澳大自己開嘅夜間穿梭巴士班次密咗一倍[1].
2018年4月16號,交通事務局召開記者會,公佈巴士加價同回應4月15號嘅氹仔嘉樂庇總督馬路巴士奪命交通意外,會上交通事務局局長林衍新局先公佈會響4月21號澳門所有公共巴士統一收六蚊葡幣,用澳門通拍卡畀錢就分普通線同快線收費,普通線收三蚊葡幣而快線就收四蚊,餘額由政府補貼,學生卡就響澳門通嘅價錢上再半價,老人同殘疾人士免費,將原本傾好嘅分澳門居民澳門通同普通澳門通收費(普通澳門通重有補助不過補少啲),學生寒暑假期間取消優惠,老人同殘疾人士卡朝早同晏晝繁忙時間取消優惠(唔想老人同殘疾人士同返工啲人逼車)嘅全部內容唔實行,又將六十分鐘入面補差價由澳門線轉氹仔線嘅轉乘安排取消,澳門線轉氹仔線同澳門線轉澳門線轉乘時間一樣四十五分鐘,轉路環線就保留六十分鐘轉乘時間,林衍新話加價係基於澳門巴士好多年都冇加價(同樣理由已經響早排交通事務局服務費,鎖轆費,分階段調整咪錶收費用過),同埋佢嘅局預算冇加,但係補貼巴士公司嘅錢就不停噉加,所以點都要加,重話加幅比2008年巴士加價幅度細,調整幅度相對溫和,被人批評交通事務局冇經過大多數民意支持就霸王硬上弓話加就加夾硬嚟,2008年巴士雖然加價,但係當年第一任交通事務局局長汪雲為咗吸引多啲人搭巴士支持綠色出行,第一次推出澳門通拍卡有補貼,變相減咗價,但係由於冇區分澳門居民同遊客,所以交通事務局補貼費用年年上升,惹嚟澳門市民反感,要求區分收費,但今次方案諮詢嗰陣有提到,但冇實行[2][3].
2018年4月21號,澳門巴士票價調整,呢條線嘅收費亦跟住調整:全程收費係六蚊葡幣,唔再分區收費.
用車[編輯]
五洲龍FDG6751G
走線[編輯]
車費[編輯]
服務[編輯]
停站[編輯]
攷[編輯]
睇埋[編輯]
拎[編輯]
- (繁體中文)澳門公共汽車有限公司


text:
台灣翻香港前嘅準備+機場流程✨
5月20日 18:15
哈囉大家好我係Maggie! 今日想同大家分享我係5/19翻香港嘅過程! (因為我係係13號決定要走 淨係得五日時間準備) 所以都希望幫到一d黎緊要返香港嘅朋友! 走之前嘅準備 因為原本已經打左兩針bnt 所以可以淨係隔離七晚 要準備嘅嘢大概就係:機票,隔離酒店+pcr結果 1.機票 我係係trip.com訂國泰 基本上機票唔難訂都唔算太貴 一程大概1800港幣 2.隔離酒店 我係係agoda訂~因為agoda可以揀隔離防疫專案 就可以book到指定檢疫地點(因為香港翻台灣要係指定嘅酒店進行隔離) 我book嘅係3星級嘅酒店係5500港幣7晚 overall一日三餐都係正常唔難食,但環境就一般 不過因為走得好臨時 所以淨返嘅都成1000蚊港幣一晚 真係落唔到手 (不過agoda有個缺點係冇得退錢 所以如果有咩臨時飛唔到 真係會幾麻煩) 3.pcr結果 香港政府係要求飛機前48個鐘嘅檢測 ⚠檢測嘅果下要係登機時間48個鐘耐 因為我登機嘅時間係下晝一點 好多醫院診所檢驗所都係要朝早就檢測 所以我book左飛機前一日嘅自費pcr 即係5/18 然後急件當日五點出報告 我係係台北內湖嘅麗寶事業檢驗所 3500台幣急件 已經係我搵到最平 建議大家做pcr都儘量約聯醫,長庾,馬偕呢d大醫院診所(要確保係得到台灣政府嘅認可) 然後pcr前就乖乖留係屋企啦 因為pcr陽嘅話就好麻煩 然後係飛嘅當日 當日要跟身好重要嘅就係證件護照,酒店確認書,pcr結果同針卡 1.我大概早兩個鐘多d到機場 寄完行李仲有時間快手食個飯 (⚠寄行李果度有個qr code係入境香港要填嘅資料 建議填左先然後cap圖 到時落機會方便好多!) 2.機場大部分舖頭都有開 真係想臨時買手信都可以揀下 都有換錢嘅地方 3.⚠落機嘅流程基本好似通關咁 跟住指示就ok 一開始係會先比個牌你帶再加上你嘅檢測工具 會叫你拎比下一關嘅人 然後就係pcr同快篩 由台灣返黎係兩個都要做(所以插左兩次個鼻,一次喉嚨) 然後下一關係firm你電話打唔打得通 但so far就算冇電話都ok 可以留屋企人嘅 衛生署d人同我講真係有事會通知酒店 留嘅電話係for隔離後有咩事 但通常唔會打 然後就係去拎強制檢疫令 佢有順便幫我搞臨時針卡for安心出行個個app 之後就係去坐15分鐘(我估係等快篩結果) 坐嘅時候可以拎水同ritz餅! 最後先可以過關拎行李(所以緊要野要更新!) 4.點去酒店? 拎完行李之後出去比強制檢疫令工作人員睇 佢會安排你去排隊 我等左半個鐘左右先有車 d車會兜個區嘅其他酒店 所以第幾站落車就睇運氣 overall成個流程 由落機到入到酒店 我大概用左三個鐘 希望可以幫到就黎翻香港嘅大家 都祝大家一路順風 留係台灣嘅要小心身體!


text:
語文.書話
今年四月,無綫電視有個《360秒人生課堂》嘅節目邀請我做嘉賓,用三百六十秒講個觸動人心,娓娓動聽嘅故仔,我一口答應,原因唔係咩散發正能量,而係香港嘅電視好似冇乜做過演講嘅節目.我會分兩期講一講演講嘅四大法則:觀眾,內容,語言,風格.
一,知道有咩觀眾,先至定咩內容:
無綫嘅觀眾層面大部分都係五十歲以上,所以內容唔能夠太偏激,同時又要配合「人生課堂」呢個大主題,要輸出正能量,激勵人心,觀眾要學到嘢.
二,講自己嘅故仔,亦要適用於人哋:
內容當然要講自己嘅故仔,咁先嚟得感動.悲壯慘情,賺人熱淚可以感動;勵志激昂,啟迪心靈又可以好感動.自問冇咩慘情嘢可以分享,而我從教師跳入娛樂圈嘅經歷,反而可以滿足觀眾獵奇嘅心態,又可以令佢哋學到嘢,於是演講題目就定為:「跳出舒適圈」.
跟住就要諗下我從教師變做藝人,當中嘅風險管理點樣令到觀眾都可以用得到.請睇:
即使我跳出嚟拍戲搵得多唔過做講師嘅人工,只要我用短啲時間,五年吖,搵翻同一舊錢,我都有賺喎,時間就係金錢嘛.再講吖,我哋又冇細路,最大鑊咪供樓,我老婆有份工加嘛,成張氣墊咁,跌唔死,輸唔晒.
我將搵錢多少定輸贏嘅準則,變成搵錢以速度定輸贏.就算觀眾冇我跳出舒適圈嘅經歷,都可以學到定輸贏嘅唔同風險管理方式.之後,我仲用一個金句總結上面嘅要點:「跌唔死,輸唔晒」,令觀眾印象深刻.
觀眾好可能一邊聽我叫佢哋跳出舒適圈,一邊就會挑戰我需唔需要跳去其他電視台,於是我就咁樣回應佢哋嘅心底話:
我跳咗出嚟唔覺唔覺都成五年,喺同一個台五年喇,吖,又係時候諗下需唔需要又要跳出comfort zone.
我跳完又跳,主要嘅目的就係令觀眾思考跳出舒適圈唔係單次事件,而係不斷要探索嘅問題,問題背後其實就係老生常談嘅不斷突破,不斷進步.
要令到觀眾學得到,用得到,就要帶領佢哋去思考跳出舒適圈原來係滿足我哋嘅終極需要,即實現自我.我咁講:
實現自我,有個學名,叫Bensirlization,今次跳出嚟我要自己寫劇本,自己做男一.係呀,今次跌得死㗎,可以輸清光㗎,「社會名人,因實現自我,冚嘭唥嘅家產冇晒,傾家蕩產」.冇錯,我呢啲離地嘢,Bensirlization唔關你事,但你哋有自己嘅實現自我,Susan,你有Susanlization,吳生,你有吳生-lization……人人都有個實現自我-lization.
實現自我嚟自Self-actualization,呢個叫法好離地,於是我創作咗Bensirlization,但同觀眾仍然有段距離,我繼而再虛構一啲觀眾嘅名字套入去-lization入面,令到觀眾覺得我同佢哋都有實現自我嘅共同目標.
演講四大法則,我上面講咗兩個:
一,觀眾:知道有咩觀眾,先至定咩內容.
二,內容:講自己嘅故仔,亦要適用於人哋.
其餘兩個:語言,風格,下回分解.


text:
各位抹茶控注意!2016年8月19日,
靜岡抹茶雪糕專門店嘅直營店「ななや」終於喺東京青山開幕啦~
我相信有好多人都有去過壽々喜園xななや嘅Crossover淺草店,
但係今次嘅直營店除左可以食到7個唔同濃度嘅抹茶雪糕之外,
仲有Crossover淺草店食唔到嘅甜品㗎~
今次新開嘅「ななや」係喺青山嘅後街(由渋谷行去大約15分鐘)
11點開門,我大約10點50分左右去到已經有長龍
營業時間係11點至19點
星期二休息,但係如果係公眾假期嘅話就照常營業
MENU有分好多種,
由上排左邊開始數抹茶口味最淡到最濃一共有7種
而其他仲有和紅茶,黑芝麻,原味,焙茶,
草莓,朱古力,同季節限定嘅抹茶檸檬.
單球杯370Yen (7級濃度560Yen)
雙球杯470Yen(其中一個有7級濃度嘅要650Yen)
單球筒390Yen (7級濃度580Yen)
雙球筒490Yen(其中一個有7級濃度嘅要680Yen)
想試好多隻味喎…嘅朋友
仲有青山店限定嘅三球杯!!500Yen (其中一個有7級濃度嘅要700Yen)
除咗抹茶口味之外頭先講嘅其他口味每日都會轉同加,
今日就多左有芒果,紅豆同玉露
但係冇黑芝麻同焙茶
店鋪仲有好多茶類商品買,
而座位方面其實得一張枱仔,
所以大部分人都係企喺出面食
而為咗可以容易睇得出分別
今次我就買咗可以TAKE OUT嘅杯裝,
分別係一級,四級同七級加上和紅茶
(TAKE OUT最多可以俾到30分鐘嘅乾冰你,再加就要加錢)
而價錢一個就同單球杯一樣~
仲有只有直營店先有嘅抹茶Cream大福~(140Yen)
試食時間
可以見D色好大分別
就咁睇四級同七級好似差唔多,
但係溶到咁上下會見到分別
①先係和紅茶,
入面有D黑色一點點嘅紅茶葉
食落去唔甜,好香好濃紅茶味,
可以食到黑色一點點個D紅茶葉味有小小苦澀
但係唔會好明顯,好食~
②抹茶一級濃度
顏色同口味都好似平時食嘅抹茶雪糕咁
(所以其實可以唔洗試都得
)
淡淡抹茶香,但係比起平時嘅抹茶雪糕就無咁甜
③抹茶濃度四級
依個顏色嘅抹茶雪糕好少見
可能係啱啱食完一級,
一食已經有小小苦澀味,
食耐左甜味會出返黎,
抹茶味好濃,但係都仲可以叫甜品
④最後就係佢地嘅招牌抹茶濃度七級
好深嘅綠色,好似日本青汁個D咁
第一啖放入口係
「嘩…苦澀味阿」(其實都係可能啱啱食完四級)
感覺好似黑朱古力又或者黑咖啡咁…
好啱D唔鍾意食甜野嘅人
要食好耐先會感覺到小小甜味,
抹茶超重,個感覺好特別
雖然係苦苦地但係好好食
好值得一試~
而最後嘅最後,
就係只有直營店先有嘅
抹茶Cream大福~
外層好煙韌,入面有抹茶Cream同奶Cream
,奶味好濃加上抹茶香好MATCH超好食~
一次過食咗咁多雪糕好凍..
如果係幾個人一齊去嘅話
可以叫幾個三球杯,全部叫唔同口味Share
咁就可以試哂咁多隻口味啦


text:
最新
熱門
精選
主題
-
一煲過 5步內直接食得 懶人飯手冊
有時想令成餐飯再提昇一個層次,唔使下下都要煲埋湯,整埋甜品嘅!只要你識用普通嘅電飯煲,撳掣前加多少少料上去(當然唔係講緊味素lol),百搭嘅白飯都可以即刻變成華麗嘅日式炊飯!重點係成個過程都好簡單,就
-
(薑蔥蠔食譜)薑蔥炒蠔 汆水再煎唔會縮
近期生蠔當造,海鮮檔也有不少肥美的蠔可以選擇,如大大隻的桶蠔或袋裝蠔,簡單用薑蔥來炒蠔,可以吃出蠔的鮮和嫩,且炒過的薑蔥更加香.想炒蠔而不縮水,可在炒之前先汆水和略煎來定型,之後把薑蔥爆香才加入蠔快炒
-
銅鑼灣新開過江龍日式蠔吧 8款口味牡蠣盛合 + 生蠔小食/拉麵
成日都話做嘢辛苦,要食餐豪嘅獎勵下自己,咁一於就食餐「蠔」啦~ 銅鑼灣新開咗間主打日本牡蠣料理嘅餐廳,係日本著名燒肉店Yakiniku Kakura嘅新品牌.一入門口就已經見到有成個放滿唔同產地嘅牡蠣
-
(2021聖誕)即開生蠔任食!9 間聖誕自助餐精選
嚟到聖誕呢個咁普天同慶嘅節日,梗係要去食自助餐慶祝下~ 而且自助餐款式又多,又可以邊食邊傾.今次精選咗9間聖誕自助餐畀大家,各有特色,重點係間間都有即開生蠔呀~~~
-
(大廚教你揀靚生蠔!)將軍澳即開蠔吧+歐陸菜館 招牌鹽焗法國春雞(有片) 精選
踏入秋冬,即係又到食歐洲生蠔嘅季節啦!但應該點揀生蠔?點食生蠔?今次就搵嚟將軍澳呢間主打即開時令生蠔嘅歐陸餐廳廚師教大家幾個小貼士,食「蠔」仲要食得「好」吖嘛.餐廳仲有唔少用各地精選食材炮製嘅創意菜式
-
半島酒店新開廚師發辦 日籍米芝蓮大廚主理 食盡法國藍龍蝦,德國鱘龍黃金魚子醬等珍貴食材
好多人都會「一係唔食,一食就要食豪啲」.間中放肆豪華一餐嘅機會嚟喇,有間高級Omakase進駐半島酒店,餐廳由3位星級主廚主理,當中包括曾主理米芝蓮一星餐廳,擁有超過25年日式料理經驗嘅日籍大廚富山幸
-
覓食大埔 即叫即燒串燒店
大埔一向都好多好嘢食,有時多到唔知點揀好.今次介紹兩間串燒店,都係區內嘅人氣餐廳,提供超多款肉類,海鮮,菜蔬等串燒,全部都係即叫即燒,夠晒新鮮.
-
人氣自由配漢堡店進駐大圍 推介新龍蝦蟹肉凍堡+爆汁海膽吉列蠔堡
各位大圍友,或者鍾意去大圍踩單車嘅朋友注意啦!呢間主打可以自由配搭嘅手工漢堡店最近嚟到大圍開分店,方便各位嚟Grab & Go.首推最新嘅龍蝦蟹肉蒜檸沙律漢堡,凍嘅龍蝦肉味道爽甜食落夠Refreshi
-
銅鑼灣新開「蠔」主題日本餐廳 推介招牌鐵盒清酒燒生蠔+牡蠔忌廉意粉
鍾意食蠔嘅朋友注意喇!銅鑼灣最近新開一間以日本牡蠣為主題嘅日本餐廳,唔少菜式都以牡蠣入饌,都幾有創意~餐廳由日本人開設及主理,每道菜式都選用日本新鮮食材,除咗蠔之外,亦有供應刺身,丼飯及日式料理,絕對
-
人氣美式漢堡店進駐荃灣 坊間少見組合 限定廣島蠔班尼迪蛋 +燒骨髓牛肉芝士漢堡
出街食飯,揀間靚景嘅餐廳,定好食嘅?Why not both?


text:
欣澳站
欣澳站(粵拼:jan1 ou3 zaam6;英文:Sunny Bay Station)係一個港鐵站,喺香港新界大嶼山東北嘅陰澳打水灣填海區,2005年6月1日啟用,早迪士尼綫同香港迪士尼樂園3個半月.呢個站設有一個島式月台同埋一個側式月台,本站亦係港鐵第一個設有月台閘門嘅車站.
車站結構[編輯]
車站樓層[編輯]
車站大堂[編輯]
由於欣澳站只係一個轉車站,車站大堂除咗設有一個客務中心,售票機,增值機,八達通查閱機同幾部出入閘機外,並冇任何設施,因此車站大堂好細,站內並冇任何車站商店,只係喺1號月台與3號月台之間設有恒生銀行同埋中銀香港嘅自動櫃員機,以及喺月台兩邊設置廁所方便去香港迪士尼樂園嘅乘客使用.該站亦係前地鐵市區綫系統中,第一個設有閘內洗手間嘅車站.
車站月台[編輯]
欣澳站設有一個島式月台同埋一個側式月台,2號月台係側式月台,同車站大堂同出口相連,畀東涌綫往香港方向嘅列車使用.
1號同埋3號月台則共用同一個島式月台,1號月台畀東涌綫往東涌方向嘅列車使用,3號月台畀迪士尼綫往迪士尼方向嘅列車使用,該月台主要係東涌綫乘客轉迪士尼綫列車去香港迪士尼樂園.
而響欣澳站中間,設有2個後備島式月台,叫做欣澳應急月台(前稱陰澳應急月台),淨係畀東涌綫同機場快綫喺緊急事故時疏散乘客之用.
機場快綫路軌同東涌綫路軌分開,呢個設計嘅原意係畀東涌綫列車喺欣澳站停站嗰陣,畀機場快綫嘅列車超越.但係機場快綫列車通常喺接近欣澳站時減速,甚至喺欣澳站入面嘅路軌短暫停留,等東涌綫列車駛走.
由於欣澳站中間係緊急月台,東涌綫同機場快綫嘅路軌,因此設有月台行人天橋連接1,3號月台同2號月台,方便乘客由迪士尼綫轉東涌綫返市區.
欣澳站屬於開放式設計,月台冇冷氣,月台上得幾部涼風機降溫,因此夏天非常炎熱,而落雨更會有雨水由天幕同地面之間嘅空隙隨風飄入.另外,由於該站用開放式設計,不適宜安裝月台幕門,所以起嗰陣改用高度較低嘅月台閘門,令欣澳站成為全港首個採用月台閘門嘅鐵路車站,呢種月台閘門嘅高度大約係其他港鐵站幕門嘅一半(約1.5米).而為咗遷就迪士尼綫嘅列車設計,迪士尼綫嘅閘門矮東涌綫嘅大約1米.
車站出口[編輯]
欣澳站淨係整咗一個出入口,通往欣澳站公共運輸交匯處.呢個公共運輸交匯處原本設計喺緊急嗰時用,而家用嚟作往返愉景灣專線巴士嘅車站.
- A - 公共運輸交匯處
鄰接車站[編輯]
接駁交通[編輯]
愉景灣嘅管理組織香港興業開辦往來愉景灣,經愉景灣隧道,去欣澳站嘅專線巴士服務,編號為DB03R,於2005年9月17號投入服務,服務時間為每日0645-0115,欣澳站同東涌站一齊成為往來愉景灣嘅中轉車站.
大嶼山北部對外巴士線B5,由城巴營辦,來往港珠澳大橋香港口岸及欣澳站,經順朗路,北大嶼山公路及竹篙灣公路,部分班次亦繞經迪士尼樂園,乃配合港珠澳大橋啟用而開辦嘅接駁路線之一.
利用狀況[編輯]
由於欣澳站附近冇任何民居或旅遊設施,喺香港迪士尼樂園開幕同愉景灣接駁巴士通車之前,該站曾經幾乎無人用.而由於北大嶼山公路旁邊一段嘅機場鐵路係開放式路段,係睇車嘅好地方,所以吸引咗唔少鐵路迷利用欣澳站前往附近去影來往嘅列車.港珠澳大橋口岸接駁路線B5投入服務之後,都多咗人喺本站轉乘B5來往港九新界各區同港珠澳大橋.
車站歷史[編輯]
西部外走廊[編輯]
前港英政府落實興建香港迪士尼樂園度假區同迪士尼綫之前,早喺1989年《機場及海港發展計劃》曾倡議喺陰澳及竹篙灣起新貨櫃碼頭,新港澳碼頭及新鐵路西部外走廊,以配合香港國際機場搬去赤鱲角及發展大嶼山.
當時政府建議西部外走廊在陰澳設站,以便與機場快綫交匯,形成一個完善鐵路網絡,因此在機場快綫興建初期,早已在陰澳決定興建一個車站.後因政府將西部走廊(現為西鐵綫)嘅營運權交畀九廣鐵路,加上中西區青洲填海計劃否決及新貨櫃碼頭決定喺青衣島興建,使有關計劃一直擱置至今.
車站命名[編輯]
規劃初期,本站用當地「陰澳」做車站名稱,即陰澳站,由於迪士尼公司及離島區議會認為陰澳嘅「陰」字未能配合迪士尼推廣其歡樂形象嘅目標,因此迪士尼公司及旅遊事務專員向香港政府地政總署及地鐵公司要求將陰澳打水灣地區及車站名稱改做「欣澳」,以配合迪士尼樂園務求營造嘅開心氣氛.
地政專員經過區議會諮詢後,決定批准是次變更,更於2003年刊登喺香港憲報內.因此地鐵公司將車站正式命名做欣澳站(英文名稱由Yam O Station改做Sunny Bay Station),寓意一個充滿陽光與歡欣嘅地方.後來,地鐵公司又於2006年1月1日將原有嘅「陰澳應急月台」易名做「欣澳應急月台」.
呢次改名並引起部分市民及學者反對,認為呢次改名做欣澳係錯誤理解陰澳嘅原意,更以外國文化取替咗本地文化.[1]
上一站‧下一站[編輯]
列車班次[編輯]
參考[編輯]
- ↑ "葉蔭聰:為何陰澳沒有迎接迪士尼? | 閱報人". 獨立媒體. 2005-06-20. 喺2022-02-06搵到.


text:
禮拜一嗰日係 Charmaine 學校嘅
study leave,所以佢提早咗朝早學琴,之後就可以去補習兼溫書,準備應戰大考.下晝突然間變得好得閒,所以決定去糧倉補給物資,順便買埋沙律菜.
呢期藜麥 (quinoa) 大熱,個個都話要食 super food,但我一直都無試到,一來價錢唔平啦,但其實貴都唔係問題,最怕係唔啱食的話都唔知要唔要好,你知啦,呢啲健康食品唔係個個人都鍾意食㗎嘛,真係送都未必要㗎!!
唔知點解,見到藜麥個樣成日都形住佢係好硬,唔易消化,食到頂心頂肺,呢個亦係我主要無買嚟試嘅原因.早前同 blog 友小月傾開,佢話寧願食蕎麥
(buckwheat) 好過,質地相對比較軟啲,易啲消化,咁啱糧倉都有得賣,而且價錢相對經濟好多,買包試吓整沙律先!
今次個沙律好多料,有薯仔,紅菜頭,青瓜,芽菜,
車厘茄,醃酸乾蔥,牛油果,當然仲有蕎麥啦!
見過有藜麥賣超過 $50 磅,呢隻蕎麥就賣
$18 斤,
維起即係約 $13 磅,經濟好多!
上網睇過有好多唔同處理方法,有蒸,有煮;有先用水浸,有唔浸水
直接煮,我呢次嘅做法係洗淨後先浸水一個鐘,之後放滾水
內煮,幾分鐘就已經煮腍,攤凍後放番入雪櫃,
雪過之後口感更加煙韌.
今次啲芽菜發得唔好,除咗因為啲綠豆有部份蛀咗之外,最主要
係今次用個新筲箕發芽菜,筲箕底同盛水盤之間空位唔係
好夠,攪到啲根 "Au3" 爛咗,所以發育唔健全,一係
長唔高,一係就奀佻鬼命咁款!!後尾用
個蒸架承高之後通風就好好多.
沙律材料豐富,加任何自己喜歡嘅
dressing 都一定好食.
買沙律菜時,秤好哂價準備俾錢時先發現原來新返咗冰菜,八卦
問吓價錢同食法,但個負責人見我無乜反應無諗住買,
於是佢就話搭一條俾我試吓,反正一樣價錢.果然
口感超爽脆,仲真係有少少鹹味哦!


text:
- 絮言.狂想#037:跨語言飲沝大會 - 23/06/2022
- 航班取消,機場淪陷 😱 我到底去唔去得成Polyglot Gathering? (粵字/en subs)曼城✈阿姆斯特丹✈華沙,DAY 0 VLOG - 18/06/2022
- 絮言.狂想#036:又講咩話????? - 11/06/2022
(en sub/粵字)
我既然出得呢條片,梗係去得成啦!而因為早咗半日,你哋仲有得睇下蕭邦出生地嘅本地遊添!
大家繼續留意呢個頻道,睇下我同新朋友會有咩多語言嘅偈傾啦!
機場都亂到不堪,係塞爆晒.全部啲舖頭閂晒.我之前都覺得不妙,取消咗我班機.我多數都會出事.
一出發已經頂唔順,喺呢一架好少人嘅巴士上面.點解?因為我要半夜兩點鐘撲去機場.個故事就係噉.
我而家出發緊去今年喺波蘭嘅Polyglot Gathering.我本來訂咗一班聽日晏晝嘅飛機,經過阿姆斯特丹飛去波蘭.但係過去呢一個禮拜到,都係噉睇到新聞話我出發嘅曼城機場同埋阿姆斯特丹機場都亂到不堪,係塞爆晒.我之前都覺得不妙,之後今朝不出我所料,真係取消咗我班機.結果幾經辛苦,我就將佢改早一班朝頭早嘅機,但係就六點鐘.
同埋為咗可以早啲去到排隊,唔好miss咗班機,我就要半夜就撲出去,就一秒鐘都冇瞓到,所以真係辛苦.
最搞笑嘅係,我上次去Polyglot Gathering,就係疫情前喺斯洛伐克,2019年嗰次,我都係啱啱做完一啲音樂嘅嘢,之後就漏夜搭車去機場.所以都幾有詩意,疫情前後兩次,都係同樣嘅情況.
之前睇新聞,就係係噉講話啲人排隊排到上呢條天橋.但係咦?唔通我杞人憂天咗?
歡迎嚟到半夜三點鐘嘅曼城機場,連我個check-in counter都仲有幾個字先開.但係因為我網上check-in咗,又冇得寄艙,所以我一嚟到就一支箭噉樣衝去實Q.實Q嗰度等咗一陣,都搞咗半個鐘,但係之後喺起飛前三個鐘,我已經入咗嚟呢個禁區裏面.
所以我睇departure嗰塊版,我嗰行係寫住「relax」.所以我開始諗緊點樣relax,我應該睇下書,定係喺度嘗試下瞓覺?
點都好,大家可以欣賞下後面呢個六角形嘅設計.你會見到呢度周圍都好多六角形,因為曼城嘅標誌係蜜蜂.所以呢個城市所有設計都好鍾意蜂巢.
我諗諗下,都係想喺嘗試瞓覺之前周圍行一轉,睇下有咩行先.呢度當然都好多舖頭,但係三點鐘有啲咩開,就成問題.
諗返轉頭,我都幾好彩.當初我驚到死,晨早流流仆過嚟,原來一啲問題都冇.就算我過實Q都完全冇任何問題.我多數都會出事,同埋我見到我前後嗰啲人,全部都畀人扣起咗啲嘢,但係我就zyup2噉就通過咗.所以就變咗咁順噉樣……啊,好似有嘢食!
嘩, 我喺度坐一個鐘啫,呢度已經質滿晒人.而家真係朝頭早喇.
趁天光之前,影多啲呢個景先,天光就會背光.
可能有啲朋友唔係好熟Polyglot Gathering係做咩,雖然我喺podcast都成日講.其實好簡單,有名你嗌.Polyglot本來嘅意思就係識好多語言嘅人,而家發展到個意思就係鍾意語言嘅人.Gathering就係大家聚埋一齊.
有時我同人解釋,就會話係一個會議,好似學術會議.但係係咪真係學術,就見仁見智.因為佢有好多唔同嘅演講,講座,講各種同語言相關嘅題目,但係又唔一定好學術.我見過有啲係真係好似寫論文,但係多數都係啲生活化嘅嘢,分享下個人嘅經驗.我之前喺網上嗰一個Gathering,就講咗一個關於香港字幕嘅歷史嘅talk,我諗嚟緊都差唔多.
但係對我嚟講,呢個Gathering要做嘅最重要嘅嘢就係,識人,識朋友.因為會有好多唔同嘅活動,或者唔同嘅房畀大家吹水,用下唔同嘅語言,或者傾下啲同語言相關嘅話題,經驗.
所以我都好興奮,因為呢個係疫情以嚟第一次,可以面對面識人.
早晨!我哋而家喺阿姆斯特丹Schiphol機場,我就啱啱識咗2022年Polyglot Gathering嘅第一個朋友.
你叫咩名?
Jeanine.
Jeanine?你冇同我講點讀添.我而家知喇,因為佢係荷蘭人,係荷蘭文發音啊可?呢個係咪你第一次去Gathering?
係我第一次親身去,但係我去過網上嗰啲Gathering.
今次會好唔同,因為對我嚟講,呢啲Gathering最重要嘅嘢係同人聚會,同人傾偈,同埋……因為我真人同網上都去過.我知道佢哋都盡咗力,但係如果想好似而家噉識人,喺聊天室係好難做到.我想問你嘅問題就係:今次Gathering你最期待乜嘢?
我唔知喎,我成件事都好期待,真係揀唔到最期待乜嘢.
你揀咗你最想去嘅講座未?
我揀咗一啲,但係有啲真係好難揀得落手.
我知啊.係喎,你同時間學緊幾多語言?
我諗七隻.
七隻?嘩 — 六隻.
我覺得我應該問下你,你覺得噉樣係唔係好嘅做法?但係你都做緊……
唔係,但係好好玩.
係,係好玩.我限住自己兩隻語言,但係你加油!我希望嚟緊喺Gathering會多啲見到你.
今次就肯定背咗光.我啱啱到咗阿姆斯特丹,其實我已經去到我嚟緊出發嗰個登機閘口,但係佢又delay咗.但係除咗delay之外,我都係發覺我之前驚嗰啲嘢,全部都係冇發生到.
我喺英國飛嚟歐盟就需要過關,我諗住過關嗰度排好耐,但係都係正常咁耐.即係都好耐,但係正常.之後機場有冇塞爆?都冇.好多人,但係都好正常.
因為我上次嚟阿姆斯特丹機場嘅時候,仲係疫情中間,嗰陣時真係鬼影都冇隻.全部啲舖頭閂晒,好似死城.你想食個包都冇.
而家真係好有生氣,好開心可以見到呢個情況.好想去飲杯嘢!我哋嚟緊又再飛下一程,之後喺波蘭見.
自從我上一次嚟波蘭之後,波蘭接收咗好多烏克蘭嘅難民,所以周圍都多咗好多烏克蘭文嘅牌,就連火車都喺度教波蘭人講烏克蘭話.
呢度就係華沙西站.啱啱我哋嚟到市中心,但係直接轉車去Teresin,所以都唔嘥時間去觀光.因為好攰,大家都想快啲去酒店.
到達小鎮Teresin!但係要去到活動場地嘅酒店,就要開始半個鐘嘅長征!
我哋到咗喇 — 咩話?
哈囉 — 哈囉,哈囉.
哈囉,我哋喺酒店,終於到達咗.
「拿破崙鐵匠鋪 」.望落完全唔似酒店.乜咩係鐵匠鋪?
唔係你個腦壞咗,而係周圍都播緊音樂.
通常都係壞咗.
一係啲花播緊音樂,一係我哋大家都黐咗線.
隻綠色好靚.
我同意,影出嚟好靚.
我喺美國嚟,呢度連空氣都好清新.平時我要去郊區先……
你都覺得咧!
我一嚟到就覺得嘩,好綠,好舒服.


text:
(遊戲介紹)中世紀亂世中求存 《Wartales》開放世界尋找寶藏勇闖古墓
之前喺 E3 公佈嘅開放世界 RPG《Wartales》日前正式宣佈 Steam 搶先體驗日期,並且開放 Demo 體驗版免費下載,同時仲開始招募封測玩家.想試下進入中世紀開放世界,尋找寶藏落古墓探險嘅朋友要留意啦.
《Wartales》由獨立研發團隊 Shiro Games 製作,係一款回合制角色扮演遊戲,採用開放世界.遊戲舞台設定於一個叫做「Edoran」嘅中世紀帝國,本來國家非常強大,但因為一百年前一場瘟疫摧毀一切,曾經嘅榮譽與道德已被世人遺忘,剩低嘅只有強盜與混亂.玩家將飾演一名傭兵團團長,率領一群唔怕死嘅同伴喺呢個世界中戰鬥,追求財富,並努力於呢個只有滿滿惡意嘅嚴酷世界中求存.
遊戲中玩家可於廣闊嘅開放世界上四處移動,探索尚存嘅村莊藉此強化自己嘅裝備,亦可以喺各地接取任務賺取報酬資金,並招募夥伴加入自己傭兵團.雖然本作係中世紀,不過並無魔法存在,但係就有幻想生物登場.遇敵戰鬥採用戰棋式回合制進行,各職業都有相應嘅移動距離,攻擊距離,擅長武器,能力與技能組合等等,所以招募傭兵時要睇埋隊伍組成.需注意本作係有 Friendly fire,橫砍類攻擊會斬中身邊嘅隊友造成不必要傷害,所以企位都係本作一大考量.
除咗探索,戰鬥之外,玩家可以興建屬於自己嘅據點.有據點之後就可以投放資源去設置各類設施,工具等,透過收集材料就可以製作更強大嘅武器,隊伍有更強裝備後不但會提高隊伍士氣,最正嘅係自用以外更可以拎去賣,賺到更多錢之後再強化據點設施,咁就可以有更多種類道具販賣,玩玩下隨時變經營類遊戲,好特別.
《Wartales》預計於 12 月 2 日發售,對應平台為 PC Steam,現時已有 Demo 測試版免費下載,並開放封測玩家招募申請.


text:
第一站:濕地公園
香港有好多好靚既公園,但係一到週末都人山人海.於是搵個地方休息下都好難.
而濕地公園,屬於一個要收費既公園.裏面當然有好多展覽,搵一次,港女入去既時候,再同大家影相.
但係今次港女想介紹濕地公園既屋頂大草地.呢個草地屬於公眾地方,所以吾洗比錢.呢到影相,打卡,其實都吾錯.
不過夏天真係好熱,所以如果你想影相,又吾怕熱既話.不妨黎呢到.因為港女遲終覺得,夏天影既相最有活力.
第二站 - 食 - 天水圍高質西餐 - Bello Dining
呢間餐廳係天一商場入面既二樓. 每日都有好多人排隊.
地址:天水圍天秀路8號天一商城2樓2011-2013號舖
而港女覺得佢既午餐十分抵食
有湯或者沙律做前菜, 然後有一個意粉再送多杯野飲. 質素都算吾錯.
而食物既賣相亦都好好,港女成日都會去呢到食野.
呢一個係龍利柳意粉,個蕃茄醬整得十分好食.
講到元朗區,一定要介紹元朗公園.呢到除左出名鬼故,其實朝早黎影相都十分吾錯.
第三站 - 元朗公園
元朗公園依山而建,有一個大草坪, 所以吾會覺得好迫.呢到都可以打卡影相.
第四站 - 元朗高質,情調西餐廳 - Chef's Stage Kitchen
地址: 元朗西菁街23號富達廣場52-56號地舖
到晚餐既時候就可以去呢間叫chief stage 既餐廳食飯.
最出名既一定要提豬手同甜品.
呢到既意粉都吾錯,不過有D貴.
豬手係烤焗,又脆又有咬口.所以應該係港女最仲意既一款.
不過 經常都好full.所以最好訂左位先.
有興趣睇番露露其他既經歷,可以訂閱同分享我既專欄
https://travel.fanpiece.com/travelaroundwithyou/
多謝各位既閱讀.


text:
台灣遊客眼中的香港美食:點解同我哋心水差咁遠?
遊客其實係咩一回事?其實就係冇嗰樣整嗰樣,隔離飯香.你覺得台灣人嚟香港食許留山匪夷所思,台灣人一樣好難理解你排隊去食阿宗麵線然後幾十蚊港紙飲杯春水堂,日本人一樣好難理解你去到日本都仲要食一蘭仲要打卡影相.
作為一個偽文青,我屋企有二三十本Lonely Planet,朋友上嚟都會見到.但新朋友最留意到嘅,唔係古巴或瓦努阿圖,而係我有本Hong Kong and Macau嘅Lonely Planet.唔係自用,亦唔係送禮——而係我想知在遊客心中香港係點,佢哋鍾意乜,覺得香港有乜好睇,結果往往係有驚喜.
就好似早排有台灣旅遊網站,選香港最正食店TOP 20,出嚟嘅結果真係震驚幾百萬人:
講明先:
1. 我唔係食家,以下只係我相當主觀嘅意見.
2. 但作為「無飯家庭」嘅成員,我長期出街食飯,呢20間餐廳我全部食過.
3. 而我因工作因私事,呢幾年成日去台灣,一年十幾廿次,甚至而家幫台灣公司打工,接觸不少台灣人.
以上就係我要申報嘅.申報完話你知,我都O晒嘴.但我絶對唔會質疑呢個選舉嘅結果,因為我嘅台灣朋友嚟香港旅行一樣必去澳牛再興.由社交網絡上嘅討論睇嚟,唔止係我O晒嘴,大把香港人覺得十分奇怪.唔敢講出口嘅一句就係:台灣人唔係食慣好嘢嘅咩?
品味各有不同,我在港島返工多年.由朝朝去檀島食早餐,變到而家貼錢我都唔會食(講真的).有人唔同意我,話外賣蛋撻或咖啡之類都仲OK,咁可能係我問題.但有幾間,例如澳門茶餐廳許留山或者翠華,可能都仲會食,我都會(我情人節先食完翠華).但叫香港人選TOP20,應該好難入榜下話?(澳牛再興就會有人揀嘅)
愈惡愈有人鍾意 全因隔離飯香
更有趣嘅係,好唔好食都仲可以幾主觀,但服務招呼相對地冇咁多爭議.我見到嘅係,呢20間餐廳,有幾間嘅服務都真係惡名昭彰.開名都唔怕喎,嗰幾間餐廳好自豪的.你去睇下九記潘生嘅訪問,就知點解早排有客食到同佢打交,絶不意外.
本來即係一個願打一個願捱,又唔關我呢啲花生友事.反正本人已經唔再去九記,倒唔係因為態度惡劣,而係太多人排隊.香港人自細食澳牛食再興就習以為常.但,我最奇怪嘅係,台灣人平時接觸開咁好禮貌嘅同胞,反而走嚟香港鍾意畀人「另類招呼」?果然香港餐廳係marketing of de-marketing,愈惡愈有人鍾意.唔怪得《格雷》可以拍咁多集,乖乖女學生都要沉迷SM畀人打.
遊客其實係咩一回事?其實就係冇嗰樣整嗰樣,隔離飯香.唔只係台灣遊客,係全世界都係咁.《大丈夫》入面詹瑞文飾演嘅網吧經理「巴治奧」講得好,「喺香港我哋貼日本妹,喺日本人哋就貼張柏芝」.呢啲就係隔離飯香,滿足遊客嘅異色(exotic)想像——雖然我冇見過有人在日本貼張柏芝.你覺得台灣人嚟香港食許留山匪夷所思,台灣人一樣好難理解你排隊去食阿宗麵線然後幾十蚊港紙飲杯春水堂,日本人一樣好難理解你去到日本都仲要食一蘭仲要打卡影相.
的確,遊客就係咁嘅一回事.我哋覺得好平常,但鬼佬嚟香港鍾意睇廟街,因為佢哋冇咁嘅嘢.日本人勁迷九龍城寨,甚至迷到出咗隻叫做《九龍風水傳》嘅Game,但李小龍在《猛龍過江》就覺得羅馬鬥獸場冇乜好睇,「城寨都大把爛屋啦」.日本人亦都迷尖沙嘴銅鑼灣嘅「鳳樓」.點解?唔止因為鹹濕,而係因為日本好少有啲咁雜亂嘅地方.我哋香港人去到其他地方鍾意小鎮,鍾意鄉郊,鍾意陽光海灘.但我舊公司的東南亞同事完全不能理解,覺得佢哋屋企日日都對住呢啲啦,佢嚟到香港梗係去商場Shopping睇摩天大樓.
延伸讀去仲可以講好多,唔止係遊客,好多時外國人對香港嘅喜好我哋好難理解.成龍當年紅遍日韓大把女影迷甚至女明星獻身,大家略有所聞,但知唔知元彪在日本一樣紅到發紫?而家香港新一代都未必知邊個元彪.「古惑仔」演陳浩南嘅鄭伊健在香港都幾紅,但在台灣更加誇張——二十尾至到三十尾嘅台灣女仔,好似個個都好鍾意佢.女士一樣,好多鬼佬眼中嘅「東方美人」,我哋都好難認同.除咗隔離飯香,亦有因為真係品味不同.
被遊客「異化」的餐廳
不過餐廳同明星有樣嘢好唔同.明星未必會好大轉變,頂多可能恃寵生驕(但講真大家都未必會近距離接觸),或者好似宇宙GEM咁畀人話只去討好內地歌迷.但餐廳唔同,遊客的確可以「異化」一個地方嘅景點,商鋪,特別係餐廳.
唔止我,我諗好多人以前鍾意食檀島同九記.做乜而家唔食?唔多唔少係因為畀遊客異化咗.有啲人可能係因為意識形態,遊客店(特別係大陸遊客)去嘅我就唔去,我要發掘(雜誌登晒廣告嘅)「隱世小店」.亦未必係去到咁上綱上線,可能純粹因為有啲餐廳唔憂做就欺客,呼呼喝喝嘅有,食老本不思進取嘅有,討好遊客口味嘅有,不停加價嘅又有.甚至有時根本店主都有心做但真係太多客搞到拖低質素又有.
今次台灣人心中嘅TOP20,其實大家討論完都係一笑置之——因為都真係好多香港人唔會點再去,而反正香港冇嘢多就係餐廳多.不過不妨去諗下,點解香港人心中嘅TOP20,同遊客心中咁大分別?係咪每個地方都係咁?又有冇啲舖頭係香港人同遊客都唱好?
點解香港人去到台北一定要食阿宗麵線同鴨肉扁?點解春水堂咁多人排?真係咁好食?定係旅遊書推介?定係人去我又去?我估都係後者居多.我第一次去台北,叫朋友同我去春水堂,佢話「那是遊客才去的」.我答「但我就是遊客呀」.其實就係咁簡單.下次去任何地方任何人質疑你做啲嘢「做乜咁遊客」,記住,拎住本閃閃書不停打卡upload相嘅你就係遊客嘛,唔通係探險家征服者?
(文章純屬作者意見,不代表香港01立場.)


text:
2014年10月28日星期二
超鬆軟的紅麴甘酒麵包
近排老友 Louisa 跟仙姐一齊出國學整麵包,當然學到好多嘢啦,佢同我哋講,原來用直接法整嘅麵包都可以好好食,就算放到第二,三日都依然軟熟,秘技就係翻面!翻面係歐洲人整包時會用到嘅一種手法,喺麵糰第一次發酵完成兼排氣後,通常都會將個麵糰滾圓,之後鬆弛十至廿分鐘或作第二次發酵,Louisa 就教我哋用翻麵代替滾圓,排氣之後將麵糰上下左右向內摺入,然後收口向下鬆弛 15 – 20 分鐘,時間許可的話,可重覆多一次,之後先至最後發酵,藉此將空氣摺入麵糰內,令麵糰內含有更多空氣幫助膨脹.
前日又整紅麴甘酒包,今次有少少特別,額外落多少少水落去搓麵糰,放入雪櫃低溫發酵過夜,第二日拎番出嚟回室溫後就排氣,之後翻麵一次,最後發酵 45 分鐘就入爐焗.
泡菜雜菜鍋
知道有韓國部隊鍋呢樣嘢好耐,但就唔太清楚其實係乜,睇相咪又係一貫韓國泡菜鍋咁一鍋紅湯,加多個即食麵落去.咁啱 Maangchi 姨上個禮拜教整呢個韓國部隊鍋,佢話自己都未試過呢個菜式,只不過不斷有讀者叫佢教整,佢先至飛返韓國去唔同食肆試菜,之後再教網友整.
睇番佢個網頁,原來呢個菜嘅來歷係源自於韓戰之後,美軍將午餐肉,香腸,火腿,茄汁焗豆等罐頭醃製食物帶入韓國,呢類罐頭食品對於當時嘅韓國人嚟講相當新鮮,於是韓國人就開始將佢哋加入傳統泡菜鍋內.
清楚知道咗之後,我更加唔會試囉,就算係 Maangchi 姨都坦言佢唔覺得咁樣嘅煮法會好味,吸引唔到佢!喺我眼中韓國飲食都比較著重天然食材,又有自己一套嘅養生食療,甚至會用到中藥材入饌,就連一般煮餸或醃泡菜都會用梨去代替砂糖提供甜味.呢個部隊鍋無啦啦走去加啲罐頭食物及即食麵落去,最頂癮嘅仲係茄汁焗豆,真係想像唔到個味道有幾好食囉!
雖然我自己就唔會整呢款部隊鍋喇,但睇完Maangchi 姨點整個湯底,又覺得幾吸引喎,就用自己鍾意嘅食材,再參考個湯底部份用料整個泡菜鍋啦!
2014年10月27日星期一
純素芝麻豆腐雪糕 Vegan Sesame Tofu Ice-cream
喺型仔廚師個 Youtube 頻道度見到個 vegan ice-cream 好耐都無的起心肝整,咁啱早前整芋頭紫米露時用剩咗啲椰漿,要盡快清埋佢,因為椰漿好易變壞.突然諗起可以用嚟整雪糕,咁就趁天氣仲未係好凍,快啲試整咗個 vegan ice-cream 食譜.
今次係 base on 型仔廚師個 tofu ice-cream,自己再加啲減啲,就變成黑芝麻雪糕喇!由於整呢款雪糕係唔需要煮過或加熱,原本想買盒裝即食豆腐嚟整,感覺上比較衛生,但始終都係嫌盒裝豆腐豆香味唔夠,最後都係買番街市豆腐檔嘅豆腐嚟整,反正腰果我都會先汆水,跟手放埋件豆腐落去囉!( 但其實型仔廚師係無將腰果汆水㗎,原粒就咁用.)
2014年10月16日星期四
秋葵芽菜米紙卷
辣炒秋葵鮮淮山
呢碟餸都真係 “黏鬥黏,潺鬥潺”,切完秋葵之後再切鮮淮山,攪到成隻手都係潺,黐黐立立,好似有啲唔知咩喺手咁,哈哈哈哈!!!
好多人都唔多鍾意食秋葵,我估可能係煮得太過耐,煮到太軟身,太過黏,其實秋葵原本係可以生食嘅,不過我自己就未試過,無論係炒定係灼熟,一,兩分鐘就得㗎喇!
2014年10月10日星期五
是日出品
2014年10月8日星期三
眉豆南瓜粟米粥
曾經有 blog 友話發覺我好鍾意食雜糧,係呀,我絕對唔係一個飯桶,唔多鍾意食飯,就連粥都好少煲,就算以前媽咪喺度時,晏晝嗰餐都幾乎完全唔會煮飯食,可能媽咪都一樣唔係飯桶!
焗爐版 Fish & Chips
炸魚薯條呢樣嘢真係無諗過自己整,因為我由細到大都唔係太好煎炸食物,但最主要原因都係要開鑊油炸,係我至憎做嘅動作!好耐之前已經知道咗薯條可以用焗爐做成免炸少油版,而最近又喺 Masa 個網站度見到連可樂餅都可以用焗爐做到,真係超吸引,一定要試試!
傳統 Fish & chips嘅炸魚應該係用脆漿包住魚柳嚟炸,但係要入爐焗的話就無可能用脆漿喇,所以唯有用吉列做法啦!
他他醬 Tartar Sauce
2014年10月4日星期六
抹茶全麥鬆餅
抵!!
泡菜豆腐烏冬
原本今朝要 11:
00am 去到佐敦,點知學生突然改到 2:00pm 先上堂,咁仲好,可以瞓晏啲之餘仲可以喺屋企食埋先出門口,又可以慳番啲!
依家出外食嘢真係好貴,上次教完之後同 Li Kien 落樓下間茶餐廳食碗湯粉麵包杯熱飲已經 $44,根本俾大部份嘅錢都係幫商戶交租!!好在我份工返工時間好特別,如果迫住要用街食的話,都可以揀 tea time 先食,真係平好多,再唔係咪幫襯「麥記」囉,全日都有廿蚊餐供應.
依家出外食嘢真係好貴,上次教完之後同 Li Kien 落樓下間茶餐廳食碗湯粉麵包杯熱飲已經 $44,根本俾大部份嘅錢都係幫商戶交租!!好在我份工返工時間好特別,如果迫住要用街食的話,都可以揀 tea time 先食,真係平好多,再唔係咪幫襯「麥記」囉,全日都有廿蚊餐供應.
2014年10月1日星期三
自家發芽菜
相信大多數人小時候都試過用綠豆發豆芽,當時最多都只係攞幾粒嚟玩吓,當做實驗,真係完全無諗過可以真係自己發豆芽作食用,而且仲係非常容易,非常簡單,三,四日後就可以食用,都幾過癮!但最重要係可以食到乾淨,新鮮兼無添加嘅芽菜,聽聞街賣嘅芽菜為求短時間內標得夠高就推出去賣,所以會落激素加速生長!
每次去嚫街市買芽菜返嚟都好怕摘芽菜根,逐條逐條咁去摘,雖然係手板眼見功夫,但真係悶到爆!依家自己發芽菜就方便好多,未將芽菜抽出前就已經可以喺個筲箕底預先將芽根剪走,又或者可以一大束芽菜摵出後,用刀一次過切走啲根,真係快手好多,可以慳番唔少時間.
訂閱: 文章 (Atom)


text:
重提老公偷食 伍姑娘:我唔啋佢
那些年必追的經典卡通片
好驚嚇!《一屋老友記》寶家齊講鬼
伍姑娘:我唔啋佢
最近,伍姑娘重提老公偷食長髮女事件,坦言唔開心:「唔知應該開心定唔開心好,邊個會鍾意呢種EQ同回應,但都多謝人哋讚我,我當日係反映記者問我,最真表現.」問到如何擊退小三,伍姑娘表示事後不但冇審問老公,連鬧都冇,費事啋佢:「梗係冇,一對同居情侶或夫妻之間,唾罵愛人係冇意思,問題係要拎嚟解決,唔係攞嚟再發生問題.沉默真係最大懲罰!鬧乜嘢啫,俾大家沉澱吓,沉澱完大家就要傾番偈,唔好理呢單嘢,繼續我哋生活.我認為感情鞏固,唔係因為一句說話就咁易碎,做任何事都要企家庭方向,我唔會鬧一個我愛嘅人.」
去旅行補鑊
事後伍姑娘跟老公練海棠最終和好如初,練海棠出錢請太太去海南島三亞度假修補關係增進感情,入住當地五星級酒店Sofitel嘅總統套房,面積有2千幾呎,仲有私家泳池,方便兩公婆鴛鴦戲水,大團圓結局!出錢之餘,練海棠連助手都做埋,成日揸機幫老婆影相拍片,仲出埋鏡介紹食物.從伍姑娘個風騷樣睇得出,應該好滿意老公表現啦!
自爆老公愛夜蒲
今年跟練海棠結婚17年,伍姑娘表示過往鬧交次數十隻手指數得晒,最勁嗰次係發生於新婚後幾年,回想當年婚後首次北上拍劇,伍姑娘笑言:「有一晚我打俾老公,佢出咗去玩,背後夾雜女仔聲,我拍嘢好辛苦,又分開咁耐,於是就爆鬧,我話『點解有個女仔咁嘈,阿之阿咗摩洛哥,你靜啲先打番俾我』,之後收線.」事後伍姑娘自覺語氣過重,就算老公夜蒲俾女圍,都唔應該咁大反應!不過,伍姑娘自認脾氣似天氣變幻無常:「我係難以觸摸,人大個咗,尤其30幾歲後變成熟.處理嘢會諗咗對方先,鬧係冇意思,我唔係要同呢個男人分手,不如諗個方法大家易落台,相處得快樂,咁同呢個男人耐啲.雖然冇嘢係一生一世,但希望細水長流.」有咁識諗嘅絕世好太太,練生真係要好好珍惜!
全文完


text:
將軍澳有唔少屋苑都極具生活格調,配套充足! 但係將軍澳幾十個屋苑,有乜好選擇?話你知,近海嘅康城,將軍澳,好多生活配置.
日出康城2C期嘅領凱,2012年落成,由長江實業同港鐵共同發展,擁有六座物業,提供接近1200個單位. 呢度主打3-4房大單位,擁有超級開揚嘅景觀! 呢度海景變化多,屋苑向西北嘅海邊,既有摩星嶺,亦有杏花邨附近嘅海景,變化應該係三個屋邨當中豐富, 屋苑既有大型住客會所,提供多樣時尚嘅設施,樓下嘅海濱長廊,單車徑都係區內運動熱點,滿足喜愛運動嘅住戶!養寵物嘅住戶,仲有大大個寵物公園俾你揀. 除咗鄰近康城站之外,樓下巴士站亦途經尖沙咀,荃灣以及沙田等等嘅主要地區, 日出康城嘅商場嘅多完化商場即將落成,想多啲選擇,可以坐地鐵或者接駁巴去到將軍澳唔同地區嘅大型商場!
講開將軍澳商場圈,相信唔少人都會知道呢區嘅生活娛樂,主力消費點都係呢度!將軍澳站嘅Popcorn,天晉嘅Pop walk,全部都係將軍澳人嘅休閑消費熱點. 所以論生活方便程度,將軍澳站周邊可以話不二之選!如果能夠喺將軍澳站隔離就更加方便! 所以跟住落嚟就會介紹天晉2期同埋The Parkside,兩者好近將軍澳站,但各有千秋! 先講THE PARKSIDE,2015入伙,5座物業共591個單位, THE PARKSIDE嘅戶型變化較為豐富,提供1房至4房單位,仲有13個特色單位,以兩房數量較多,將軍澳站附近嘅屋苑中,佢嘅單位變化較多,係區內主攻多元化用戶嘅屋苑之一 呢度擁有約30,000尺嘅住客會所,提供室內外泳池,健身室同埋運動場等等嘅設施 .加上距離將軍澳站只係一條街口,生活當然更加方便.
而天晉II由新鴻基發展,九座物業組成,提供784個單位 三個屋苑當中,呢度就極明顯係針對家庭換樓客而,全因單位劃一三房戶! 最重要係屋苑臨海而建,比THE PARKSIDE更近海邊,今住戶可以飽覽整個將軍澳南海景, 雖然天晉2期距離將軍澳站比THE PARKSIDE遠少少,但其實都只係行多2-3分鐘咁大把,樓下仲要係Popwalk商場,消閑自然方便又快捷.


text:
地盤佬俾人嘅印象就係污糟,粗魯同高人工.不過又唔係個個地盤佬都一樣咁高人工.有啲啱啱入行嘅人,會發覺人工其實唔係想像中咁高而大失所望.不過當然有啲人係年薪百萬.
師傅嘅人工
通常啱啱入行嘅白紙,人工都係唔過千日薪,做返三兩年之後升到中工先至會係人工千幾日薪,多數麗水同埋機電嘅行頭升到上大工都係千尾,係結構三寶(釘板扎鐵落石屎)機手同某啲特殊專業先至會係兩千幾日薪.不過都有某啲特殊工種係可以年薪百萬嘅,例如天秤手,爆破專家等等.
公眾睇到嘅地盤佬人工多數都係工會公布價,不過其實多數大工都係攞唔到嗰個價錢,例如有啲蛇頭費之類嘅錢要比返出嚟.
另外我依家做緊嘢嘅地方澳門,因為有外勞關係,所以地盤佬嘅人工係好抵,澳門人平均日薪係唔過千(外勞平均價係六七百左右).
管理層嘅人工
入地盤做管理層通常都係先苦後甜,啱啱入行通常都係萬零兩萬蚊,同一個普通文職其實唔係差好遠.但係係做咗幾年之後考到專業資格或者升咗一兩級之後,人工就開始會漸入佳境.如果叻仔又好運嘅升咗上PM就年薪百萬不是夢,如果幫公司搵到錢分分鐘淨係花紅都可以過百萬.
除咗人工仲有福利
如果師傅來講就有分兩隻㗎一隻係公司工,另一隻係日薪工.公司工通常都有按照勞工法例裏面最低限度嘅福利,日薪工就基本上零福利,不過人工會比較高.管理層嘅福利就同其他文職行業冇乜大分別.
年資越高人工越高?
一般情況下都係年資越高人工越高,不過例如師傅嘅話升到上大工就會停止增長.不過都有啲人做極都係升唔想去,例如見過某啲做咗十幾廿年都仲係做緊掃地嘅雜工,亦都見過啲工程師做到五十幾歲都都仲係做緊啲AE都取代到嘅工作.其實總之做任何一行都好,都要不停地提升自己嘅技能,如果唔係終有一日會被淘汰.
此文章由原作者及JobsDB HK撰寫/編輯.如欲刊登於其他網站或刊物,請電郵至[email protected]與我們聯絡.如有發現侵犯版權,原作者及JobsDB保留採取法律行動的權利.


text:
由開始學日文, 直到開始沉迷日劇, 晚晚回家就起勢睇睇睇, 最愛的日本女優都只係得 “上戶彩”一個: 睇晒佢所有做既日劇, 買晒佢既CD, 雜誌有佢個頭既就買, 睇佢既blog, 狂睇日本既藝能界news, 日文有冇進步我唔知, 剩係知道自己開始有d瘋狂 :p
最近買咗新hi-fi再睇一次佢隻2005 live dvd, 心裡有一個夢想如果自己都可以去日本見下佢真人, 去聽佢唱歌, 你話唔開心死至奇?!…..不過對於我係香港呢個小fans, 呢個夢想真係唔係咁易! 佢唔係咁出名, 香港冇fans club, 要自己諗諗辦法
兩個月前知道上戶彩會開日本全國演唱會, 最後一場在大阪, 上一次開已經係兩年前, 實在忍唔住, 錢都係其次, 買票先至最困難, 最後上yahoo auction搵咗個專幫人bid野既人幫我買咗張所有fans都夢想得到既fans club優先票兩張.
當日係旅程既第三日, 場地係都幾細既zepp osaka, 五點進場, 六點開場, 我緊張到梗係未到四點已經去到啦, 一路上見到有d日本fans, 細路女又有, 後生仔又有, 電車男又有, 認識咗一斑妹妹仔fans, 用我極唔流利既日文同佢傾下計, 完全感受到佢鍾意小彩既熱情.
一去到已經有成百人係度等緊, 我就緊係第一時間睇下有mug野買啦, 嘩嘩…場刊, 毛巾, 相, 扇, folder, 螢光捧, tee, etc…勁多, 我梗係想全部買晒, budget有限, 但係都買咗八成. 到五點, 諗住可以進場, 因為企位既關係, , 點知原來係跟number, 一個一個, d日本人勁守秩序, 真係一個一個咁排隊, 我都唔例外, 最後企咗成個鍾.
一入去, 嘩, 原來自己真係咁前, 一定前過香港既等一行, 開心到不得了, 從未想過可以咁近見到真人, 未開始前, 其他fans都好乖咁係度等, 絕對冇嘈, 冇bong bong捧, 冇bb, 冇人用相機, 冇人偷影, 剩係得支螢光捧, 準時開場, 小彩一出場, 個一刻我真係想喊出來, 感動都不得了, 唱咗幾首歌, 佢同d fans講野, 我聽到四五成度, 大概係佢扮大阪人口音講野, tum度d大阪fans開心到呢…
d fans真係勁好, 人地唱歌佢唔會嘈生晒, 香港fans想自己唱k多過聽人唱, 而且佢咁近d人都完全唔驚, 勁discipline, 真係值得一讚. 我都好乖咁聽, 企到腳軟, 最後仲同其他fans一起伴唱她的名曲 (我識唱啦梗係), 可能係最後一場既關係, 同埋呢場係會做dvd, 所以佢特別投入, fans都係, 我勁揮手, 終於佢揮手回返我 🙂 encore都特別長, 最後佢唔捨得個台 (絕對感受到佢係真心唔捨得), 仲喊出來, 我同斑fans當然狂叫佢個名 aya ちゃん, 佢真係好真性情, 因為對於日本既歌手好似佢咁年輕能夠咁多年keep住高人氣真係好難.
最後完咗, 人人都依依不捨, 我都唔捨得走, 我都開心都喊出來, 女朋友tall我先至肯走, 跟住當然係門口再掃佢既cd同poster, 仲送咗幾張poster比頭先識既日本fans tim, 勁開心!
番到香港, 我仲諗住冇中國人去睇, 點知上forum, 有個香港台灣既forum, 有一兩個人都係去睇我個場, share一下真係開心….
兩年後既演唱會, 我一定會再去! 不過可能唔係大阪, 仙台?!都唔錯.
上戶彩 ~ 對我真係好有情意結, 遲d再post今次大阪既相.
そうとう楽しかったぁ, aya ちゃん, ありがとうございました☆


text:
每當聽到混血兒三個字時,總會對佢哋嘅外形有聯想,事關喺好多人心目中,混血男女不但擁有標致樣貌,仲有與別不同嘅氣質.姑勿論大家同唔同意呢個睇法,只係可以肯定擁有四分之一維吾爾族血統嘅內地索模瑪魯娜,喺模特兒界散發着令人印象難忘嘅魅力.
原名湯曼玲嘅瑪魯娜,英文名叫Manuela,嚟自中國四川並擁有四分之一維吾爾族血統.喺2011年以平面模特兒身份投身模特兒界嘅佢,至今已經有約四年經驗.不過喺佢初入行嘅時候,雖然憑住混血美女嘅誘人樣貌,及玲瓏浮凸嘅身材,喺模特兒界略有名氣,亦經常喺時尚雜誌,汽車品牌廣告,遊戲展等活動中亮相,但講到佢真正打響名堂,卻同模特兒身份一啲關係都冇,反而一個電視節目終於令佢喺內地揚名.話說佢喺2014年以湯曼玲嘅名字及市場部經理身份,報名參加內地著名相睇節目《非誠勿擾》,即時令佢成為節目嘅其中一個焦點.憑住呢個人氣電視節目,佢嘅名字終於為大家所熟悉.
自此以後,佢成功進軍電視界,並且曾經喺電影中亮相.不過喺佢成名之後,仍冇忘記模特兒工作,不但繼續以模特兒身份推出養眼寫真,超火辣嘅造型更係令佢愈嚟愈紅.如果有留意佢嘅寫真,唔難發現佢經常展露誘人嘅美股,而事實上,喺身體各個部位中,佢最滿意正正係自己嘅臀部.憑住圓渾得嚟又富有彈性嘅美股,為佢贏得「美臀女神」嘅稱號.近年嘅佢除咗喺模特兒,電視同電影三個範疇上發展外,亦同其他內地模特兒一樣,積極埋首於電玩界,不但為手機遊戲代言,近期亦參加手機遊戲女神選美比賽.其實以佢咁誘人嘅外形,同埋與別不同嘅混血美女氣質,想喺內地嘅模特兒界再闖高峰一啲都唔難,而未來嘅發展亦絕對值得大家期待!
瑪魯娜混血美女嘅樣貌確係令人一見難忘,加上佢火辣身材及夠放嘅寫真演出,難怪成為人氣女神!不過私底下嘅佢,又係個乜嘢人嚟呢?如果想更深入認識,就要去佢個人微博,增加對佢嘅了解喇!
網址:weibo.com/maybe0929
出生地:四川
身高:165cm
三圍:33,25,35
撰文:魂


text:
「街道變革 Street Reset」(bit.ly/StreetresetHK) 發起人,英國倫敦運輸規劃師.
「牢籠 vs 自由」的風景 – 香港街道上一條不一樣的欄杆
(原文在 2021 年 1 月發佈)
元朗區議員陳敬倫利用木板同街道欄杆,創作出耳目一新嘅橫額.當創意遇上街道上刻板嘅欄杆,碰撞出獨有嘅裝置藝術,引起社會迴響.前年烽煙過後,唔少街道欄杆都被拆除,引起民間對拆欄嘅呼聲,卻在運輸路政嘅冷處理之下無疾而終.
係嘅,欄杆的確樣衰同阻埞.除咗為街道添上壓迫感,阻隔行人用最直接嘅方法過馬路,近年嘅研究亦發現,連綿不絕嘅欄杆助長司機開得快,對交通安全有害無利.但係無可否認,咁多年來欄杆已經融入咗香港街道獨有嘅風景,亦有街坊各自各地道嘅用途.
街道上有過多欄杆嘅現象,不得不追溯到香港一直崇尚汽車嘅傾向.除咗因為擁有私家車代表經濟地位同私人空間,亦由於規劃上存在嚴重嘅居職分離,需要四通八達嘅汽車幹道,讓無論揸車,搭巴士定搭的士,都能夠好快直接由A到B.
所以,我哋比起其他城市 (例如倫敦),有多好多天橋同公路.呢啲快速幹道往往緊接著街道,需要司機快捷並頻繁地減慢車速.一向傳統嘅運輸路政,思維就係「與其令車輛去到街道上就減慢車速,不如就起哂欄杆,將人車分隔推到極端,以做到路上零意外.」但以現今嘅街道設計思維來講,呢個係 Defeatist 嘅舉動:唔單止令行人受到嚴重車禍嘅機率增加,亦不利單車安全同使用.呢個就係我認為,點解咁多年來,街道規劃都一成不變嘅原因.
喺咁嘅城市形態裏面,要大規模拆欄,讓街道真正開放俾行人同單車使用者,需要運輸部門同政策全面嘅革新.對此喺可見嘅將來,我並非特別樂觀.既然拆唔到欄,或者反而可以利用佢哋,融入創意同藝術,令城市嘅風景更加多元.畢竟欄杆嘅存在,本身就帶有牢籠嘅意象.喺極權嘅年代,其實好使好用.
喜歡我的文章嗎?
別忘了給點支持與讚賞,讓我知道創作的路上有你陪伴.


text:
康文署3月17日開始關閉轄下泳灘,歷時差唔多兩個月,5月5日終於解禁啦!雖然嗰日唔係公眾假期,但新聞所見熱門沙灘已經人頭湧湧,小編估計星期六日同埋佛誕假期,一定會仲迫人囉!如果你唔想同人迫,可以考慮小編推介呢5個隱世沙灘,俾你靜靜哋一個人或者幾個朋友,曬吓太陽玩吓水,舒舒服服咁過一日.
1. 小欖沙灘
不過未推介之前,容許小編語重心長咁講一次:沙灘重開,游水唔駛戴口罩,但其他時間係要㗎,口罩令,限聚令冇話沙灘豁免.所以大家喺沙灘曬太陽,同朋友吹水,影吓海邊綺麗風景嘅時候,記得戴返個口罩,同埋最多四個人圍埋坐咋.
另外,暫時只有15個康文署管理泳灘,朝9夜6有救生員當值,佢地係:深水灣,洪聖爺灣,麗都灣,清水灣二灘,蝴蝶灣,淺水灣,銀礦灣,更生灣,銀線灣,黃金泳灘,石澳,貝澳,馬灣東灣,廈門灣,大埔龍尾.至於其他泳灘嘅救生員服務繼續暫停,康文署提醒市民,切勿喺冇救生員當值嘅泳灘游泳,大家要小心安全.
可以入番正題,第一個要介紹,係位於屯門的小欖沙灘.小編覺得熱門沙灘最大問題,唔係人多而係車多!如果你渣車去赤柱,淺水灣一帶沙灘,都幾難搵到泊位,而呢個小欖沙灘就冇呢個煩惱,因為你可以隊部車入去沙灘,亦因為咁佢成為熱門嘅「車中泊」露營地點.路線如下:屯門公路(9號幹線)出口22去小欖,行到青山公路「懲教署職員宿舍」迴旋處後,第一個路口轉左後,再跟住轉右,進入澄麗路第一個路口轉右,途經爛地路,再行前小小就係小欖海灘.你可以將部車泊喺第一塊爛地,又或者再行樹林最左邊沙路,再行前入沙灘.
小欖沙灘唔算太長,200米左右啦,沙質都算白滑,而且呢度係出名的摸蜆聖地,當潮退後就有一大片泥灘,你就可以去掘蜆甚至有蝦出沒.另外呢度睇到日落,當太陽慢慢沉入右邊白色的青麗灣別墅,碧海藍天再加矮矮的白屋,你仲可以幻想自己去咗希臘愛琴海,吹住海風睇日頭,都幾浪漫㗎.不過呢度多蜆,自然都多蜆殼,所以著沙灘拖比較穩陣,玩完沙可以去附近的BBQ場簡單地沖吓身,不過垃圾就要自己帶走啦.
交通:旺角港鐵站C出口,朗豪坊側,搭紅色小巴,於小欖警察宿舍落車;於荃灣西鐵站乘專線小巴141號,於小欖警察宿舍落車
設施:鄰近大型燒烤場,提供BBQ任食,自來水,及各項免費或收費康樂設施,如沙灘排球,單車,風箏等.
2. 白水碗沙灘
講起西貢隱世沙灘,好多人會諗起萬宜水庫附近的浪茄,或者再遠少少—大浪的鹹田,東灣等,不過呢堆沙灘未到之前,都要你行一段山路,真係少啲體力都去唔到!其實西貢仲有一個隱世沙灘,而且唔駛消耗體力,由科技大學出發步行半個鐘就可達,佢就係白水碗沙灘.
你可以喺科技大學巴士站落車,轉入車站後面位置,根據指往「清新地」的指示牌進入石屎小徑,沿梯級向下行,經過農莊入口,再繼續沿石屎小路步行,就去到白水碗沙灘.途中你會見到白水碗飛瀑,呢條係全港數一數二長嘅瀑布,足足長45米,俾你感受咩叫氣勢磅礡,仲帶俾你絲絲涼意.白水碗海灘堪稱水清沙幼又白,可飽覽西貢海域景色,加上有清新地帶點歐式嘅建築,俾到你少少去咗沖繩感覺㗎.因為少人,呢度你可以放鬆成個人,吹吓風影吓相,當然仲睇到日落啦.另外沙灘後方,清新地農莊前有一條純白小橋,木質地版加上純白欄杆,好有歐式庭園風格,而且小白橋位於湖泊上邊,你影相技術夠好,就可以喺白橋影到天空之鏡.不過沙灘較多碎石,最好著番對沙灘拖走先好散步.
交通:乘搭91或91M號巴士,於科技大學站落車;於坑口港鐡站乘11M小巴或於寶林港鐡站乘12號小巴,亦係科技大學下車.
設施:清新地有機悠閒莊園,有荷蘭式風車,歐陸風打卡位,以及兒童玩樂設施,如樹下鞦韆,平衡木,沙池,繩網區等,但需事先預約.
3. 南灣沙灘
至於港島沙灘,南邊嘅淺水灣,赤柱一帶長期迫爆,但當中竟然有一個好少人去嘅,佢就係南灣泳灘.佢其實喺淺水灣隔離,位於港島南區舂坎角西北部,沿住南灣道行到盡頭就係,可能因為冇巴士直達,所以大家集中晒淺水灣吧.由此知名度不及其他港島南沙灘,遊人較少而且多外藉人士,係一個度過悠閒假日好地方.另外,佢係政府轄下公眾泳灘,有快餐亭,淋浴等基本設施,而且水質全年級別維持「良好」,水清沙幼,游水一流.另外呢度仲有水上活動玩,例如直立板瑜伽,獨木舟等,建議先網上報名(Explorer Hong Kong網站)以免白行一轉.
交通:巴士6,6A,6X,73,260,973,63,65,66,於赫蘭道下車,步行約10分鐘.
設施:餐廳,快餐亭,更衣室,淋浴設備,洗手間,浮台,遊樂場和沙灘排球場
4. 三星灣泳灘
西貢另一個冇咁多人嘅海灘,可以選擇三星灣,因為要搭船先去到!前往最佳方法,係先去鑽石山港鐵站,之後搭92號巴士到白沙灣碼頭,再轉乘街渡,船程約15分鐘.如果你想行下山之後游埋水,就可以去西貢的對面海邨,出發行山入三星灣,大概1.5小時行程.由於冇車直達,所以雖然三星灣已被廣泛介紹,但到訪人數仍遠遠比唔上大浪四灣,清水灣,銀線灣等.
三星灣沙灘唔算大,不過水質一直位於第一級,出名水清見底,沙質幼細,因此吸引唔少人專程游水甚至玩浮潛,當然都係影藍天碧海嘅好地方.另外,佢有康文署管理,所以設備好完善,有齊淋浴,更衣室,浮台,小食亭等,除咗補給飲品雪榚,仲可以租埋太陽傘.另外呢度有燒烤場,不過野食就要自己帶入去,或者你試下去另一邊岩石比較多嘅位置,釣魚,捉蝦然後直接燒吧.
交通: 在西貢巴士總站乘搭街渡前往
設施: 小食亭,燒烤爐,更衣室,淋浴設備,洗手間和遊樂場
5. 馬灣東灣泳灘
最後要介紹馬灣嘅東灣泳灘,佢位於挪亞方舟主題公園旁邊,睇到青馬大橋以及汀九橋,於是你下午就玩水,曬太陽,野餐,黃昏就睇到日落同埋亮燈的大橋景色,瘋狂打卡,愜意地過一日.雖然泳灘近年水質全年級別大多只維持於「一般」,但由於來往市區交通方便,所以假日都算多人.馬灣東灣泳灘除了具備基本設施,附近亦設有餐廳,超市及便利店,方便隨時補給飲食需求,如有需要亦可到達後才購買沙灘𥱊及防曬用品.
交通:乘搭往馬灣方向NR330,NR331,NR332號巴士,於珀麗灣下車;於中環2號碼頭乘搭往珀麗灣方向渡輪.
設施:更衣室,淋浴設備和洗手間
金巴利臣
一得閒就會四圍八,搵平嘢,搵好嘢,就算花時間都係值得.


text:
人生就好似跑馬燈一樣,不斷咁走,就好似時間一樣唔會停,唔會為任何一個人停留. 一場人生係講緊一個人嘅人生經歷同對呢個世界嘅諗法,可能係某人嘅心事;某人嘅住事;相信嘅呢個就係一個真人真事,唔相信嘅咪當呢個係故事囉~而我就經常無所事事,所以我就嘗試寫下我第一篇網上文章.
一場人生
簡介
五年前,喺我岩岩考完DSE等放榜嘅時候,係我最自由自在嘅時間,覺得人生好似如釋重負咁可以係天空自由自在飛翔,可以做自己鍾意做嘅嘢,例如:打機,打波同睇下動畫咁.
呢種生活簡直係天堂般嘅生活,不過唔知係快樂嘅時光過得特別快定係快樂不知時日過,在我稀薄嘅記憶中,由考完DSE等放榜嘅時候,我啊媽就不斷催促我出去搵書讀同搵嘢做,當然我梗係想扮唔知啦,但係冇可能扮聽唔到啊媽講嘢,於是我就用哂我嘅哂渾身解數連王浩信同方皓玟嘅拖字闕都大派用場,雖然我拖左差唔多一個月,甚至呃啊媽話要等埋成績出先可以報學校(事實上唔係),但係喺偉大母親大人嘅威逼下,我點都要搵返份Part time工打發下時間同打發下啊媽(<--呢嗰先係重點).
問題就嚟啦,岩岩初出矛廬嘅我根本唔知到可以搵啲咩工,加上我讀書又好差,真係冇咩筍工可以撰.經過我一番思考後,我得出幾個可以選擇既答案,分別係地盤,餐飲業同倉務,之後我都係放棄左做地盤,雖然人工高,但係好辛苦,我有時候都幾佩服地盤工人可以咁捱得,,咁刻苦耐勞,不過俗語講到一分耕耘,一分收穫係岩嘅.言歸正轉,我之所以搵Part time 工只係為左打發下時間(打發下啊媽).,所以求其搵份工亦無傷大雅.


text:
跳至內容
常溫貨品滿$300免運 | 冷凍貨品滿$400免運
日本出色嘅薯片又點只得卡樂B,樂事lays,Doritos等哩d牌子,仲有日本山芳製菓,佢嘅薯片大多用上日本食材,令人食得安心.佢嘅薯片薄,脆,香,令唔同味道都容易突出,而且唔油膩.其中佢嘅黃金牛油味同芥末口味特別出色,喺日本係人氣之選,亦係山芳製菓嘅皇牌味道.牛油味出名清香自然Z
閱讀更多
一到六月,又到咗炎炎夏日嘅日子,每逢哩個時候都係好多香港人計劃去旅行嘅時候.當中一定唔少得去泰國旅遊,享受泰國天氣炎熱同陽光與海灘.今年當地放寬入境,大家有都可以去玩啦,但因為返香港要隔離,哩一樣都令大家唔想去住…
閱讀更多
最近天氣好焗又熱,搞到個人冇咩胃口,但又唔想只係飲水,係時候飲返D提升夏日「清涼感」嘅飲品,即使唔洗雪凍飲都一樣咁清爽.小編搵嚟日韓人氣飲品,唔只得解膩茶,仲有D特別嘅啤酒,咖啡,果汁等,係夏天必飲飲品,口感零負擔,唔會太甜之餘,仲加入健康元素,例如無咖啡因嘅茶飲,無酒精啤酒等…
閱讀更多
端午節就到啦,當然要跟住傳統習俗活動,食粽,睇/划龍舟,游水等.但每年端午節屋企都有好多唔同種類嘅粽,好好食但食多會好肥,而且仲好油膩同濟胃,一定要配茶食先可以解膩舒暢.小零蜜搵左好多人氣日本茶,連日本品茶大師推介,即開即飲,平時飲又可以提神,代替飲容易傷胃嘅咖啡就至好…
閱讀更多
睇戲煲劇點可以冇爆谷?爆谷就食得多,用米做嘅爆谷又有冇試過呢?台灣丹尼船長Captain Danny世界首創用米做嘅米米花登陸香港啦.嚴選台灣池上一等米造米米花,100%使用台東池上米,米香滿滿.配合獨家技術,全程採用烘烤而非油炸,一d都唔熱氣,健康香口,口感仲比爆谷更酥脆,仲有紮實花朵造型,完美結合米菓香氣同爆谷嘅酥脆口感,真係同平時食嘅爆谷好似,仲多份零負擔口感…
閱讀更多
台灣十大人氣手信品牌之一嘅櫻桃爺爺,唔洗等到疫情好轉去台灣先食到啦.香港都有啦!而加嚟零食大王就有多款人氣產品買,仲要買兩件享85折,更係買多d啦!一提到櫻桃爺爺,可能大家都會諗到好出名嘅養生南棗核桃糕香港,醇厚嘅芝麻核桃糕,鬆化鳳梨酥等,當然仲有唔少得奶香濃郁嘅牛軋餅/牛軋糖啦.
閱讀更多
春天潮濕嘅天氣,容易誘發皮膚痕癢同敏感,唔少香港人都係敏感肌膚,小零蜜都係!哩個季節天氣時凍時熱,一時潮濕,一時乾燥,經常接觸空氣嘅肌膚,難以適應飄忽天氣,令皮膚出現水油失衡而容易導致過敏,皮膚又紅又乾,仲要戴口罩,令問題惡化,除咗飲湯水之外,又點少得外用護膚品呢?小零蜜私心推介多款日本人氣護膚品,低敏配方,無添加香料...
閱讀更多
零食大王一年一度開倉盤點大清貨!當然要去嗰到尋寶啦,多款來自日韓台泰零食,飲品,禮盒等,甚至連日用品同護膚品都有,好多選擇呀!盤點清貨系列買滿$280減$25,滿$800減$100!全店滿$300仲免運費,疫症咁嚴重唔想出街喺度買就啱晒啦,安心坐定定喺屋企就可以買到心頭好啦!
閱讀更多
相信大家最近同小零蜜一樣,一見超市有貨即刻搶,仲要買定急凍即食餸包,粥粉麵飯,保健產品等,絕對唔少得草即食食品,唔洗凍,方便加熱即食,好味之餘仲可以為普通白飯加料,係居家抗疫懶人必備!講到即食食品唔一定只有唔健康嘅杯麵嫁,仲有唔同健康即食食品,即食雞胸,即食料理包等,滿足營養所需,咁居家都唔怕會變肥啦,可以維持身健康.
閱讀更多
情人節必食食物一定唔少得朱古力,講到充滿愛意嘅朱古力會諗起kitkat ,除咗因為香甜甜朱古力夾入威化餅,可口之餘又有口感,仲因為佢包裝夠暖心又特別!大家有冇留意佢嘅包裝會有白色位置呢?其實佢可以喺上面寫字,作為中意寄明信片傳達心意嘅日本人,就特別喜歡哩個設計,用嚟表達支持,謝意同愛意.嚟緊情人節,梗係買嚟送比情人,仲要喺包裝上寫上專屬嘅情話密語…
閱讀更多
俗語話「無雞不成宴」,新年係一年最重要嘅喜慶大節日,點可以冇雞食呢?應該家家戶戶嘅晚餐都一定有雞,但大家有冇諗過點解新年要食雞?除咗佢滑嫩好味,又容易配搭唔同味道同食材之餘,原來食雞同食雞嘅唔同部位都有唔同寓義嫁!估唔到食雞都可以咁博大精深,新一年想⋯
閱讀更多
有冇發覺買零食禮盒比人,有大有細好難買啱呢?長輩就鍾意健康養生美食,小朋友就鍾意香脆可口嘅零食,但好多禮盒都好難買到兩款口味都有嘅零食.小零蜜極力推介櫻桃爺爺嘅美食,去過台灣旅行都知佢出名將傳統手藝美食同現代口味完美融合,味道同口感係大人細路都鍾意.例如清甜唔黏牙嘅核桃糕
閱讀更多
本網站使用 Cookies,您可以點選(Cookie政策)以詳細了解其內容.繼續使用本網站,即表明同意我們使用的 Cookies.


text:
現代都市生活咁忙,實在太多因素會影響皮膚狀態!坐Office怕太大冷氣抽乾皮膚水份,出街又怕街上塵埃同猛烈陽光.唔通真係唔返工唔應酬,淨係等白馬王子出現咩?保養皮膚係現代女生嘅終生事業!教你揀一個適合嘅面膜作為親密戰友啦!
仔細留意成份表
揀面膜第一步就要留意面膜上面嘅成份表啦,話晒敷上面,點可以怕麻煩架!作為精明嘅女生,要留意面膜會唔會包含一啲容易引致皮膚敏感嘅成分,例如人造香料,色素,酒精同化學防腐劑等.萬一出現敏感時,就可以避免再揀到含有該成份嘅面膜喇.
揀選精華液充足嘅面膜
第二就要留意面膜精華液嘅多少,如果精華液唔夠多,敷敷下變乾時,有機會倒吸皮膚水份反而令皮膚變乾架!肌美精超滲透3D面膜就含有足足30mL精華,敷極都仲有貨~
選擇高貼服能力
面膜再多充足嘅精華都要靠緊貼皮膚,先可以成功吸收到架.肌美精超滲透3D面膜採用真.3D立體剪裁,額頭,鼻翼同下巴等超難貼服部位都照顧得到,任何面形都適合.與其晒時間敷一次半桶水嘅Mask,不如嚟個真正嘅全方位保養啦!
*活用小貼士:肌美精超滲透3D面膜緊貼力強,就算戴住做簡單運動或者家務都唔會甩,啱晒忙碌嘅女生活用時間!
性價比高好重要!
現實啲,價錢當然係揀面膜一個好重要嘅因素啦!坊間唔少面膜都有出色嘅效果,不過就價格參次,搵到效果再好嘅面膜,但如果價錢偏貴嘅話花費認真唔少!而肌美精面膜就一向被讚譽性價比極高,留返啲錢打扮,出街應酬都好緊要架嘛.
效果持久嘅面膜先係王道!
最後最後最需要留意嘅就係效果持久力喇!通常啱啱敷完面膜果吓,皮膚都會好水潤,但係可唔可以Keep足全日,甚至到咗第二日都仲咁水潤就考面膜功夫.
平時工作,化咗妝,甚至同朋友玩到通宵達旦都唔可能突然拎塊面膜出嚟敷架嘛!好多時都要返到屋企先方便.肌美精面膜就特別加入天然成分檸檬酸及蜂王漿等成份,可以提高角質層吸收能力,令精華都浸透到肌底,將保濕,美白同抗皺效果嘅持久力大大提升,效果keep足幾日,平時太忙一時唔記得敷面膜,都唔怕即時失去保護啦!


text:
我係上年去左做全身脫毛,用左成4萬幾蚊,貴都唔緊要,我係希望佢可以提供好既service比我,點知就開始有一連串有問題既事發生.首兒,個治療師擅自調高度數,佢到好全身毛囊炎,我本身冇怪佢,覺得失誤個個都會有,但係點知佢講大話,話係我自己皮膚問題,仲叫我唔好睇醫生,搞到依加成1年後都仲有D印係到.之後佢仲走左路,dermes就推唒所有責任落治療師到.我到依到都仲未好嬲,覺得可能係個別個案.
點知下一個都好有問題,我想簡簡單單係wtsapp約個時間,等成3-4日都唔覆,要我一吹再吹,態度仲要好差,好似我先係有問題個個,叫我如果唔滿意就再轉治療師,我費時同佢講,所以就轉左個之前感覺幾好既治療師.
惡夢仲未完,佢覆機好左少少,2-3日覆啦,但係都係要我吹佢先覆,我都忍啦,佢仲會double booking搞到我要等好耐,我同佢講番希望佢會有辨法唔好再比同樣事情發生,佢就發哂老皮,話係我係system book先搞到咁,但事實係我上一次做個陣當面book既,跟住就話我皮膚今日做唔到,要我走,或者簽份咩免責既聲明先可以做,我等左成45分鐘仲同我講唔做得,完全係浪費我時間.
佢仲無啦啦今日book左做treatment就同我講治療師去左第二間分店,要調治療師仲要改時間,會唔會係今日左決定調公司呀?我只係一個學生哥,儲左好耐錢想好解決我一直都好多毛既困擾,但係就比依間dermes咁樣對待,佢地好似覺得學生咩都唔識好好蝦咁.
希望大家唔好去幫襯dermes,幫襯緊既唔好再買額外既療程,我都唔明點解咁大間公司,服務質素都可以咁差!!!!


text:
呢排搵緊個好用既寫 blog 軟件,因為平時係 web 寫唔方便,尤其係想 post 相既時候
尋日搵到個叫 Zoundry 既軟件,研究左一日,今日終於知點用喇.
其實呢個 software 好簡單,好快上手,但係唔知點解 post 出黎既文全部都隔多一行.
最初以為係 program 既 setting 問題,今日搵左好多 solution (亦都有搵下有無其他 software 好用),最後睇過好多,都係話 Window 平台計,呢隻係最好用家喇.
咁隔行既原因係 Google 係 setting 入面有個 option 係搵所有 break (return) 都加個   落去,原本係On,但係 Google 處理既方法又同一般唔同,佢係 scan 哂你篇文,睇到有 break 就加,所以變左用 Zoundry 時,就會變 double break.
暫時 Zoundry 就未有 update,無個 option 俾用戶揀唔知自動幫你加  ,所以就唯有 off 左 Google 果個自動 break funtion,再用 Zoundry 全部從新 post 一次.
煩就煩 d 家喇,不過其實咁樣係最好既 (因為係 Google 處理方法唔正統,所有其他 blog 都唔會有事,得 Google 出問題),而且我唔算好多 post,每個 click 一下就搞掂又唔算好麻煩,所以最後搞掂哂喇.
Yeah!!!!
P.S. 呢個 program 最好既地方係自動縮圖功能,一click 就可以將果張相縮細,等人地想放大果下先 load 張大相出黎.正!


text:
之前準備咗兩篇blog仍然出唔到.
試吓load
啲新相又得喎.咁我出咗呢個新鮮熱辣嘢先.
今日因為有個好重要任務,要去市中心,順便行吓Xmas
markets. Am Hof呢個都係同往年一樣.
唔同嘅係見到Hyatt個圍板.
附近Freyung呢個....
Freyung對面馬路有另一個Xmas
market, 係for慈善嘅.個慈善market好細架咋,得5檔.唔同慈善團體輪流使用.
呢日我幫Heilsarmee(救世軍)睇檔,因為我登記咗做義工.我個檔口只係呢個角落.
埋嚟睇埋嚟揀喇喂!睇吓有乜賣??
木公仔,handmade
in 匈牙利.
右上Fingerpuppets係handmade
in Bolivia. 係救世軍一個project,
fingerpuppets賺到啲錢係幫助番嗰度啲人.其他卡呀,蠟燭呀都係救世軍露宿者之家嘅院友創作.
因為係籌款同避開銷售稅,啲嘢唔可以標價.當然每樣嘢都有個底價啦.
另外係呢度唔興叫賣,真係有啲似守株待兔咁.可能呢日太大風冇乜客喎,我企咗兩個半鐘只係sell咗pack
homemade cookie咋.令我開始懷疑我嘅美貌添.
仲有仲有,呢度真係好講個信字.我哋交更,啲錢都冇點架.


text:
你有冇試過帶住隻動物去睇獸醫時,俾獸醫不留餘地咁同你講『啪咗佢啦!佢冇咩用㗎啦』.
我抱住希望,心情十分緊張咁去求醫時,企喺我對面嘅醫生目無表情咁同我講…醫生,你玩嘢呀?如果我係帶父母去求醫,坐喺度嘅醫生望住電腦螢幕,淡然冷漠咁講出『你老豆老母冇用㗎啦,殺咗佢哋啦』.咁即係點呀? 呢個世界已經將被死亡當作成一個輕鬆步驟啦嘛?
醫生,我理解你每日都接觸好多生離死別,有可能多到已經令你麻木,亦有可能因為針唔拮到肉唔知痛.但係每個毛孩都係主人嘅寶貝,主人嘅小朋友.我同佢嚟睇醫生,唔係嚟俾你勸死,如果我要俾佢死嘅,我仲駛乜俾診金過嚟聽你講『死』?我拎張A4紙寫個『死』字贈你都得啦~
有啲獸醫可以喺成個問診過程不足十分鐘,毫無任何醫療建議提供情況下,診金收取千幾二千不等. 亦有啲獸醫會先選擇電話問診,略略知道情況下,會話俾你知都係基因問題,都係冇得醫,所以佢哋都唔會接呢個CASE,主人唔駛頻撲,佢亦真正為主人著想…
我好記得有位醫生佢同我傾咗成十幾分鐘電話,嗰時仲係夜晚十點,電話診症期間,佢一蚊都冇得袋,但係佢真係好用心去解釋俾我知有咩問題有咩方法可以舒緩.我明白收取診金係必需的,但我亦好感恩仲有醫生願意抽出自己嘅工餘時間解答問題. 呢類醫生,我真係好想以身相許.


text:
是咁的,我覺得我住嗰度有啲唔妥(做金庸的男人)
Category Archives: 做金庸的男人
是咁的,我嘅職業係幫人瞓覺
是咁的,我嘅職業係幫人瞓覺(做金庸的男人)
是咁的,我嘅職業係幫人瞓覺
是咁的,我嘅職業係幫人瞓覺(做金庸的男人)
是咁的,我嘅職業係PTBF
是咁的,我嘅職業係PTBF
楔子 《兼職男友》
是咁的,我嘅職業係PTBF
楔子 《超能力》
是咁的,我嘅職業係動物傳心師 (做金庸的男人)
楔子 《林林》
是咁的,照顧過我嘅護士死咗. 我天生好似玻璃先生咁好容易骨折,但屋企唔係幾廿萬未開頭,所以成日托住隻斷手斷腳去輪街症. 由於係醫院常客,自然同啲護士醫生混到好熟. 當中有個特別靚女嘅護士叫林林,皮膚又白,包喺護士制服下嘅身材玲瓏浮突,好似瘦版嘅藤浦惠. 今日去到醫院,先知林林猝死咗. 「該煨喇,報紙話佢屋企有冰壼呀,你慌佢唔係吸毒嚟咩?」 隔離病床個大媽用唔鹹唔淡嘅廣東話發表偉論. 明明佢都有受過林林照顧,應該好清楚佢唔係咁嘅人嚟. 其實我同林林好少深入咁交流,連正正式式咁食個飯都未試過,最多都係喺樓下買下小食佢食. 林林得十五分鐘食飯,我見佢成日未食飽又要做嘢,所以會主動買啲小食比佢. 「我買咗牛雜你食呀.」 我會借啲意嗌痛,叫佢過嚟,偷偷地展示我走私入嚟嘅嘢食. 林林會反我白眼:「大佬呀,我好忙㗎.」 但身體卻很誠實,聞到啲香味佢就會打哂鼓,然後紅都面哂咁揞住個肚仔,好似唔想比我聽到佢肚餓嘅聲. 「食嚿先繼續啦.」 我會餵佢,隊嚿嘢去佢嘴邊. 雖然林林成日西口西面,但送到埋口都會食,一食嘢個樣就好似飲到母乳嘅bb咁好幸福,我見到都會心甜. 「我做嘢先喇.一陣再食.」 「等你呀.」 林林轉身,額前嘅髮絲晃動,嘴角微微上揚:「多謝.」 依個轉身,靚到好似歐洲油畫咁. 本身我係買魚蛋牛雜依啲熱食比較多,但林林好多時都淨係拮左兩嚿塞入口又要繼續做嘢. 次次話一陣再食都成日唔見咗人,到佢收工交完更再上嚟搵我,啲魚蛋牛雜已經凍哂,但佢堅持要食埋佢. 「醫院有微波爐㗎嘛.」 「成日食叮嘢唔健康㗎.」 「最唔健康嘅嘢我都做緊啦,驚咩喎.」 「吓?你做緊咩咁唔健康?」 「護士囉.」 後來我轉咗買肥姐,反正本身就凍,佢幾時食都得.不過同平時一樣,佢都係食少少又要做嘢. 我有時唔太明白,點解香港咁多人病,但啲病人又唔係講廣東話. 長時間留院嘅我經常聽普通話,尤其係大吵大鬧打醫生搶護士名牌嗰啲,一係就普通話,一係就唔正嘅廣東話. 其實香港醫院都幾有特色,應該無乜地方嘅醫院係外來人仲多過本地人. 「係咁㗎啦,新香港人吖嘛.」 放眼望去十個床位,八個都係新移民. 我諗,無咗佢哋,啲床位會鬆動好多. 有次見到林林急急腳拎住包嘢衝入廁所,差啲撞到我,佢記得我好易骨折,即刻避開. 不過顧此失彼,撞到另一個女廁出嚟嘅大媽,跌咗包嘢,比佢操媽B咗幾句. 林林就誠懇咁道歉,到個大媽一轉身佢就反白眼反上宇宙. 「有無撞到你呀?」 我幫佢執起包嘢:「無呀.你拎住包尿片做乜呀?」 「咪問啦你!」林林搶走包尿片就入咗廁所. 佢咁尷尬,即係佢自己押啦. 林林嘅同事兼閨蜜德仔見到,走咗埋嚟:「無時間屙尿係咁㗎喇,你仲問.」 德仔係個基佬,個樣好搞笑,好似清潔龍阿德,我見親佢都忍唔住笑,同埋會叫佢執垃圾. 「有無咁誇張呀?」 「都有啲人會押片嘅,無時間屙尿吖嘛.不過林林極端啲,佢計哂話一更九至十個鐘如果屙四至五次加埋來回時間就無咗十至十五分鐘,可以睇到一至兩個病人喎.」 「一更唔係八個鐘咩?」 「你返工老闆夠同你講八個鐘啦,唔使執手尾呀?」 德仔拍拍我膊頭,就話要做嘢走咗去. 我同醫護人員唔同,有的是時間,於是就等林林出嚟. 「咁搏呀?」 「你企喺度做乜呀?」 「德仔講咗我聽喇.」 林林又成塊面紅到番茄咁,揞住下陰,好似咁做我就唔知佢換咗片咁. 「我去做嘢先.」林林耷低頭,急急腳行過咗我.Continue reading “楔子 《林林》”
是咁的,我嘅職業係幫人寫遺書
第一封 《援交妹》 面對呢個識咗唔夠三日嘅女仔,好罕見地,我有少少同情.可能因為喺我心目中,佢真係有資格喺上面跳落嚟. 三日前,我收到wtsapp,唔知邊個嚟,即係客啦.傾咗幾句,我哋就約咗三點幾喺中環Starbucks見面.我好奇怪,點解佢可以同我傾得咁順暢.平時搵得我嘅客,講嘢都係吞吞吐吐咁,好驚見面.直到見到阿May真人,我就明白晒. 我習慣幫人寫遺書之前,會相約見面,了解下客人嘅背景,點解要自殺,同埋想我點寫法. 阿May一出現,就好熱情咁同我say hi.佢個樣,真係唔似會自殺嘅人.阿May化淡妝,似鄰家女孩,皮膚又白又嫩,有種由骨子裡散發嘅成人氣息,有啲似上原亞衣嗰種.傾咗無耐,佢就話我知,佢係做援交,仲問我,要唔要玩下. 我話:「你都要死啦,仲掛住接客.」 佢打咗個突,好似唔想服輸咁,又講:「你幫我寫遺書,我free畀你,大家唔收大家錢,點睇?」 我翻白眼:「可唔可以講返你點解想死呀大姐.」 佢鬆咗口氣,露出一個好甜嘅笑容.我睇得出,係真笑.可能因為知道我唔會做佢客仔,佢無再糾纏. 我再重問一次:「點解你要自殺?」 佢話,因為我想死. 「你係咪玩嘢呀!」如果第一次聽到佢咁回答,我一定hi7佢,事實上,我的確hi7咗第一個咁答我嘅人;但依家,聽到呢個答案,我就知眼前嘅靚女,係貨真價實,再無留戀. 我無再追問,因為人類做任何事嘅動機,其實只係想唔想做,或者鍾唔鍾意.想自殺嘅人,就算你有一億個理由勸佢珍惜生命,佢都會去死.鍾意,想,係感性層面嘅衝動;理由同道理,係講佢哋唔掂.所以我直接問:「咁你希望封遺書寫乜嘢?」 「我希望寫……」佢猶豫咗好耐,對楚楚可憐嘅大眼望左望右咁;我壓沉聲線,好似安慰囡囡咁話:「唔使怕,你可以講我知.」 佢將張凳移咗去我身邊,摟住咗我隻手,伏喺我膊頭. 呢一刻,雖然Starbucks無乜人,但外人應該都會以為我哋係情侶啩?咁當然,阿May如花咁嘅樣我自然即刻拎杯extra hot嘅latte車佢啦.見係靚女,被人抽下水又何妨? 「不如,你做我男朋友一日吖?」 「我都話唔會做你客.」 佢用帶有handcream香味嘅食指掂住我嘴唇,要我唔好出聲.「唔係援交,我淨係想你做我一日男朋友.聽日玩完,我就話畀你知,封遺書點寫,好無?」 可能因為佢職業嘅關係,阿May真係好識挑起男人條筋. 咁我就話:「玩乜先,啪啪啪就免喇.」 佢好似個細路女咁答我:「我想去迪士尼.」 嗰陣時嘅我,仲係一頭霧水,其一我唔明做乜鬼要去迪士尼,其二係佢約我嘅時候咁爽快,點解偏偏到要講遺書內容嘅時候就扭扭擰擰. 算啦,同靚女去街,何樂而不為?不過我始終係小人,講明:「我無錢入場㗎.」 「我做援交嘅,識規矩.錢咪我出囉,反正帶唔入棺材嘅.」 就咁,我哋約咗第二日見面,而我就糊糊塗塗咁,畀個援交妹包我一日. 第二日兩點幾,落堂之後我就去咗迪士尼,阿May都好準時,兩點九就到門口.佢著咗外套,同一件低胸連身裙,沿途回頭嘅麻甩佬有十幾個.佢見到我,又係好熱情咁揮手,走過嚟摟住我隻手就行. 「嗱,畀個銀包你,當你畀錢.」佢塞咗個放咗好多五百同一百蚊紙嘅黑色真皮銀包畀我.我發現,個銀包係新買嘅. 我去櫃檯買飛,雖然實際上用緊阿May錢,但係外人睇就會覺得係男人畀錢. 「你都幾識保住男人塊面皮喎.」 「碎料啦,哈哈!」 然後,櫃檯小姐問咗一句,阿May就即刻無再笑. 「兩位有無興趣整返張全年證?」 呢一刻,我唔知阿May心入面諗緊咩,但對一個決定要自殺嘅人,未來根本無意義.全年證,用得著咩? 我即刻答:「唔使喇.」 「整!梗係整!」 呢一刻,我認,我完全無辦法理解到佢諗緊乜. 我哋整完張全年證就入場,要掃手指模,好似過關咁.由於係閒日,所以入面好多自由行,個個講普通話,仲以為自己返咗大陸. 阿May帶住我直衝去幻想世界園區. 「我要玩小熊維尼!」佢好興奮咁講完,就拉咗我去排隊. 「你知唔知其實小熊維尼係女仔嚟㗎?」 佢唔講我真係唔知. 咁跳跳虎騎住維尼熊……唔怪得啲人成日話迪士尼其實好意淫啦. 坐喺個蜜糖罐入面搖下搖下,我發現身邊嘅阿May笑到成個細路女咁,好可愛.佢又突然摟過嚟,叫我望鏡頭,我都未反應得切,就已經影咗相. 玩完出嚟,佢仲叫我買返張相.相入面,佢摟住我隻手,我就望住佢. 「我要玩旋轉木馬!」我又被佢拉走咗. 喺木馬上面,佢不停擺甫士,叫我幫佢影相,影多啲,影靚啲.然後又去咗玩小小世界,我就喺五分鐘入面被多國語言嘅「世界真細小小小」洗咗腦. 「喂,你知唔知,呢度係邊度?」當架船去到一個無名牌嘅區域,阿May就咁問我. 小小世界每個區域都有寫明係亞洲,歐洲定賓洲,唯獨去到最後嗰個以米白色作為底色嘅區域,係無寫明咩區域. 我留意到,啲公仔有黑人,白人,黃人,咩都有.佢哋嘅歌聲,雖然係唔知幾多個國語言撈埋一齊,但都係唱緊︽小小世界︾,加上米白色嘅衫同背景……我好自然就答咗:「係天堂.」我轉頭望住又伏喺我膊頭嘅阿May,佢眼簾半垂,嘴角有一抹無奈嘅笑容. 「無錯,係天堂.」佢合埋眼,唔再望我. 我望住啲唱歌嘅公仔,開始隱約感覺到,阿May嘅遺書,我將會寫啲咩上去.Continue reading “是咁的,我嘅職業係幫人寫遺書”
是咁的,我嘅職業係幫人寫遺書
契子 《百合花》 是咁的,我嘅職業係幫想自殺嘅人寫遺書,有意者可pm或wtsapp我. 我有個習慣,就係會見證我嘅客人點死.當然啦,如果佢哋係燒炭吊頸割脈呢啲,喺屋企做我就見唔到啦.但如果係公開場合自殺,譬如跳樓,我就一定喺附近. 而今日,阿May就咁跳咗落嚟.附近無乜人,而我,又再一次聽到骨頭碎裂嘅聲音. 其實我對客人自殺真係無咩感覺,或者應該話,好耐以前開始我已經對人死無乜感覺. 嗰日,我望住阿May條屍,附近開始浮現淡淡嘅腥味.幾個途人停咗喺度望,有個女人尖叫,拆天咁聲,終於有人報警. 唔知點解,阿May嗰隻因為撞擊而扭曲嘅手,同我回憶入面嘅一隻手好相似,猶如被書頁壓扁嘅百合花瓣. 原來,封遺書仲喺佢手. –待續– 想一次過細閱故事,可立即點擊選購 天窗網店 Google Play 電子書
《是咁的,我嘅職業係幫人瞓覺》
楔子 《入夢者》 是咁的,我嘅職業係幫人瞓覺. 如果你想自己多啲時間用,可以搵我. 啲人成日話:「嗱,時間就大家都得咁多㗎喇,點解佢做到你做唔到先?」 但係依個講法,係錯㗎,仲要大錯特錯. 視乎需要,一個正常人每日會瞓八至十個鐘頭,即係剩低十四至十六個鐘頭係清醒可以做嘢嘅. 如果一個人可以唔使瞓覺,咁相對地就多咗八粒鐘可以用,而我嘅能力呢,就係幫想多啲時間用嘅人瞓埋佢嗰份. 雖然我嘅能力有距離限制,但只要建立好契約,我就可以幫你瞓覺. 喺我瞓緊嘅時間入面,你就唔會瞓著,仲會keep 住精神飽滿㖭! 不過多咗時間,你會點用,就見仁見智. 我就遇過客人搵我瞓覺,話要多八個鐘溫考試,結果都係考到一鑊粥. 我問佢用啲時間嚟做乜,佢嘅答案係食零食呀,煲劇呀,碌fb同ig呀,屙屎沖涼同捽腳趾. 多咗嘅時間唔用嚟做正經嘢,畀幾多時間你都無用. 喺幫客人瞓覺嗰陣,我就會以清醒狀態進入佢哋嘅夢境. 夢境就係潛意識嘅世界.表意識同潛意識會互相影響,所以客人喺現實中嘅經歷有時會喺夢境之中反射出嚟. 「請問你近期有無睇過恐怖片呢?」我最驚就係遇到睇過恐怖片嘅客人. 因為佢哋好容易發噩夢.客人一發噩夢,我就會喺夢入面被貞子異形德州電鋸殺人狂同恐懼鬥室高海寧追到天荒地老⋯⋯ 面前嘅客人叫阿俊,佢認真咁思索緊自己有無睇恐怖片. 雖然我好想講「俊?邊L度俊呀?睇過∼」依句經典對白,但佢係客人,我無理由趕客啫. 由於我唔可以幫太遠嘅客人瞓覺,一定要喺佢哋附近先用到能力,所以好多時會上客人屋企瞓梳化. 不過阿俊唔係自己一個住,所以我哋唯有喺廿四小時老麥見面. 點解我會特登拎依個叫阿俊嘅客人出嚟講呢? 因為佢令我大開眼界. —– 下一章仍待解鎖 —– 想一次過細閱故事,可立即點擊選購


text:
我女朋友今日食完一盒優悅,並且今日開始嚟m.但今日想去買時,先發現萬寧同藥房都沒有貨.所以想問可唔可以停一日等聽日有貨再買嚟食,會唔會對避孕效果有影響?
你好啊,見到你女朋友食優悅,如果漏食一日,就需要喺24小時內補食,即係聽日買到藥後,就要喺平時食藥嘅時間,食兩粒藥,之後每日一粒.如果漏食兩日,需要喺跟住嗰兩日連續食兩粒,以確保避孕效果,之後就每日一粒,直到食完一盒藥. 除咗食返藥之外,之後7日內如果要發生性行為都要外加安全措施(即係用安全套),因為俾返少少時間身體鞏固返藥效架.
我地都建議可以買定多一兩盒藥,除咗怕會無貨,有時可能食藥時唔小心整跌咗粒藥,又唔想打亂本身食開嗰排藥,都可以有一盒備用for補食!
我今日去萬寧買優悅,都係冇貨.之後我問下佢嗰邊嘅藥劑師,佢話可以轉優思明,並且唔洗補昨天嗰次藥,由第二粒開始吃就得.佢仲話大部份避孕藥都
一樣成分,請問係咪真?(因為我女朋友已經照做)
Hello~優悅同優思明的確成份差唔多,但雌激素嘅劑量唔同,食嘅方法都唔一樣.優思明係21粒裝嘅,需要服用21日有藥性嘅藥丸,跟住7日無藥期無需服藥.不過,因為兩種藥嘅劑量都唔高,所以就算轉藥都唔會有太大影響嘅,可以放心.詳情可以參考以下網址:


text:
「分析」
老實講不經不覺自己已經係數據分析嚟個行業已經七八年,講真我都無諗過自己會咁專注係一個行業入面咁多年.好多人都會同我講係香港做數據分析係好難做,因為大家都好短視,而且無人重視數據.就算有都只係因為要交功課.但係就係因為難做先至做.如果取易捨難嘅話,其實自己真係可以輕鬆好多.何必要咁辛苦去教育市場,希望大家重視數據而將嚟個行業係香港發揚光大?
「分別」
之前不約而同有兩間媒體都問我乜嘢係數據分析師同數據科學家嘅分別.我用咗一個比喻就係研發藥物嘅科學家,同睇病開藥嘅醫生.做數據分析係有兩部份,而慢慢有好多問題其實已經慢慢變成眾所周知嘅事實.咁係唔係代表啲數據分析師慢慢就被淘汰?當然唔係,因為科技嘅進步,人類嘅行為會不斷改變,所以就算自動化都無用,始終數據係需要一個講故佬.
「職業」
事實上除咗數據分析師同屬於科學家之外,其實我發現兩者之間仲有一個職業.只不過就連我自己都唔知現代點樣定義嚟個職業.或者就正正因為嚟個行業太過新,所以仲係道不斷變緊.嚟個工種好特別嘅原因係佢又係醫生,亦都係科學家,啱啱就夾咗係中間.事關佢哋唔想太過離地,但係佢哋會快過科學家去研發到一啲新嘅理論,所以又要講故,又要分析,又要研發,真係好鬼忙!
Also published on Medium.


text:
旺角 Wplaza 係咪傳說中嘅「死場」?等19Toys同你一齊行吓!
大家平時去旺角會去邊?仲記唔記得以前中學生嗰陣成日去嘅「潮人聖地」有邊啲?相信同小編同世代都知「女仔買衫去旺中,男仔買衫去Chic之堡」.
而家Chic之堡改咗名做Wplaza,Wplaza經過轉手同疫情影響,入面嘅舖頭都大變樣,仲被人評選為香港十大「死場」之一?!今日小編就帶大家睇吓Wplaza仲有咩好睇啦!
Chic之堡 轉手改名做 Wplaza
Wplaza位於旺角豉油街,商場位於旺區嘅中心.商場有不少服飾小店,大多都係以賣潮流男裝為主,更被稱為「MK集中地」之一.然而,因為Chic之堡轉手之後改名Wplaza,唔少原本服飾店因為平價品牌U記,H&M等大牌子興起而慢慢式微,商場人流不復以往,經過疫情影響仲空置咗唔少.
而家Wplaza有啲咩舖頭?
而家Wplaza入面已經冇咁多賣男裝嘅店舖啦,小編上去睇咗睇,依加主要都八成都係Bitcon或其他加密貨幣,除此之外仲有賣電器,Figure公仔,水晶等等,仲有我哋 19Toys 嘅舖頭!
小編順便入咗去19Toys睇吓,竟然係女店員睇舖,女仔一個人入去睇嘢都唔怕尷尬!而且女店員都好好傾,唔識都可以放心問㗎!小編就買咗幾樣嘢實測一下效果如何.
接下來等我分享吓 19Toys嘅女性產品有冇效果啦!
小編用後感:
我買咗豐胸丸同豐胸膏各一枝,用咗一個月之後,的確有感覺大咗同挺咗!
仲有樣嘢係好驚喜:就係食完豐胸丸之後竟然嚟M時唔再M痛!
睇返成份表原來其中有「聖薊」呢個成份可以舒緩經痛症狀!
小編用後感:
同店員傾計先知,原來唔止愛愛嗰陣需要潤滑液
挽玩具都需要搽咗潤滑液先唔易整傷
店員推介咗幾款女性專用嘅潤滑液,有保養用,愛愛用
最後都揀咗熱感款,用上嚟爽啲舒服啲
小編用後感:
呢個被我一眼睇中,隻色好靚!粉藍同粉紫兩隻色揀咗好耐.
佢小巧輕便,得掌心大小,保護外殻唔易甩,清洗嘅時候都好方便!
而且實際上都用得幾開心!依加仍然係我愛用物之一
今次嘅介紹就嚟到呢到,如果大家有興趣嘅話可以去網站購買或者直接上舖買都得㗎!
(喜歡睇這類的分享可以Like一下❤ 記得Follow @19_toys,同埋訂閱我哋嘅Youtube Channel @19Talk濕鳩Talk呀 )


text:
元旦日,又係我扮偽大廚時間,因為約晒所有家庭成員返爸爸屋企食晚餐嚟個小慶祝.
今次應要求煮左一個充滿回憶嘅餸,幸不辱命...我都算成功煮左依個蠔油冬菇炆掌亦~
依個餸可以話係我地家中至愛排行榜頭幾位,我地都真係可以話由細食到大,嗰一種味道真係好食到難以形容(當中當然亦包含左一種愛嘅味道啦).
不過........嗰一種味道真係冇機會再食到,所以就只可以帶住掛念及回憶. 坦白講,初時都真係有點怯,因為我知道無論我點煮,都一定冇嗰一種味道.但我知道遠方的她會睇住我,成功的話就當係一份致敬,所以豁出去啦,我要努力完成佢呀!
材料就當然係有冬菇同鵝掌亦啦~
冬菇就因應大家喜愛程度預份量,多少都可以.然後浸軟去蒂備用(哈哈哈....掛住整鵝掌亦唔記得影相.
鵝掌亦就洗乾淨,鵝亦就切成兩段,鵝掌就要切去腳甲~
滾水後將鵝掌先行汆水10分鐘~
之後再加鵝亦一齊汆水多15分鐘~
汆水完畢之後,記得要分返開佢地呀~
先燒熱油爆香薑片~
然後加入鵝掌及冬菇再炒一陣~
分別加入生抽(約兩湯匙)~
加入蠔油(約四湯匙)~
最後加水,水唔洗加太多,大約蓋過啲食物就可以啦~
用中火炆大約15分鐘左右,再加埋鵝亦一齊繼續炆~
有需要時可以加少少水,之後就可以加一粒冰糖,冰糖大少就視乎你的食物又幾多~
係炆嘅時候要間唔中反下啲鵝掌亦,等唔好燶底之餘,仲可以令兩邊色先會均勻啲呀!依個時候又可以試下味,可以因應個人口味添加冰糖或蠔油.
慢慢炆,炆到汁杰身就可以啦~
排靚靚就可以放上碟啦~
第一次煮的我都真係覺得幾有成功感,因為各位家庭成員都話好食,仲大讚啲冬菇勁入味,話咁快就清晒成碟啦!
唔怕醜地講,我自己都覺得係好食,但始終都係仲差嗰一點點,相信我都只能對依一點點當作懷念.不過....得到眷顧下,我都總算冇掉瞼呀!
大家一齊嚟交流下煮飯仔及去玩嘅親子樂啦!


text:
「爺爺」
由細到大爺爺都係同我哋一齊生活,直至到我哋移民咗澳洲之後先至分開生活.但係過咗幾年之後都一齊移民咗,大家又可以經常見面,亦可以享受退休嘅生活.係我心目中你係一個好勤力,好節儉嘅人.可以嘅話都盡量唔好麻煩到其他人,好多嘢都收收埋埋唔同我哋講.你最怕嘅就係無得周圍走,但係近年身體唔好,亦都經常出入醫院,而你每次都會問幾時可以返屋企.
「懷念」
真係無諗過咁突然,突然到我都反應唔切,到而家其實都未係好接受到.真係好後悔,點解之前嗰日無去探你?今日已經用最快嘅速度趕去醫院,但係中途已經收到屋企人嘅電話.點解唔等多我一陣?最起碼等我同你講聲再見!近年你嘅身體唔好,而大家都有心理準備,但係真係無諗過你走得咁突然.爺爺,希望你一路好走,唔使擔心我哋,我哋會好好照顧嫲嫲.
「回憶」
我永遠都會記得你教過我嘅嘢,亦都記得細個同你行山同郊遊嘅日子.嚟啲係我同你之間嘅回憶,到而家我都仲好記得.你每次見到我都叫我食多啲嘢,每次去探你都叫我快啲走.其實自問真係好多嘢都無做好,之前希望可以同你一齊返鄉下,但係到最後都無同你一齊返去,而家真係再無機會了.慶幸嘅係你見到我大學畢業,見到我結婚同生咗小朋友,因為我知道嚟啲都係你嘅願望.
Also published on Medium.


text:
校外實習廠商(歷年合作)
皇昌營造股份有限公司,旭源營造工程股份有限公司,旭榮營造工程股份有限公司,聯合新大水務股份有限公司,達欣工程股份有限公司,富泰營造股份有限公司,寶佳機構,萬代福營造股份有限公司,良記營造股份有限公司,頂尖國際顧問有限公司,永炬企業股份有限公司,永協企業股份有限公司,力福實業公司
台灣世曦工程顧問股份有限公司,國順預拌混凝土股份有限公司,利晉工程股份有限公司,中裕營造股份有限公司,立洲工程顧問有限公司,自強工程顧問有限公司,東和工程顧問有限公司,立華營造股份有限公司,永益昌營造有限公司,天裕營造有限公司,友陞工程有限公司,天乙營造有限公司,東展建設有限公司,坤邑土木包工業,厚生工程顧問有限公司,古嶺投資股份有限公司,大承工程顧問股份有限公司,財團法人臺灣營建研究院,國聖工程顧問有限公司,基能科技股份有限公司,基寶營造股份有限公司,盛禾技術工程有限公司,祥益金屬股份有限公司,銓壕科技工程有限公司,鑫陞建設有限公司,挺竣工程有限公司,啟富營造有限公司,凱楠營造有限公司,閎揚營造股份有限公司,廣榮營造工程有限公司,陳正玲建築師事務所,黃志新建築師事務所,偉銘有限公司,嘉順營造有限公司,儒鴻實業有限公司,璟德營造有限公司


text:
上個星期六, 六月二十三日, 係亞華佢o既大日子. 佢終於結束o左呢場愛情長跑, 同佢拍o左拖十年半o既男友 – Terry 拉埋天窗. 恭喜, 恭喜!!
當晚佢o地係 Langham Hotel 朗廷酒店延開三十幾四十圍. 呢次係第三次參加酒店o既婚宴. 今次食o既菜色都幾特別, 好似有一味係格蘭焗嚮螺, 勁好味!! 自從有o左律師都可以做証婚人之後, 好多人都少o左去政府o既註冊處註冊, 通常o的人去伊甸園, 去教堂. 今次比較特別, 因為亞華係酒店o既開席前先做註冊儀式, 感覺好舒服, 好特別.
(不過最掃興係左手邊有一台廠佬, 新人係度註冊宣誓時, 佢o地係咁嘈, 係咁大聲講o野, 真係想即時走過去打佢o地一鑊金.)
另外新郎哥好有心思, 可以睇出佢對亞華真係好好, 佢係報紙度登o左一則啟事, 就係愛的宣言. 真係冧死老婆仔囉!! 整晚氣氛都好好, MC 都表現得極之 Professional, 後來先知道, 原來佢係專業 MC, 特別請返o黎o架..
今晚都有好多好多特別事, 好似之前所講, 特別o既菜色, 酒店註冊, 專業 MC, 其實仲有一樣特別事, 就係李敏係 Koera 返o黎o左, 特登比新娘子一個 surprise. 你個李敏, 都算古惑.
今晚都影o左好多相, 只係短短四五個鐘, 我都影o左成百幾張相. 厲害!! 大家可以去回憶集睇下當晚o既盛況!
當然, 點都要再係度恭喜亞妹! 祝你
永遠都咁靚, 同 Terry 白頭到老, 年生貴子!! !!
圖片取材自 harthomedecor.com


text:
「奧運」
你一生人有幾多次會係舉辦奧運嘅國家居住?我慶幸暫時遇過兩次,一次係二千年嘅澳洲悉尼,而第二次係二零零八年嘅中國北京.不過唔知點解每次都無入場睇,希望有生之年可以有機會同老婆去睇現場嘅開幕禮.不過依家嘅開幕禮真係好似一個國家展示實力嘅舞台,而好多國家都希望透過舉辦奧運會而帶動到經濟,因為每當嗰個城市會舉辦奧運就必定會大興土木.
「巴西」
好多人都會覺得今次嘅巴西里約熱內盧嘅奧運會搞到一鑊泡,雖然真係有好多甩甩漏漏,但係個開幕儀式真係唔錯.而當然今年同以往一樣,好多焦點都放喺中國運動員身上,只不過開始咗幾日,中國隊好似出師不利,好多面金牌都錯失咗.不過最蝦碌嘅係竟然連中國嘅國旗都印錯咗,而最大嘅問題係啲國旗由中國廠商製造,所以搞到鬧又唔係,唔鬧又唔係.
「香港」
其實如果以香港依家投放係培訓運動員嘅資源嚟講,香港其實已經好叻.首先都唔好講攞唔攞到獎牌,因為可以參加奧運嘅運動員真係好唔容易.今次香港總共有三十七名運動員參加九項嘅比賽,而當然大家都會關注游水,單車同桌球嘅賽事.其實運動員嘅生涯係好短,而且香港係一個做一個運動員真係好難,所以大家應該多啲支持香港嘅選手!
Also published on Medium.


text:
〝初戀〞除左字面既意思,它代表著夢幻,純真,幸福,快樂及甜蜜,亦包含了一點點悲傷,擔憂,困惑及迷惘.當中隱藏無數既可能性同情感,就好似星空一樣,我地看得到卻又摸不透.所以各位準備結婚或已婚既客人,竟然兩人係眾裡繁星相遇,希望大家一同感受〝初戀〞為彼此帶來的愛.甘老土一段野都係想解釋下我地公司個名,原因太多客打來搵初戀,同時亦為公司做一下總結.
AWARDS
其實搵到First Love Picture係好巧合嘅事,我哋同好多新人一樣都受到疫情影響,去到好後期先突然要拆開擺酒同註冊.原本我已經搵咗攝影公司for whole big day,但係咁嘅情況,原本公司唔肯拆兩日就唯有額外再搵另一間公司.當時情況都好臨急臨忙,好快咁睇唔同公司嘅相又睇下婚享會嘅評價.發現First Love Pictures對比其他公司風格更加多元化,畫面感同故事性更為凸出,於是就決定係佢哋了~
職員阿光好友善又服務熱誠,為咗令過程更加流暢,會問我地好多嘢,又會同我做briefing,睇得出佢好緊張新人嘅服務體驗.佢又會去了解我想要咩風格嘅相,對於我哋嘅服飾搭配等等都會比好多唔同角度嘅意見.
註冊當日嘅兩位男攝影師會教我哋企咩位置,第一次影咁正式嘅相唔多唔少都唔習慣㗎喇,好彩攝影師好有耐性咁指導,而唔會比好大壓力我哋.其實除咗影相之外仲有段video,攝錄師會幫我諗好曬個story flow同動作,我哋照跟之後就可以收穫一條好連貫好似mv嘅片段.
後來我同老婆仲有寵物狗狗都再去搵佢哋幫我影一輯家庭相.家庭相係純studio相,場景風格偏向warm,俾我哋嘅感覺係想營造家庭嘅感覺,相信如果studio嘅地方可以大少少就更加舒服,不過都明白香港空間真係好貴.今次就係一個女攝影師叫阿Yo幫我哋影.阿Yo好識得捕捉狗仔嘅神態,角度,動作都帶出一種好溫馨嘅感覺.家庭照仲有包埋化妝師,化妝師好配合到我老婆嘅需要,比到一個好清新自然,唔浮誇嘅妝容佢,好適合當日影家庭照嘅主題!
當時我見到First Love佢哋嘅相同文字就已經一見鍾情!佢哋嘅相好似識講嘢咁樣,好有電影感.我之前睇過一啲大公司,大影樓發現唔係自己鍾意嘅感覺,好似有啲僵硬咁,我自己就希望攝影師係會專注喺人嘅感情表達方面.見到佢哋嘅相,我係傾都冇傾嘅情況之下就已經直接決定咗佢哋,俾埋訂金😂我係後來聽朋友講,佢搵其他公司係會事前開會見吓面,傾吓去邊度影先再決定是,但係我哋就真係臨影嘅前一兩個禮拜先開始商討,第一次見就已經係影相當日,無論係攝影定化妝都係. 諗返起當初都唔係冇猶豫過同擔憂過,影完之後都知道可能係緣份嚟嘅.見咗面影咗相之後所有嘅猶豫都煙消雲散,好放心交俾佢哋處理.🤭
攝影師係一個女仔嚟,叫Yoyo.佢令我非常享受成個過程,冇想像中咁辛苦,我覺得都係同佢嘅風格有關.因為佢唔係會要求新人刻意擺post嘅攝影師,反而係追求自然嘅感覺,希望可以影到我同我先生嘗試傾偈啲場面.即使我先生比較木訥,佢都好識得引到我先生做一啲表情出嚟,例如透過問問題然後我哋一齊答又或者係等我哋喺放鬆嘅狀態下有講有笑咁,不過有陣時個樣真係會幾崩壞嘅.🤣
我哋係揀咗喺清水灣公園度影,其實一開始我都冇咩所謂去邊度影,只係要求要藍天同埋青草地,但係去到嘅時候真係覺得驚為天人,好似除咗我哋兩個之外成個場景都係藍天白雲,對比起一般嘅婚攝場地係非常獨特!第二個地點進就去咗屯門附近一個有好多棕櫚樹嘅景度影,着便服影下日落咁.我同先生都比較鍾意着便服嗰輯,都係覺得點影都好靚.💗
化妝師叫靜儀,我一開始對佢其實已經好有親切感.事源就係我一開始有諗過喺佢哋度拍一條叫婚禮前傳嘅片,就係成長片段加愛情故事嘅混合體,可以俾我10年之後睇返都依然咁感動嘅片段.我自己都想知道我先生對於成個愛情故事有咩諗法,好似我頭先提過佢比較木訥,如果係透過一個訪問形式知道佢嘅諗法嘅話,我覺得都係一個好好嘅回憶嚟.😉 講返靜儀先,佢就係我哋睇sample嘅時候其中一個主角嚟,我當時深受感動,所以當知道係佢要為我化妝嘅時候,莫名就有一種好親切好安心嘅感覺.佢當日嘅表現的確係非常之理想,因為由清水灣到屯門一東一西咁遠,仲要都係郊外地方需要企喺度轉妝,轉髮型,成個過程佢都係非常之專業,冇話過好攰又唔會黑面等等.當日嘅妝同髮型佢係根據我嘅輪廓發板,我自己雖然唔係好化妝,但係都知道佢嘅妝容好清新,好自然同好持久,就算我着住重型婚紗流晒汗都唔會影響到個妝!👍🏼我覺得佢哋所有嘢都可以話係無懈可擊,唯一意見就係如果可以提前少少同新人溝通吓就會更好,大家都可以準備得充足啲.不過我都好明白係同佢哋風格好有關係,佢哋真係好藝術家嘅感覺,好多嘢都係靈感行先.後期嘅相簿製作佢哋都會比好多意見我,加入咗佢哋嘅諗法之後成件事變得更加豐富,佢哋唔會淨係迎合客人嘅意見,而係喺兩者之間取得平衡,令到成個效果好完美.😆
- 荔枝角青山道668 W668


text:
22 JULY 2016(FRI)
我地參加左L'hotel地質公園遊住宿計劃,除左入住一間好舒服嘅套房之外,最主要同埋最吸引我嘅活動,就一定係可以到東壩地質公園參觀,探索萬宜地質步道嘅海蝕洞,依一個行程絕對係令我同小小豬大開眼界呀~
其實我地嘅行程都幾豐富,既去火山探知館睇左啲歷史同對了解六角岩柱形成過程,之後我地就深人禁區,去萬宜水庫東壩嘅地質公園親身距離欣賞世界級六角形岩柱,仲可以踏上新興建木橋望望海蝕洞,依啲機會又真係好難得呀!
我地行程第一個目的地就係位於西貢市中心嘅火山探知館,其實係門口我都經過幾次,不過就唔識入去睇,原來一個細細嘅地方就可以了解到香港六角岩柱形成過程同埋與火山有關嘅資料呀~
今次我地嘅行程有地質公園導賞員專員為我地介紹,有專業人員為我地講解,真係聽得更加投入啲呀~
展覽區內有好多同六角岩柱同埋火山嘅資料,其實我依啲少留意大自然嘅人,真係估唔到原來大自然嘅力量係咁大呀~
一啲資訊性資料外,展館內仲有唔同種類嘅岩石俾大小朋友摸下,親身感受下岩石嘅質感係點呀~
除左岩石之外,場內另一主題就係火山,所以都有模擬岩漿同埋火山爆發嘅原理俾小朋友感受呀~
依家都係數碼時代,所以係各展品上都會設有QR Code,一掃描就可以了解更多詳盡資料,啱晒各大小朋友啦~
另外當然唔少得電腦系統,等小朋友自己揀有興趣嘅資料睇呀~
如果入開西貢市中心,有興趣都可以入嚟行一轉,應該對岩石及火山有多少少認識呀~
之後我地就搭大約40分鐘嘅SynCab專車,就嚟到地質公園啦~
大鄉理嘅我真係一落車就嘩嘩大叫,因為個VIEW真係勁靚,好難想像香港係可以有咁靚嘅地方(當然另一原因係今日天氣勁正,藍天白雲...雖然係熱左啲啲,不過真係好靚呀)~
係未開始探索萬宜地質步道時,當然又係聽書時間,MeiLing先為我地講解岩石嘅資料.原來香港嘅岩柱係富含硅質的淺色
流紋質火山岩,
柱狀呈六邊形,所以就有六角岩柱之稱~
由於地質公園係唔可以隨便換啲岩柱,但為左令大家可以感受六角岩柱係點,所以都有一少部分天然碎石擺放係路然,俾大家摸下(嘩....碎石都咁大舊,真係好有威力呀)~
MeiLing仲為我地介紹左一款山草(我唔係好記得個名...HEE HEE),只要用手輕輕捽一捽,就會有啲類似白花油嘅味道,聞一聞真係醒神晒,小小豬都係靠依陣味有返精神呀~
好啦....我地開始出發探索萬宜地質步道啦~
個VIEW真係勁正,超級舒服呀~
環境真係靚到唔識講,前面一望無際,唔係經MeiLing講都唔知,原來一直向前的話就可以達到菲律賓.若果有海嘯的話,五分鐘已可到達香港~
由於我地同行有MeiLing依位專業導賞員在場,所以每個特式地方佢地會為我地講解.步道其實都係好平坦,非常易行(只係熱左少少),沿途設有解說牌及基本郊遊設施,所以就算自己嚟都可以對各岩石有加深認識呀~
天然嘅六角岩柱,真係好宏偉,望上去好似一個巨型管風琴,好特別呀~
行山啫...洗唔洗咁開心,不過開心就係證明佢係享受啦~
除左一條條嘅六角岩柱之外,約係1億4000多萬年前,岩柱仍處於半塑性狀態,因受到地震和區域性下沉影響而扭曲成S形.依啲S形六角形岩柱真係可以話不經加工純天然,最年輕那岩柱都有4000萬歲,所以都係嗰句....大自然嘅神奇力真係唔可以睇少呀~
仲有一道侵入岩牆都係好值得我地細心觀察,因為係地質作用下,岩柱沿此裂開,地下嘅岩漿沿裂縫入侵,冷卻後形成深灰色的侵入岩牆,估計最年輕那岩柱都有4000萬歲呀~
除左留心觀察唔同岩牆/柱之外,其實四周嘅景色都係好值得留意,因為好天氣加上有山又有水,仲有啲大大小小嘅石頭,真係靚到唔識形容.小小豬話見到個咁靚嘅湖水,好想跳落去游水哦(我地要愛護大自然,緊係唔可以咁做啦)~
地質公園係今年五月底正式開放左依條木橋步道,可以等遊人既安全又可以近距離欣賞海蝕洞~
其實咩係海蝕洞,我之前都真係唔太了解,好在有MeiLing詳細嘅介紹,我地先對海蝕洞有多少少知識.原來海蝕洞係由大浪浸蝕而成,由於1978年水庫建成後有防波堤阻擋,所以洞穴就冇再受侵蝕,依個海蝕洞嘅形態就由嗰時開始,都KEEP左三十幾年啦~
哈哈哈....幾位小朋友就最鐘意依個位置,因為向住海蝕洞說話,就會聽到回音呀~
睇左一陣海蝕洞,我地就準備回程.行經防波堤,啲防波堤又幾得意哦~
我同小小豬完全冇行山經驗,不過今日依個旅程又真係好舒服,一啲都唔辛苦(只係熱左少少啦).而且仲可以對大自然嘅岩柱/海蝕洞有多啲認識,所以真心可以向大家推介呀~
經過今日呢個旅程,我發覺香港原來真係有好多靚嘅地方,好有歷史價值.一個咁舒服咁靚嘅地方我哋真係要愛錫佢,因為景象唔係一時三刻可以變出嚟,但係破壞就只需幾秒鐘 ,以我哋真係要好好愛護大自然,等鄧依啲靚景可以一直長傳落去!
**我地的FACEBOOK PAGE,齊齊來交流親子.育兒.烹飪啦**


text:
早有聽過新界鄉事講「有錢祠堂都可以賣」,但今次鄉事咁高調反對鄉村建過渡屋,仲自封鄉村古蹟,搞到社企「要有光」嘅屏山光村過渡性房屋近日申請由100間縮減至87間.元朗鄉事突然又「勇武」起來,除咗唔驚中央追究鄉事加劇現今社會深層次問題,睇嚟背後既關注並非保育議題咁簡單.
仔細睇番鄉事反對嘅理據,稱由於過渡性房屋嘅三塊土地選址鄰近屏山古蹟聚星樓,達德公所以及屏山文物徑,擔心會影響古蹟嘅觀賞景觀以及風水格局,仲話「誓死保護」屏山古蹟文物.早在1993年,古物古蹟辦事處已經籌辦咗屏山文物徑,沿路亦會經過古蹟聚星樓以及達德公所,仲明言得到屏山鄧族嘅支持.
但奇怪既係,咁「重視保育」嘅鄧氏鄉紳,點解呢三塊鄉村土地會落入地產商手上?我哋翻查今次三塊土地選址嘅業權紀錄,多名姓鄧嘅業權人(其中一塊土地(DD122 377)更係出名難賣嘅祖堂地) 竟然喺1997-8年將呢三塊土地賣予新世界嘅艘仔公司「偉鵬發展」(View Point Development).呢三塊農地出售呎價仲高於當時平均市價,鄰近聚星樓嘅南面選址估計更以約$1,000呎價出售.
有趣嘅係,賣地嘅其中一塊鄧氏祖堂地(Tong),當時祖堂司理正係鄧公諒(Tang Kung Leung),即現今屏山鄉鄉事委員會會務顧問,今次亦有出現屏山鄉鄉事委員會會議紀錄之中,並反對起光村.另外,今次計劃最具爭議嘅南面選址(south site)(最接近古蹟聚星樓)土地,當時其中一位賣家與鄧鈞智(音譯)(Tang Kwan Chi)同名,過往06年亦曾公開表示要保育屏山鄉村(註).作為「今天的我打倒昨日的我」嘅鄉事代表,當年大賺一筆以高價賣畀地產商,到咗今日忽然反對起樓,驚影響鄉村古蹟,難道賣地畀地產商嘅時候,唔知道未來會發展同起豪宅?
參考過往嘅鄉村鄰近發展起樓嘅個案,往往官商鄉會「摸底」傾掂數,以換取鄉村「不反對」.今次點解又會反哂枱,連政府主旋律要起過渡性房屋都咁唔合作,亦反映出今次新世界特登簡呢塊三塊地嚟「捐」(其實只係借),可能有啲牌面估唔到既理由喺背後.
翻查番今次城規會收到近百份嘅反對意見書中,都發現鄉事嘅反對理由充滿排外主義,除咗有提及鄉村內嘅交通,公共配套負荷問題外,當中鄉事代表更提到光村會引入眾多人流,導致「品流複雜」,仲有鄉事質疑點解唔選擇新世界庸園路大大塊土儲甚至去大灣區起過渡性房屋.
今次鄉事嘅不合作運動,除咗張貼「血字」大橫額滿佈屏山鄉,帶隊入紙城規反對,更自封法定古蹟聚星樓同屏山文物徑,將用公帑有份出錢維護,具公共意義嘅法定古蹟輕易「落閘封鋪」,禁止對公眾開放.鄉事用咁既形式自封古蹟,比起喺鄰近起屋,其實仲阻擋住古蹟嘅視覺觀賞以及風水格局,真係好令人質疑鄉事重視聚星樓嘅保育價值?
背後所引伸正是一直以來嘅鄉村「自治」嘅老問題.呼應過往常有報導指鄉黑霸地,收過路費等村霸個案,在政府一直少有干預(甚至放任)鄉村規劃下,鄉村執管問題往往由村內自行解決,助長鄉村成為村霸,鄉黑勢力嘅「育成」.今次自封法定古蹟,除咗反映鄉事「保家衛族」嘅行動力,似乎亦係政府自食其果,一直忽視鄉村全面規劃問題嘅後果.
今次鄉事咁高調反對過渡房,仲話要「升級行動」,配以近日鄉事派積極爭取可以「公私合營」發展祖堂地,似乎反映著廉署拘捕丁屋大王王光榮半年已過,元朗鄉事勢力今日已經回氣,對阻礙解決房屋問題嘅行為亦都冇有怕,敢於亮劍捍衛自身利益板塊.


text:
Every customer we connect with
We do everything in our power to achieve game changing growth for progressive brands
全面的香港SEO服務及網上營銷規劃
“SDMC 幫我哋搞 SEO 嘅工作,前前後後用左唔夠半年就上到頭板第一位,雖然呢啲都係事前就知道,但都好開心,因為一投入資源係香港 SEO 就已經感受到同以往嘅差別,流量同查詢都多咗,物超所值!”
SEO開托左公司網上的印刷生意
“我哋係一間印刷公司,但公司網站建立左幾個月,莫講話帶動生意,我哋喺 google 係 search 唔到自己 website,好彩 SDMC 幫我用兩個月時間就將網站提升到第一頁,宜家多咗唔少生意.”
Social media management 令公司多咗大量查詢
“我哋嘅 online platform 主要係賣中價錶好似 DW,Armani,CK等等,所以目標客戶群體係18-30歲.SDMC慨職員同我地講 Instagram 嘅主要用家都係呢個年齡層,可以透過貼文規劃吸引人氣,帶動生意.做左兩個月,宜家每日都有人透過Instagram 向我哋查詢手錶資訊.”
SDMC的數碼行銷客戶
很榮幸能夠成為每一個品牌的數碼行銷夥伴


text:
「斷貨」
真係唔知係唔係水波爐效應,好多牌子嘅水波爐都斷貨.而係社交平台有好多人都係度話最近入手嘅水波爐又幾好用.香港地啲地方咁鬼細,要有一部焗爐,一部微波爐同一部蒸爐真係冇乜可能,所以水波爐係三部機集合成一部.本來松下新個部水波爐已經掀起熱話,點知東芝亦都搵咗 Kit Mak 做代言人.我真係有理由相信因為美女廚神效應,搞到東芝部水波爐斷晒貨!
「好彩」
真所謂「新屎坑三日香」,星期一係咁搵邊到有東芝嘅水波爐買,因為全線斷貨,最快都要等到二月尾先有貨.死好彩,係我鍥而不捨係咁搵嘅時候竟然搵到一部現貨.二話不說就渣渣林揸架車去攞貨,之後因為夜晚要教書,所以返到屋企食完飯,洗完碗,做完嘢就即刻開光.搞到三更半夜係度整 Kit Mak 設計嘅黃金奶黃年糕!咁仲唔係新屎坑?
「食譜」
我自己一般都係用西式嘅煮食用具,之前老婆入手咗法國某個品牌嘅廚具,而煮嘢嘅方法相當唔同,所以要係網上面搵食譜.好啦而家多咗部水波爐,又係時候搵食譜.不過好彩東芝搵咗 Kit Mak 做代言,之前跟佢整嗰啲菜式都相對比較易,而買爐之前已經睇到阿Kit啲食譜,所以嚟緊應該會有好多好嘢食!所以唔好等,早買早享受!我應該會跟住阿Kit啲食譜逐樣整!
如果大家有興趣可以去 Kit Mak 個 Facebook 專頁:
Kit 巡Kitchen


text:
DSE作為香港嘅公開試,每年有數以萬計嘅學生為自己嘅未來步入考場,係呢個情況下,自然就有好多人同分,咁究竟,係同分嘅情況下,邊個先可以突圍而出,入到心儀科目呢.Tutor Circle尋補教你計分啦!
目錄
1. 就算無加權,英文都可能係最重要嘅科目
第一屆文憑試有傳聞話指中英文加埋無8分就好難入大學,咁當然,依家好多科,好似Engine咁已經打破呢個傳聞;而好多院校都唔太重視中文科,但係咁樣都唔足以忽視英文嘅重要性.
即使部分科目無列明邊科有加成,係面對兩個同分嘅考生嘅時候,撇除其他因素,英文科取得較高分嘅考生好多時都會有優勢,(例如:45*4443>534454)主要原因係大學係教學語言主要係英文,學生英文差明唔哂教授講咩嘅話,係學習上就有好大困難.
除左聽之外,講都係好重要用英文講番十幾分鐘其實係好正常嘅事.而睇番英文較好嘅學生,無論係溫書,做功課黎講,效率都會快好多,咁自然成績都會好好多.所以,英文水平高而佔優唔係無可能嘅事.留意番以上並唔係官方講法,請大家自行判斷.
2.相關科目優勢(無加權)
有部分大學科目,好似BBA咁,雖然係商科,但係無咩大學對高中商科有加權.但當同分果陣,如果一位學生有讀商科,一位無嘅話,邊位有優勢相信大家都心裡有數.而大學第一年都好有可能讀番高中相關科目嘅知識,所以高中有讀相關科目嘅話,其實就已經領先左其他學生好多,係學業上就比較容易拎到高分.咁呢個因素就唔係絕對嘅,純屬個人推測.
3.相關科目優勢(有加權)
如果考生有讀同大學科目相關嘅科果陣,係加權上黎講會有絕對差距.例如科大生物科技與商學系,會將英數乘2,生物乘1.5.咁英數叻又有讀生物嘅同學,自然就係分數領先好多.呢部分相對簡單,相信大家都好清楚.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
4. 面試
重排Jupas幾日後,有d考生可能就要面試.所以果排就一定要留意電話同電郵,唔好錯過任何野.面試黎講,部分科目會interview哂所有報名學生;有d就只會interview擺係 Band A嘅學生;但有d科亦都會淨係interview較低分嘅學生,而較高分嘅學生就直接取錄.所以考生有責任檢查,自己報讀果科有無面試.如果有嘅話就好做好準備.自我介紹;小組討論;報名果科嘅科目綱要;有咩想問interviewer,都係必須準備嘅範疇.
5.OEA, SLP
如果計算哂以上所有因素,都未能選出較佳考生,咁OEA,SLP可能係最後篩選嘅方法.甚至可能有d科目會好重視OEA同SLP,佢地亦都有機會由兩樣野睇下學生入學嘅誠意.假如你無用心做OEA同SLP嘅話,就要諗下咁樣你會有咩劣勢.
因為其他考生擺多左時間係呢兩方面到,但佢地又可以考到同分,咁就自自然然有優勢啦.當然,唔排除有部分科目會是但睇,甚至睇都唔睇OEA同SLP,而將DSE分數擺第一位,畢竟考試先係真正分高下嘅地方.
總結
最後想講嘅係,無論係任何jupas排位講座,抑或係呢篇文章,都只係參考用.最後決定排位嘅時候,請DSE考生自己做最後決定,因為呢個決定對你嘅未來有好大影響.另外,入左大學發覺果科唔岩讀而quit u重讀/重排jupas並唔係咩新鮮事,最重要係決定好自己嘅人生.
延伸閱讀:考完DSE係屋企「回血」嘅三個方法
延伸閱讀:中六畢業出路 指南針
有心無墨


text:
講起格仔餅大家知唔知道佢係點樣黎架?其實係1950年有間雜貨鋪嘅老闆,為咗唔浪費爛咗嘅蛋,於是就唔左個辦法,將啲蛋加入咗麵粉同牛油造成糊狀,跟住擺入個烤模度,演變之下就成為今日嘅格仔餅啦!
香港嘅格仔餅同埋雞蛋仔係掃街必食,而且已經衝出咗香港,我哋可以喺網上邊搵到好多整格仔餅嘅食譜,但係唔係每一個人都做得咁叻呢?小編其實食咗好多唔同掃街美食小店嘅格仔餅,有軟綿綿既格仔餅無口感,又有啲淡茂茂又唔香.整格仔餅其實都需要非常花功夫,又蛋汁到控制火喉既手勢都非常重要,時間亦都非常關鍵.
當中以下一間,被小編形容為香港其中一間隱世美食,小編眼中之所謂隱世,係唔出名但又堅好味,你講佢名都唔會知邊間.依一間格仔餅位於元朗一間唔起眼嘅小店,係球場隔離,前邊亦有一排小巴站,好多人行過都唔會為意有一間小店嘅存在,等車果陣經過可能都只會買番串魚旦,因為覺得無死錯人呀麻,當然啦就算為意到亦都未必去買黎食.但係一間小店出嘅格仔餅就特別好味啦!小編暫時,食個港九新界最好味嘅一間! (有食過同樣好味,但已經執左)
點樣好味法?格仔餅係咩?最緊要當然夠香脆啦,而且中間嘅料夠多!牛油,煉奶,糖同花生醬比例要均勻.因為你一啖咬落去嗰陣時候,如果中間嘅料唔夠均勻,咬落就會口淡淡.
依間咁好食嘅小店,係由一對好恩愛嘅情侶係八年之前開嘅.喺元朗呢度左八個年頭,練得一身好武功.雞蛋仔同夾餅見證住佢地既愛情花結果,由情侶昇華到依家為人父母.佢地賣既格仔餅充滿住小店既一份愛呀!仲要留意一下,店住有自家調製既五青汁,五青汁都係源於店主為媽媽減肥而設既,好難得香港地仲有一D有愛有溫情既小店舖生存.
佢哋嘅格仔餅果皮非常之香脆,而且啲漿嘅比例啱啱好,咬落你唔會覺得一啲有一啲冇,外脆內甜非常之好味.而且個價錢亦都唔貴,只係需要13蚊.呢啲咁樣隱世嘅美食,對比偷工減料嘅格仔餅,如果我話好10倍,都唔會講得太過份.
佢係教育路惠康嘅對面,只要你搵到惠康對面嘅球場,佢就係球場嘅角落啦!隱世美食係要搵架啦,小編極力推介依一個格仔餅!
地址:元朗康樂路8號


text:
好似我先係奇怪個個咁
至今0針
見親人9成都比人um做乜唔打針
有無咁驚 有cancer都打啦 9x歲都打啦
正常人打都無野 虧就更加要打
比人笑邊到都無得去無人會請
明明個政策本身on9
但d人跟完仲要笑返無做個d
有時係到諗係咪我太麻煩太執著
我先係格格不入個個
係數據統計入面無人會在意個1成
但我唔想跟
打唔打針係個人自由,人地要情緒勒索你咪當佢耳邊風囉
你先係正常
因為唔打針就咩都唔比做
利申 無打過
人哋想合理化自己決定
正如有啲撚樣移民走難就想留低香港啲人仆街死
「抵你唔走有排受」
啲撚樣就係有呢啲仆街心理
因為唔打針就咩都唔比做
利申 無打過
想見zoom仔咪用zoom仔
人哋想合理化自己決定
正如有啲撚樣移民走難就想留低香港啲人仆街死
「抵你唔走有排受」
啲撚樣就係有呢啲仆街心理
抵你唔走有排受
反問佢你又唔打第n+1針
給我打,往死裡打!
你無做錯
同時打既人都係為某啲野迫住打
至於係咁散播風氣既人就算擺啦
打嘅打,唔打嘅唔打.
自己決定,無話邊個會高尚啲囉.
傻仔指都係0針
佢都好奇怪
傻仔指都係0針
佢都好奇怪
你就傻!
無咩好奇怪 你身邊啲人太八卦
傻仔指都係0針
佢都好奇怪
你就傻!
你否認傻
但係冇否認奇怪
傻仔指都係0針
佢都好奇怪
你就傻!
你否認傻
但係冇否認奇怪
佢當然奇怪啦 受到個政權威逼利誘高壓統治下都唔做順民 唔去打針 唔奇怪邊做得出


text:
有朋友問我,你有冇後悔揀錯科?
讀書果陣,其實我真係唔知自己想做咩(依家都好似係),而果時鍾意睇戲,好簡單第一志願係揀電視電影,果陣心口一個勇字覺得理想可以當飯食.結果,我英文E咗,電影竟然唔收,都多得佢唔收,唔係我下半世應該完全改變.都好好彩,英文E咗,電影唔收,反而酒店管理收咗我,入讀咗一科好多人果時夢寐以求嘅學科,好似好風光.
讀酒店好似好專咁,但出到嚟就知道唔對路.依家情況據聞大有改善,但當年唔係咁.一來見工果陣已深明性別歧視問題幾嚴重,又或者講,易地而處俾我做阿頭,做得酒店梗係想請個靚女,大家一樣學歷又冇經驗,做乜要請條仔?二來,好荒謬地佢哋係想請有經驗嘅人,讀得Degree大部份都係得暑假實習,竟然比唔上非Degree畢業生,唔好講未來,第一步先輸.結果,我有同學都真係「由低做起」,大學畢業後做執房,做洗碗,做Bellboy--都已經好好,我當年差唔多見盡全香港大部份酒店,冇一間請,見咗超過半年,最高紀錄一日見五份工,全部唔得,我信心盡失,曾經以為自己係咁先.
絕路時,走咗去做物業管理,果時覺得冇鬼用,依家諗返學到嘅人生經驗冇一份工俾到我,前途未必有,但唔係冇得著;其後有轉去做酒店,但都發現唔係咁啱自己.果時有人話,讀果科唔做果科,好嘥姐,我都有掙扎過,但我覺得香港做服務性行業,唔係病態,係變態,所以決定轉行.
到最後,其實我都唔係好多同學做返酒店.
讀酒店,讀果三年係辛苦,但係開心;你問我學唔學到嘢,我可以答你紙上談兵就有,講真課本係學唔到乜嘢;人生經驗就多,俾到我兩次人生中最開心嘅實習時光,都因為呢一科好多trip去,無形間,令我愛上旅行,有今日嘅我.諗返十年前,我唔係讀呢一科,唔係外國生活過,唔係同好多奇奇怪怪嘅外國人同無敵浪人做過拍檔,我識鬼Plan行程,除咗酒店之外識鬼有咁多住宿模式,知鬼道有樣嘢叫Working Holiday咩.
重點係發現,英文E咗一樣溝通得好好,英文A咗都唔代表你識同人溝通,外國人理得你有咩文法.
有睇我本書嘅朋友都會知,我一生中覺得讀酒店最有用嘅時候,係澳洲果年,唔係讀酒店,我做唔到幾份酒店工,我可能要乞食,都一定改變我成個行程,最少出唔到呢本書.人大咗,會愈嚟愈覺得:如果唔係點,最後就唔會點點點,有因必有果,每個抉擇都會導你去唔同路向;每樣嘢都有兩面,可能當日我讀咗電影,今日我做咗大導演,又可能仆得更直,後者機會大十倍.
有冇揀錯科,睇你點睇,重要係睇你之後揀嘅果條路.有人中學都未畢業,甚至有啲讀書時大家覺得呢啲人廢柴嚟,最後冇學位一樣做到飛黃騰達,有學位又唔見得係咩.畢業後咁多年,乜學位都係過眼雲煙啦.
大家在同一條起跑線上,我覺得睇都係睇際遇啦(當然有父幹又另作別論),有時你話冇葡萄又真係呃你嘅.去咗個聚會,有朋友當年讀唔成書,後尾做做吓搵得到,有錢又有樓,新年請成家人去郵輪玩都覺得冇咩問題,去酒店食返餐好都唔覺貴,而我仲喺度計緊邊間茶餐廳食下午茶平一蚊;唔好講得咁離地,有朋友覺得食餐日本嘢一人二三百蚊唔係好貴,食咪食囉,你問我間中一餐半餐可以接受,長期咁食法就唔得喇,但我總覺得地鐵站壽司連鎖店三蚊一舊壽司都貴;有人會去追名牌,追潮流,但我發現自己已經幾年冇買衫褲鞋襪;你堅持去旅行要最少都要搭國泰,我搭俄羅斯航空,hkexpress都要等佢跌價先買--當然依家呢兩間一啲都唔平.你搵到,會覺得冇名牌,冇最新手機周身唔安落,但當你慳慣咗,你又覺得根本冇咩分別.
有位都係勇敢追夢嘅朋友同我呻,佢自己畢生積蓄,都唔及人哋一個月人工,覺得自己好冇用.我都經歷過呢段日子,完全明白呢種感覺,但馬死落地行,慳慣捱慣堅持慣,其實又唔會死嘅.你或者會話,不如試吓投資,炒股,但連個本都冇,又投咩資,炒咩股?
所以,揀咩科,讀咩科,成績係點,真係完全唔重要,最緊要係睇你揀果條路,咸豐年間嘅成績都無謂搬出嚟講啦;GPA過3爆4都係浮雲,睇都係睇際遇,自己點樣去面對呢個你自己嘅選擇.就算我當日唔係讀酒店,唔係讀電影,讀好多社會上鍾意,好渴求嘅科目,讀到上Master,到最後際遇唔得,自己唔鍾意,唔做喇,都可以一樣好霉.
這些年來,我深深明白,際遇真係好重要.
你未必經歷過畢生積蓄都唔夠人哋一個月人工嘅日子,都未必經歷過連稅都冇資格交嘅感覺,亦未必經歷過慳到為咗平幾毫子,要行幾個站搭巴士用分段收費嘅時光,又未必經歷過今日唔知聽日事唔敢亂洗錢嘅歲月… 呢一切我經歷過,又真係死唔去.
雖然人比人,比死人,我話冇葡萄就係呃你嘅,但最少我堅持過,他朝一日要認命,都對得住自己.
回答最初嘅問題,你問我後唔後悔,如果係啱啱畢業嘅我,一定會答你好後悔,因為當年搵唔到工兼受盡白眼嘅日子真係好難受,但到今日嘅我,唔敢講揀咗第科條路會唔會好行,正如我文初所講,如果我冇讀過酒店,就冇今日鍾意旅行嘅我.
我唔識得答你後唔後悔,只能夠話,呢個唔算係一個人生好錯誤嘅抉擇.
幾折墮都好,知道自己做緊乜就好.
(延伸閱讀)到底香港發生乜事:無才便是德?
(延伸閱讀)高薪厚職與低薪快樂的矛盾
小弟用五年時間籌備的小說反應熱烈,火速售罄,第二批貨現已到港,歡迎直接下單:goo.gl/J9QdBR
台灣書局兼網上平台亦已上架,可去文中連結購買:goo.gl/xzCymP
更多資訊及文章,請Like Fb Page:
(有故事的旅人)
(晞.觀影記事)
IG請Follow:
#travelerwithmovie


text:
今日有一個特別節目,就係同小豬媽一齊約左BENBEN豬出嚟,一齊食午餐同歡聚一吓!(哈哈....因為小豬媽同BENBEN豬係FACEBOOK相識左,有時佢地傾計仲比我多,所以其實今日都係跟小豬媽出嚟呀!)
同BENBEN豬都係網上認識,計計下都應該有五年多啲啲,我地係小小豬出世之後嚟探過我地食過一次午餐,之後有啲嘢俾我又見過一次.雖然見面次數唔算太多,不過因為FACEBOOK關係,基本上可以話係日日見到,所以大家都會知道大家嘅嘅近好,所以對BENBEN豬嘅感覺就好似一位老朋友咁,所以我都好珍惜大家嘅緣份呀!
哈哈...老士嘢就講完,講返正題先,由於我地同BENBEN豬大家住嘅地點都相差幾遠,為左方便大家,就約係尖沙咀食午餐.其實尖沙咀我都比較少去,所以都真係唔知有乜好推介.就係我諗緊食乜時,醒起之後有位網友介紹左鄧麗君主題餐廳 - 甜蜜蜜新生咖啡店,見幾特別,係社企形式營運的,覺得都幾有意思,加上小豬媽又幾鐘意鄧麗君,所以就到這餐廳來試試啦!
一入門口就見到大大幅鄧麗君的相片~
周圍都佈置好多鄧麗君擺設呀~
一個位置擺放CD供客人試聽歌呀~
依度算係半自助形式,我地先去櫃台購票點菜,然後侍應就會把食物送給我地呀~
先嚟一個迷你沙津~
一杯玫瑰花茶~
我同BENBEN豬就食依款有機亞麻籽椰菜花忌廉蝦仁有機意粉,我覺得都幾好食,啲意粉好彈牙呀~
小豬媽就食依個日式鰻魚糖心蛋炒烏冬,小豬媽都話味道唔錯呀~
雖然今日係星期六,不過餐廳內嘅客人唔算多,加上環境又比較寧靜,所以就係依個咁舒服環境下,大家都傾得好暢快,真係可以話乜都講得一餐,唔覺唔覺原來我地都係入面逗留左差唔多三個鐘,真係三個女人一個墟,傾計傾都唔知時候呀~
BENBEN豬真係好有我地心,因為佢準備左好多禮物俾我地,真係唔好意思添!
首先就係送俾我同小小豬嘅生日禮物~
哈哈哈...依個BB大眼負任重大呀,因為會扣落小小豬個書包度,等依個好朋友陪佢返學,相信會特別安心呀~
最特別係BENBEN豬親手做左啲豬豬朱古力蛋糕俾我地呀~
影得唔係好清楚,不過實物睇真係好可愛,好豬頭呀....哈哈哈~
其實仲有一盒果仁係俾小豬媽,不過俾小豬媽拎左返屋企,所以冇影相!
今日開開心心傾左一個下午,好滿足呀!期待好快再可以約出嚟食飯,到時又繼續傾過,繼續開心呀!
你今日LIKE左未呀~


text:
天上天下,唯吾独尊!今红云感天地混乱,杀伐不休,愿行渡化世人之愿,立大乘佛教,当教化天地万物生灵,望天道鉴之!大乘佛教圣人红云立于东海灵山之上...
相关推荐: 我红云立大乘佛教成圣 红云之立大乘佛教成圣 红云立大乘佛教成圣正版 红云立大乘佛教成圣锦鲤糖醋 红云立大乘佛教成圣t 红云立大乘佛教成圣笔趣 红云立大乘佛教成圣吞噬 红云:立大乘佛教成圣起点 红云立大乘佛教成圣txt下载 笔趣阁 红云立大乘佛教成圣顶点 红云立大乘佛教成圣小说 红云:立大乘佛教成圣最新章节 红云立大乘佛教成圣下载 红云立大乘佛教成圣起点 红云立大乘佛教成圣txt下载 红云:立大乘佛教成圣 锦鲤糖醋 红云:立大乘佛教成圣txt下载 红云立大乘佛教成圣免费阅读 红云:立大乘佛教成圣笔趣阁 立大乘佛教 红云立大乘佛教成圣 小说 红云:立大乘佛教成圣作者:锦鲤糖醋 红云:立大乘佛教成圣TXT 红云立大乘佛教成圣免费 红云:立大乘佛教成圣最新章节目录 红云立大乘佛教成圣TXT 红云:立大乘佛教成圣下载 红云立大乘佛教成圣笔趣阁 大皈依光明云 重生洪荒红云成圣 红云:立大乘佛教成圣 大乘佛教的起源 大乘佛教和小乘佛教 洪荒我为红云天命成圣 大乘佛教小乘佛教区别 洪荒之红云成圣 大乘佛教 洪荒之我红云天命成圣 大乘佛教怎么读 红云立大乘佛教成圣
作 者:锦鲤糖醋
最后更新:2022-10-21 08:26:13 直达底部
最新章节:第320章 青云山擒孙悟空


text:
浮邱石
浮邱石講嘅係舊陣時廣州城入面,珠江嘅西邊度浮出水面嘅一嚿紅色嘅礫岩石頭仔,重按佢嘅樣嚟改名嗌「浮邱石」,呢嚿石頭同海珠石,海印石一齊嗌「羊城三石」.而浮邱石就係喺依家中山七路同光復北路嘅十字路口嘅西南邊.呢嚿石喺清朝嗰陣,重入選咗羊城八景,嗌「浮邱丹井」.
傳說[編輯]
如估講下浮邱石係點嚟嘅,可能係關福建省泉州市洛江區入面嘅洛陽橋事.
喺好耐以前,福建嘅洛陽江度係冇橋嘅,嗰陣條江好闊,如估想過河嘅,要撐船先至得.有一日,有個大肚婆喺過河嗰陣啱好撞正橫風橫雨,結果將成部船襟沉嗮,個大肚婆就跌咗入條河入面,好彩有人救返.結果佢就重記得呢件事.後嚟個大肚婆生咗個臊蝦,改咗名嗌「蔡中興」.
到咗蔡中興識嘢嗰陣,佢阿媽話咗一件事畀佢:「仔啊,你知你喺阿媽個肚嗰陣啱好撞正沉船,差啲就冇命喇.你要努力讀書,之後起棟洛陽橋嚟畀人行啊!」之後蔡中興就冇執輸,喺高中嗰陣攞埋狀元重返埋嚟.他返咗嚟之後第一件嘢就係將皇帝畀嘅錢冚唪唥攞嗮出嚟起條橋,但係起條橋要使好多錢,佢重要東借西借先至得.而嗰陣時嘅泉州重係好落後,冚唪唥都係特困家庭,所以冇捐到好多錢出嚟;重有嘅係有錢佬都唔願去捐錢.蔡中興見到噉嘅嘢之後向阿媽話:「我哋重不如賣咗間祖屋去?即使起間茅屋嚟住都一定要將條橋起好先至得.」
結果佢呢個舉動,搞到觀音菩薩都話好陰功,後嚟觀音菩薩變咗個18歲嘅靚女嚟幫佢,就畀個係都要錢嘅人撐住部船喺個江度大嗌:「我家姐就嚟要厝老公喇!如估邊個肯畀錢佢嘅,誰過嚟嫁都得!」後嚟尐人就諗:咦!咁大個人响度,邊個會掟唔中嘅?點知,個觀音菩薩係化銀嘅,所以嗰啲銀冚唪唥都跌嗮喺個菩薩坐嘅嗰部船度.嗰啲有錢佬見到佢都掟唔中,重嗌埋人返屋企再拿挓銀嚟繼續掟.
菩薩就將部船度嘅銀,冚唪唥都畀嗮蔡中興嚟起橋嘅.點知起橋嗰陣撞正條難題,就係有個橋墩打唔到樁.點知嗰晚佢發咗個夢,就話菩薩同佢講咗句:「四人一個目,三人一支竹,中間嗰個係浮邱叔.」如估佢去廣州度搵浮邱叔咪就得囉.點知第日,蔡中興派咗個親信去咗廣州嗰邊睇下搵唔搵到浮邱叔,點知搵渾嗮邊度都搵唔到佢,佢突然喺個街度見到4個人,其中最前面嗰個係單眼嘅,後面三個都係盲公;而呢三個盲公入面,最前面嗰個又係攞住支竹,另外兩個盲公手拖住個手,搭住最前面嘅單眼佬條頸一直行落去.點知親信睇下話呢個係菩薩嗰句佛偈入面講嘅「浮邱叔」.佢就對住中間嗰個話喇:「浮邱叔,你要幫下我啊!」浮邱叔就話喇:「幫咩啊?」個親信就將响洛陽江度起橋嘅事話咗畀浮邱叔知,點知浮邱叔話好易啫,佢就喺個身度搓咗粒軟㱽㱽又黑𥄫𥄫嘅嘢,原嚟係老泥丸!點知浮邱叔就將嚿嘢丼咗落個細嘅瓷樽入面,話畀親信知,喺未返到洛陽江之前,千祈冇打開佢,重塞咗挓木碎畀佢.
個親信就把求先整嘅木碎攞出嚟睇,就問浮邱叔,話塞畀佢嘅嘢有咩用,佢重一邊行,一邊淋喺個地下度,點知個啲木碎變成嚿金就俾人睇到嗮:「快啲睇下,有個傻佬喺度周街派錢啊!」點知尐人猛咁去執佢,所以嗰度咪改咗嗌「執金巷」,由於個名唔好聽,之後就改咗嗌「積金巷」.
由於個親信話咁筍嘢嘅,點知佢重未返到泉州嗰頭就將個瓷器開咗佢,就喺嗰嚿嘢度飆咗嚿大石頭出嚟,搞到佢坐嘅嗰部船就嚟沉嗮咁滯.而坐緊嗰部船嘅乘客就鬧佢話快唔快啲丼咗佢啊,點知嚿石跌咗落個水度沉咗落河底,就留咗喺廣州度喇.就係噉,個親信就乜都冇攞返嚟,唔知點算好.後嚟洛陽橋起好咗之後,就係因為橋墩出事,搞到每年都要整次先至得.所以後人就將呢個古仔入面講嘅嗰嚿石改咗個名嗌「浮邱石」喇.
而家嚿石頭重喺唔喺度?[編輯]
依家唔喺度喇,因為1920年嗰陣,廣州市政府就整條馬路出嚟,佢就將嚿浮丘石凿平咗,變咗係路基.依家係中山七路嘅其中一部分.但係,依家嘅浮丘石喺流花湖公園入面嘅兒童樂園東南邊附近冇幾遠嗰度就見到佢喇.


text:
唔好講咁多,即刻掹咗張 SIM 卡出嚟先,因為最新發現嘅呢個漏洞,正影響緊全球 10 億以上流動網絡用家,黑客只要發出一個含有惡意代碼嘅 SMS,就可以發動 SIMjacker 攻擊,喺你部裝置上面執行惡意程式,暗中控制你部裝置,包括打電話,發送假訊息,報告位置,傳輸數據,停用 SIM 卡,甚至執行其他惡意指令.由於漏洞存在喺 SIM 卡上,所以無論你用邊款手機,以及各種可以插 SIM 卡上網嘅裝置,例如平板電腦,IoT 裝置,統統走唔甩,而且暫時係完全無修補方案,你話除咗掹 SIM 卡靠 Wi-Fi 上網之外,仲可以點做呢? 呢個核彈級…
Browsing: IMEI
為咗吸引客戶上台,流動網絡商都會提供各種手機優惠上台計劃,只要客戶簽訂一年或以上合約,就可以超平價錢買手機.回想 iPhone 好炒得嘅年代,就有唔少人會上台後賣走 iPhone,賺取嘅差價就夠俾一年或以上嘅月費,可以大慳網絡費.不過,喺美國就唔係好 work,因為上台客戶除咗要簽約,就連手機都有 SIM lock,客戶必須插住網絡商嘅 SIM 卡先用得,變相限制咗 iPhone 嘅易手價值.不過,要解鎖都唔係無辦法,其實網絡商可以喺系統做嘢,只要取消系統上 iPhone 嘅 IMEI 登記,呢部手機就可以用到其他網絡商嘅 SIM 卡. 100萬美元解鎖賄款 財路就係咁出現喇,一個巴基斯坦黑客 Muhammad…


text:
上年一月 我堅跑完我第一個21K
今年一月 我完成咗100K個人賽
無諗過過去一年我會累積左咁多里數 呢一年都攰啦
所以都係簡單啲 嚟十條自問自答總結一下吧
Q1: 點解會參加HK100?
答: 因為抽中左
Q2: 咁點解會去抽?
答: 同毅行一樣 麥四字典(毅行隊友)叫我抽我就去抽
Q3: 自己一個行驚唔驚?
答: 一開始……驚! 最怕夜晚自己一個行 所以知道自己中嗰陣 報咗 Dark45 練膽
不過依家無咁怕啦 因為我知道相信山神會眷顧我嘅
Q4: 自己一個行會唔會好悶?
答:又唔會呀 望吓風景 食下野 哼下歌 間唔中同唔同嘅人傾吓計~咁都嫌悶嘅話 有力嘅就行快啲囉~時間都好快過嘅
Q5: 比賽中途有冇諗過放棄?
答: 有! 諗過無數次 因為太肚餓啦~
但諗起大家嘅支持同埋我知道我放棄咗一定會後悔一世! 而且如果唔係身體出現咗狀況 我相信無人會想退出嘅 所以只要我仲郁到 我都會碌到去終點 唯有快啲去下個CP開餐
Q6: 港百條路難行嗎?
答: 同毅行比,就係無咗麥九同十嘅環塘
個22k加插咗係頭半後,除咗麥四至八係正常,其他就會喺行行吓熟悉嘅道路上加碎石啊上山啊沙灘啊泥地啊草地啊 臨尾衝線嗰3K以為係全落斜 都突然間又轉彎 又係碎石落下 上下 再落山咁樣 多咗嘅五百米攀升就係咁樣切出嚟
對慢腳仔嚟講 主要難在要30個鐘內完成 同埋頭段嘅 cut-off 都比較早 即係要逼你跑下
咁即係難嗎? 我都拎咗件完賽威威褸 感覺都算還可以吧 (其實行緊個陣係#*#%?!%*)
Q7: 覺得港百安排尚算妥當嗎?
答: 好鍾意大會提供 有印曬距離 高度 CP資料嘅印水紙 賽tee 同埋可以有兩個補給包
一個係行咗一半嗰陣可以拎 一個係終點
大會好着緊參賽者嘅安全 所以參賽者必備嘅清單入面有銀氈 電話 等等 臨上馬鞍坳之前仲有檢查 確保大家上到山凍都有嘢包住
Helper 們都好熱情 係一啲奇怪嘅轉彎位 臨到CP 到咗CP都會聽到佢地熱情地打氣聲
順便會有人 check 埋你個號碼布 影下你相同埋睇下會唔會有人陪你行咁樣啦
每個CP嘅嘢食飲品都好充足 我依啲咁遲去到嘅人都仲有唔少嘢食 雖然食嘅嘢就唔係好啱我口味 不過基本嘅水同飯絕對有貨
Q8: 點解當初會想玩咁長嘅山賽?
答: 純粹想試下自己嘅耐力可以去到邊
慢腳仔雖然無速度 但如果可以靠毅力完成到嘅野 我都想試下
事實證明 原來我都可以 巧開心
最後發現有多個得著 就係我認路叻咗 少少咁啦
Q9: 仲會唔會想繼續玩咁長嘅山賽?
答: 行緊個陣諗 絕對唔想再虐待自己!
發明咁長嘅山賽嘅人都傻嘅! 再長啲個啲癡線嘅!
行完嗰陣話 我短期內都唔想再掂山
隔咗一陣……等我練好啲 再嚟過~
>
Q10: 玩山 長跑又攰又痛 點解要咁辛苦自己?
答: 全身肌肉痠痛嘅感覺其實真係好實在
身邊不時會有人同你講 都唔知你咁樣作賤自己做乜 乖乖地做一個斯斯文文嘅女仔咪算囉 (blablablabla)
其實就算唔跑 我都唔會斯文
其實就算唔做運動 行咗一日街都會攰啦
就算唔出街都可以病 加上最近流感高峰期
的確玩咁長嘅山賽 點都係會有少少過度疲勞嘅
再加埋賽後感冒發燒 簡直好似全身火燒骨咁
另加少少行動不便實屬正常 不過代表係盡咗力嘅證明 所以就算係攰左啲 我都好滿足
比人話係會有啲唔開心 但了解我 明白我 支持我的嘅人仲有好多 而且我喜歡現在這樣活著
最後最後
你話我自己完成咗100k好叻叻? 少少咁啦
但相對地我更加覺得自己係一個幸運嘅傢伙
由報名諮詢平時操山到比賽十卜終點打氣
身邊一直有一班好好嘅同伴們
加埋籤神嘅眷顧同每次比賽嘅天公嘅造美
我先可以拎到塊閃令令牌同埋件完賽威威褸
真係好多謝大家
期待2019同大家跑更多 行更多山🏃🏿♀
撰文: Yvonne (2want)
Fitz連結: https://fitz.hk/?p=112336
Fitz Facebook專頁
[HK100 2018] 最快衝線中國跑手 沿途犯規被DQ取消資格
[山界盛事] 香港100越野賽 HK100 Ultral Trail Race
香港山賽 (越野跑) 的 半馬 全馬 及 超馬
[香港的馬拉松] 全馬 半馬 及 超馬
Fitz Running 跑步


text:
「預期」
又係俾蘋果發布會洗版嘅一日.今日個個係度討論邊個啲新產品,不過好似今次嘅反應有啲唔同,因為有讚亦有彈.作為一個用家,一個果粉,其實覺得近幾次嘅發佈會越嚟越一板一眼.個格式繼續沿用以前個套,冇乜新意可言,甚至乎有啲悶.但係好明顯蘋果每一次都將科技一步一步向前推進,今次最大嘅話題應該係支筆同蘋果電視.我覺得今次進一步體驗平台融合性嘅重要性!
「感想」
雖然唔知大家睇完蘋果發布會有乜感覺,亦唔知大家會唔會又出新電話,新平板,新手錶甚至乎新機頂盒.當然好多人話會激死教主,但係老實講,唔同產品係俾唔同嘅消費群組.畢竟我都覺得支筆好似同教主之前嘅理念背道而馳,但係實際係商業社會或者工作上,支筆係有佢嘅作用,而作為一般使用者未必覺得有需要係好平常嘅事.不過我對佢哋個電話更新服務有興趣啲!唔知香港幾時有呢?
「總結」
今次新嘅產品真係各花入各眼,而最大嘅感覺就係作業系統嘅融合性同擴展性.嚟點係其他平台遇到嘅困難,因為蘋果嘅產品嘅統一性同融合性係無法去比較.當然新嘅粉紅色手機就好明顯針對女性市場啦,而超大嘅平板電腦同指筆,個人認為係教育層面同設計相關嘅行業真係好有用.至於隻錶,應該係發佈會最少人關注嘅產品.最後個機頂盒,相信又會對傳統電視同遊戲業帶來影響,睇怕以後真係唔使再買碟同遊戲.


text:
我成日覺得如果一個討論只係為鬧而鬧係無咩意義.或者如果我地更細心地去研究寵物小精靈既世界觀,我地可以從中得到更多既啟示.
例如,寵物小精靈同人類可以和平相處,戰爭似乎絕少有所提及,亦都唔會因為唔同既派系而出現好似敍利亞既移民問題甚至恐怖襲擊.世界享有高科技,每一處地方都青山綠水,不論係大人同小朋友似乎都可以開心地生活,甚至唔愁衣食問題去捉小精靈並且從事相關既事業同埋研究工作.我地絕少了解到寵物小精靈既世界入面既政治經濟同埋金融制度,有無失業率或者犯罪比率等等.即使係大反派例如經常出現既火箭兵團,亦似乎不斷失敗,而且所謂既行惡事同現實世界所作所為完全無辦法相比.
如果搵另外一套主角永遠都唔會長大亦都充滿住幻想既名作叮噹黎比較.好明顯大雄既痛苦,應該比小智來得多.不但止經常要俾人欺負,心儀既女仔又成日俾情敵叫左去第度做功課,而且又要面對老師既鞭策,老母既訓斥.甚至有叮噹呢個如同已經係開晒金手指既好朋友,因為佢既愚蠢同無能,件事往往只係向住更惡劣既方向發展.小智唔係無遇到困難,但佢既路只需要成為最佳訓練員,世事種種壓力同佢無關係.
換句話說,呢個係一個近乎烏托邦既世界,亦都有少少似金庸既武俠小說世界.或者近貼近D講,一向兒童睇既動畫世界,往往都強調友情,愛同埋正義.經常都標榜只要有夢想,並且努力去貫徹呢幾條信條,奇跡就會出現.如果再調番轉頭用大人乞人憎並且撩交打既帽子去睇,呢種想法只係左膠(即只係鼓吹和平大愛).因為現實世界,根本上就唔係咁運作.呢個世界既操作,其實比想像中更加黑暗.所以真實世界同動畫世界一拍埋,變得極之咁諷刺.
但係我地始終唔可以否定人始終都係軟弱既動物.雖然世界係如此地崩壞,我地始終希望有一片可以俾自己釋放既園地,比如話「回歸童真」,「重拾自然」.中國古代文人所筆下既桃花源,又何嘗唔係西方烏托邦既另一種表現?邊個唔想世界和平?邊個唔想自給自足但係又無須為各項既資源分配而爭鬥?邊個唔想好似John Lennon 咁 and the world will be as one?所以其實Pokemon 受歡迎,以至依家再出遊戲大熱,可能都係同一個原因:
大家都只係想抖下氣.暫時(甚至永遠)逃離現實.如果我搵一份工,考一個試,甚至係將689轟落台,只係好似玩Pokemon Go 咁拋個波出去就得,你話幾好.波又可以不斷無限任添,而呢度搵唔到小精靈,第二個地方亦總會有.總之你付出時間同一D腳骨力,就會得到回報.其實人類渴望既,往往都係咁簡單.郭靖係個白痴,但偏偏就係佢練成降龍十八掌.金庸筆下所有人物,幾乎都唔駛煩兩餐,總之費盡心力打打打.一樣道理.
但點解呢個世界會變得咁複雜?點解人類幾千年黎都要不斷從幻想同現實之間不斷來回奔走去折磨自己?呢個唔會係呢篇文答到既野.我只能夠講,或者將一個地方幾熱衷Pokemon Go,同佢對個地方本身現伏有幾不滿,去做下統計研究,或者會有發現.不過呢D野留番俾Financial Times 或者Economist,我就按下不表.
Btw,不嬲都有人講文學藝術既野,亦不過精神鴉片唶.


text:
依啲可能係一個偏頭痛嘅先兆嚟㗎喎佢個高峰嘅發作年紀其實係35至45歲佢返唔到工 又要請假啦或者同屋企人朋友嘅關係會疏離咗啦咁呢啲其實真係好大影響我話畀你聽做健康旦有咩好處啦就係健康旦有個好處就係有少少問題呢就可以搵一個大大嘅醫生嚟問下傾下偈呀即係好短嘅係咪㗎咁佢就可以答好多嘢畀我聽等我好多資訊知道今日捉阿raymond嚟呢其實最主要就其實唔關我事㗎 Raymond就係我個囡呀咁佢又佢又好緊張做嘢 好喇咁但係佢經常同我講呢
佢話佢頭痛 係係佢話但係呢佢以前係返梗工嘅時候呢佢每一次嗌親頭痛話我想告假呢 又畀老細鬧 係係癡線㗎
邊有人頭痛會告假㗎食粒頭痛止痛藥丸咪得囉個細女又係喎 細女係教做運動嘅間唔中佢都話頭痛咁係咪後生後生仔多啲頭痛丫 定係點我真係想你畀啲智慧畀我兩個囡 係係聽你咁講其實就你有兩個囡囡都可能即係已經有頭痛呢個疾病呢其實就佢哋有冇睇過醫生呀之前冇呀
咪即係都係即刻喺屋企話頭痛咁點呢咁即係打開個櫃攞啲止痛藥食完就當好似無事咁囉因為佢阿大女啦 都已經好似大女嚴重啲 係囉係囉其實都影響咗佢嘅工作表現啦會㗎 即係佢大概都係好後生嘅成年人啦咁呀變咗出嚟係做嘢咁依個係搏殺期啦
咁其實工作都有啲壓力嘅咁同埋就我諗壓力嘅一定有㗎喇好難避免㗎喇咁但係佢嗰個頭痛嗰度就真係唔可以輕視嘅尤其佢係女性全世界嚟講呢最常見應該喺一個緊張性或者我哋叫壓力性嘅頭痛但係呢個頭痛通常都比較輕微嘅 係輕微到真係可能都唔需要食藥唔需要睇醫生㗎喎咁但係你個大女嗰個情況就唔同喇即係如果佢嚴重到咁緊要呢又睇嘢可能開始睇嘢矇呀依啲可能係一個偏頭痛嘅先兆嚟㗎喎偏頭痛同頭痛有咩關係呀即係有咩分別頭痛係一個統稱咁偏頭痛呢其實係其中一種頭痛嚟嘅我哋叫原發性頭痛 係喇咁世界上就第二位呢就喺一個偏頭痛咩第二位呀第二位即係話最多人有囉係呀 你知唔知其實香港嚟講
之前都做過研究就係話原來8個香港人入面呢有一個就會有偏頭痛其實都好常見㗎同埋呢原來男女都有分別㗎喎因為偏頭痛嘅主要呢影響係女性多啲嘅哎呀女性多啲咁中呀 我兩個囡係喇係喇 咁變咗你兩個都有啦咪住先 我又想問嚇你喇等陣再講嚇有啲咩方法可以幫幫佢我自己間唔中呢我都會㗎喎即係瞓醒覺起身嘅時候突然之間呢一個好似閃電咁即係呢度扯一扯呢度成條神經線咁呢開始呢就有一個
有一樣嘢咩出現呢 就係你唔想郁呀因為你個人一郁就痛好得意一郁佢就會就痛 唔郁咁就冇曬事 係就大概成半日都係咁樣一食藥製止咗
咁我覺得無事囉係囉 係呀咁就所以唔需要搵你囉唔需要搵你傾計囉 呢個就係最典型香港人即係佢處理頭痛嘅方法就係話頭痛醫頭 咁自己頭痛醫頭一定要啦自己去買藥食係呀係呀
係啦係啦咁食完藥瞓個覺如果覺得OK冇事嘅 咁就繼續返工啦但係其實佢可能就已經係一個間歇性嘅發作已經開始慢慢會演變到一個慢性嘅發作因為當佢嗰個發作嘅次數增加嗰陣時但係佢繼續依然用呢個方法呢其實只不過治標唔治本咁咪住先最厲害嘅即係如果好似我哋咁你而家講梗我哋同埋我兩個女唔理唔理最嚴重嘅會去到一個咩程度最嚴重呢就可以呢慢慢演變到一個慢性嘅每日頭痛甚至乎呢即係會用得即使用一啲止痛藥過量產生咗另外一種叫做過量使用藥物嘅頭痛咁呢個係佢對佢自己嘅影響咁但係對佢日常生活或者工作上嘅影響呢就係話當佢個頭痛嘅次數越嚟越多而嗰個發作時間越嚟越長亦都得唔到一個好適切嘅去治療嘅話呢咁其實大部分時間佢都係受一個頭痛嘅困擾咁變咗佢返唔到工又要請假啦或者同屋企人朋友嘅關係會疏離咗啦係喇 咁呢啲其實真係好大影響有啲咩症狀㗎即係如果你頭先講嗰啲 症狀其實好簡單你可以自己問自己以下幾條問題好
而家問我 第一佢有冇偏頭痛呀你首先問佢究竟佢個頭痛係咪喺一邊嘅係喇因為大部分嘅偏頭痛患者都係一邊嘅咁亦都有啲人係兩邊嘅 係喇咁第二個問題就係佢頭痛起嚟佢想唔想去要即刻要攞藥食需唔需要即刻要去去休息 係喇咁第三個問題就係佢頭痛起嚟嗰時會唔會話佢真係需要停低曬所有工作呀或者佢係返緊學呀要請假呀做緊家務又要停低曬啲家務呀咁第四樣嘢你亦都可以問嚇佢痛嗰陣時呢嗰個痛楚因為最典型嘅偏頭痛嘅痛楚呢係好似脈搏咁樣跳動嘅或者好似漲嚇漲嚇發嚇發嚇啦
我哋叫做我有喎 你嗰啲係咪呀我係真係你講開脈搏呢個就好準確喇真係佢好似咁樣喎 係咪呀 係呀但係即係都未夠㗎喎
原來仲有㗎喎如果你頭痛起嚟發覺特別怕光而家好似呢啲咁光猛 特別怕光嘅或者怕嘈或者更加怕聞到啲氣味嘅依啲都係偏頭痛嘅一啲徵象嚟㗎喎係是但一樣定係齊章先至算係其實就唔需要所有都齊嘅是但有一樣或者你你中嘅機會越多嘅話呢咁你嗰個偏頭痛嘅機會越高囉最典型嘅就我見過啲病人呢就係話呢佢一發作嗰陣時呢你掉低曬所有嘅工作即刻唔做入房閂埋窗簾閂埋門要瞓覺係喇 畀人騷擾嘅唔可以接觸光盡量暗啲囉 會拉埋窗簾囉另外就可能閂門啦唔想嘈佢啦
唔想人打擾佢啦即係呢啲都有部分病人會咁樣同我講我哋應該點樣正視呢個偏頭痛偏頭痛呢其實就都係有程度之分嘅咁當然亦都有啲人係比較輕微少少咁有啲開始就嚴重嘅咁當如果嗰個偏頭痛佢出現有啲特別嘅情況即係例如佢睇嘢有已經係有閃光呀睇嘢矇呀依啲係偏頭痛嘅先兆呢咁依啲有時會做做嚇嘢會突然間睇書呀可能睇個電腦呀會睇唔到嘢 或者有個盲點啦我哋叫做 或者叫盲斑啦突然間漆黑一片呀或者矇曬咁樣呢咁依啲其實都好影響工作㗎啦都係要早啲去睇或者當你個頭痛嘅次數越嚟越多我哋講緊呢可能大概每個一月嘅發作次數可能多過係四次或以上已經有機會慢慢將來呢可能越嚟越演變得一個慢性頭痛亦都要早啲可能要去根治呀去搵醫生診斷 可能甚至乎要食一啲預防嘅藥物呢個來源係咩
來源係壓力呀就淨係壓力呀來源呢就其實咁嘅就暫時醫學上呢就冇話好確實100%肯家嗰個原因不過而家就大家都相信呢可能同埋呢個三叉神經系統嗰個失調有關嘅令到即係個腦入面啲血管呢會係有擴張呀收縮呀咁樣而引致到有呢個頭痛嘅病徵或者其他啲伴隨着頭痛嘅病徵一齊發現咁樣偏頭痛同年紀有冇關係偏頭痛就同年紀一定有關係佢就其實任何年紀嘅人都會有機會會影響咁小朋友可以啦 老人家可以啦但係呢你要記住佢個高峰嘅發作年紀呢其實係35歲至45歲咁其實即係一般年輕嘅成年人作哋出嚟社會工作呢就好多時呢就會開始就會發作㗎喇咁去到如果係五十歲之後先嚟第一次發作呢咁呢個就要小心少少喇 係咩係呀 呢個你可能要諗下有冇其他繼發性嘅原因囉未必係偏頭痛囉
係呀咁樣會唔會同遺傳有關㗎 我最驚就係呢啲即係我傳畀佢㗎嘛 唔係幾好喎遺傳其實外國就都有做過研究大概可能有六成嘅人呢原來偏頭痛患者係有一個家族嘅歷史嘅係喇 家族歷史諗嚇先
咁我自己我自己經驗啦就病人有十個有偏頭痛呢都有三四個有家族嘅歷史嘅其餘嗰啲呢其實可能佢自己唔清楚佢有或者佢哋同屋企人一齊嗰時冇特別攞呢個話題出嚟傾咁樣囉咁所以其實最少都有三四成㗎喇即係喺我哋自己睇開嘅病人但係外國做到直情差唔多六成即係呢個嘅意思可能真係掉以輕心 大家頭痛咋嘛老豆有頭痛 阿爺有頭痛個個都頭痛啦 做人邊個唔頭痛丫咁所以就即係忽略咗嗰樣嘢即係原來同家族嘅
即係所謂嘅 係咪即係遺傳啦有遺傳因素 有遺傳因素係到會唔會係要長期食藥㗎視乎你嗰個病情需要嘅因為如果你係間歇性嗰啲頭痛發作係比較輕微呢其實可能就唔需要食一啲預防嘅藥物因為偏頭痛嘅治療我哋就分開啲急性藥物同一個預防藥物咁如果你發作次數少呢 食嗰啲急性藥物就OK啦即係你發作嗰陣時咪食止痛藥囉
止痛係呀 或者啲針對性偏頭痛嘅特效藥囉咁但係如果你發作得密嘅即係頭先我都提過啦如果一個月放在有四次或以上呢就已經要開始考慮食一啲預防性嘅藥物咁當你食咗預防性嘅藥物就要日日食係喇 亦都要有好有心機啦好有耐性去日日食啦 中間唔可以斷開
係喇咁預防性嘅藥物有好多種啦 可以口服嘅可以而家係打針嘅最緊要都係個病人呢 真係要去搵醫生睇同埋要自己知道自己 即係唔係話頭痛啫冇事嘅
休息一陣就冇事嘅即係其實都要首先要睇醫生啦首先睇醫生啦 係呀嗱 即係本來以為閒談兩句講嚇頭痛啫結果就整咗個偏頭痛出嚟啦呢個真係聽聽嚇呢 原來真係都唔係話淨係我自己或者我屋企人嘅事嚟㗎喎原來真係好多人都好事喎香港八個人有一個
仲要你大吉利是你附近都應該有人中㗎喎好喇 你有冇咩關於偏頭痛嘅問題先咁你可以喺健康旦嗰度呢你留意喎 你又可以問我啲問題啦 喺留意嗰度呀我會盡量就係除咗Raymond之外呢
我又搵搵多幾位即係喺偏頭痛方面呢好有認識嘅專家醫生去回答你哋嘅問題今日我就無端端講咗啫唔夠皮㗎嘛 咁偏頭痛有好多問題你哋如果要就問我攞喎 我就幫你問佢哋喇喎 好嗎記得訂閱健康旦subscribe撳鐘仔
相關推薦:
1.產品的焦點化.可穿戴醫療設備應更加針對具體病種,具體人群.這有利於數據的收集和處理.方便醫生根據數據與患者溝通,真正減輕患者疼痛,解決疾病問題,提高醫生工作效率.2.數據雲化.隨著移動醫療平台的迅速發展,未來的可穿戴設備必然會與雲端連接...
什么推動了醫療可穿戴設備的快速增長?我們正走向相互聯系的未來.佩戴式設備只是未來的推廣和交流工具,特別是在醫療領域,遠程醫療逐漸與現場咨詢並行.可穿戴設備指數的增長是由人工智能解決方案的進步所推動的.除提供方便的家庭醫療服務外,這些“健康轉...


text:
何超雲dry爆搵阿妹解悶
何超雲自從一三年同陳山聰分手之後,就一直都係單身,努力幫阿媽三太陳婉珍打理生意,連三太都忍唔住力讚超雲,話佢工作勤力又有上進心.
o依家,超雲只要唔使返工就會煮吓嘢食,同埋寄情三隻愛貓,留喺屋企做貓奴.不過,玩得貓多都會悶,日前,東姑就發現dry到爆的超雲,約下午五點,專誠落時代廣場搵做緊宣傳活動嘅阿妹超蓮,兩姊妹雖然都只係着咗白色T恤,但係企埋一齊,相當吸睛.活動完畢後,佢哋漫無目的喺銅鑼灣打圈,乜都睇一餐;期間,超雲似乎想物色新寵物,於是拉咗超蓮去景隆街一間寵物店睇狗仔.
入到舖頭,超雲立即畀一隻金啡色嘅細狗吸引住,佢抱上手唔捨得放開,又捉住場內職員詢問飼養方法,希望了解更多,做個負責任嘅主人.兩姊妹愛心爆棚,見到每一隻可愛嘅小狗,都忍唔住要望多兩眼.大約睇咗二十分鐘,超蓮聽咗個電話,就同家姐講要離開,跟住跳跳紮獨自走.而感到非常冇癮嘅超雲,惟有由司機接返何家大宅.查實,超雲又索又有愛心,要搵個好男人絕對唔難,只係緣份未到啫!
何家三房嘅兩位千金,超雲同超蓮企埋一齊,即時成為全場焦點,吸睛度爆燈.
向來着衫都好有品味嘅超雲,呢日就非常前衛,着咗件疑似粗口嘅T恤.
姊妹情深,超蓮見超雲咁悶,活動完咗之後,就陪佢周圍逛街消磨時間.
超雲似乎想再添新寵物,於是捉咗阿妹入寵物店睇狗仔.


text:
Parisine – 源自法國,所有精油和香水的原料均來自法國,並由專業的法國調香師調配,提供超過數十款香味的配搭.
近來亦愈來愈流行香水回禮,新人除了可以親自為賓客挑選香水外,亦可選擇Scent Bar,將充滿法式風情的香水店帶到婚禮,讓賓客親自調配香水,以富玩味的方式答謝來賓的祝福.所有精油和香水均由法國調香師調配,多達數十種氣味供新人自由配搭.
Parisine 亦提供專業的香氛服務,例如婚禮場地香氛佈置,讓賓客甫踏進婚禮場地便恍如置身於芳香四溢的花園.
研究指出嗅覺乃五官中最敏感和記憶力最好的.香氛佈置能讓新人以香氣娓娓道出二人堅貞不渝的愛情故事;而香水回禮則令賓客每每打開香水瓶時,腦中便浮現當日婚禮的景象,帶給你和賓客難忘的回憶.
AWARDS
整個過程我主要同Maxine同Alvin溝通,佢哋回覆都好快,感覺好有禮貌又好Nice,佢解釋嘅時候到底可以㨂乜款,同埋價錢嘅內容都解釋得好清晰,佢哋會係Big…
一開頭我有去過幾個都有提供香水吧嘅舖頭,都有幾個選擇,但我就覺得Parisine嘅香水好香,而且好持久,而價格都可以接受,所以我就㨂咗Parisine.😃
整個過程我主要同Maxine同Alvin溝通,佢哋回覆都好快,感覺好有禮貌又好Nice,佢解釋嘅時候到底可以㨂乜款,同埋價錢嘅內容都解釋得好清晰,佢哋會係Big Day當日帶曬所有嘢一齊過嚟,朋友見到香水吧,都話感覺好靚,而且都好玩👍,大家覺得香水都好香,而且都可以㨂自己鍾意嘅味道.
因為我當日都好忙,所以就無乜參與香水吧嘅環節,但聽到朋友嘅回饋都係好正面,係一開頭我會㨂幾款我自己鍾意嘅味,預訂咗100-200支,如果朋友當日拎唔曬,佢剩番嘅香水佢都會整成我鍾意嘅香水味道俾番我,整體我都好滿意佢哋表現.🥰
多謝你哋喜歡我哋嘅香水吧服務,最緊要當天賓客都可以享受其中嘅制作過程,又拎嚟滿意嘅成品!😊
疫情嘅緣故我哋推遲咗婚禮,第一次搵Parisine嘅時候已經係兩年前.當時有香水吧嘅回禮公司真係唔多,我印象中淨係喺婚展見到兩間.咁我同Parisine職員講試吓當我係婚禮嘅賓客,問佢哋會點樣呈現返調製香水或者成個過程俾我睇.從介紹講解我都覺得佢哋係比較專業嘅,尤其係香水師佢對前中後調嘅解釋都非常之清晰,可以營造到一個好grand嘅感覺.我就比佢吸引咗,而且見金額都唔係好大,費事拖拖拉拉,於是乎一次過就俾咗錢.成個過程入邊佢哋都唔會逼你決定,只係盡嘅責任介紹返package.
🤔 後來遇上疫情,正常情況改期要加錢,但係佢哋好體諒新人都會幫我哋wave咗.package額外送兩支香水,上到去佢哋舖頭,同事一如既往地好熱情,會介紹受歡迎嘅combination俾我哋.如果當日有賓客揀中預先調配嘅combination,就唔需要再溝來溝去,成個過程都順暢啲.😚不過如果佢哋喺人數同埋香水車嘅安排上可以有多少少彈性就好,以我所知佢哋無論係買幾多支香水都好,都係派同相同人手同車.當賓客數量越多就未必可以應付場面,一嚟辛苦同事,二來賓客見到咁長龍都未必想排隊.不過我request加多1個人幫手,佢哋公司都配合到.
🥰香水除咗味道上可以客製化,連樽身,絲帶都可以,絲帶顏色嘅選擇有好多,就連字體都可以選擇.我哋當初仲有考慮過用英文名定係聖經經文,只要唔係太長都ok,同事好快就整到一啲絲帶嘅sample俾我哋睇.🙈 Service hour係四個鐘,唔計set場由4:45開始運作,大概到8:15完.如果8:15仲有賓客會盡量完成埋剩低嘅事情先.不過我後來聽賓客反映佢哋8點幾都繼續做緊,冇收攤嘅打算,可能係見到賓客好熱情,所以好主動ot,甚至都冇專登喺我哋面前提起,可以感受到佢哋對工作嘅熱誠.
😎姊妹係最先體驗香水bar服務嘅人,佢哋都大讚話同事好友善,相處得好愉快.最後剩返大概13支左右,同我預計嘅數量都差唔多,嗰13支香水係可以調配返我當初揀嘅香水味.
😉 總括而言,我覺得如果你哋係想搵啲特別少少嘅回禮禮物,Parisine絕對係一個好好嘅選擇.我自己就唔鍾意人哋用過嘅橋,所以茶包,曲奇,甜品,印自己個樣上去嘅product都比我ban晒.佢哋特別之餘仲好細心,產品同服務方面都比到好專業同好Grand嘅感覺我,真係值得一讚.💯
我地都明白新人們都希望可以送一份特別的禮物俾賓客們, 當中用心的設計可以令賓客滿意, 貼心又獨特, 好多謝你們對Parisine的支持, 祝你們新婚快樂😊


text:
小朋友啱啱開始返幼稚園,但到左課室門口話唔想返,一直捉住媽咪係咁喊,唔肯入去!其中一個原因就係離唔開父母所產生既分離焦慮.
小朋友同父母既者照顧者分離嘅時候,產生焦慮不安,傷心,就係「分離焦慮」.呢種感覺源自於嬰兒期大約五,六個月大,當父母離開嘅時候,對父母既依戀同埋抗議.因為嬰兒未喺心入面塑造父母既形象,所以就會好焦慮,以為佢哋唔會再返黎啦.
有研究指出,父母如果喺嬰兒期提供一個安全既情感連結,小朋友喺進入幼稚園嘅時候,會有更加好既適應能力.小朋友就會想探索新事物,容易同人相處.所以隨著年齡增長,小朋友了解到父母既離開只係暫時,也會比較容易適應.
BB最初離開熟悉既環境,到一個陌生既地方,難免會不安,有啲會喊,唔講野,或者有啲開頭有新鮮感,覺得好玩,但幾日之後就出現分離焦慮,唔同小朋友分離焦慮既情況可以唔同.而通常愈細既小朋友需要愈長既時間先可以完全適應,每個人既狀況同埋對父母既信任程度都有影響架.
5個方法幫小朋友消除分離焦慮
1. 增進親子關係
得閒多啲陪小朋友,好似陪佢玩,講故仔,帶佢出去玩.另外,留意下最近屋企有冇咩變動可能會造成小朋友既不安,可能多左細佬妹要照顧,爸媽嗌架,搵左第二個湊佢,小朋友就會擔心失去愛既感覺,當同父母分離嘅時候就會更加不安.如果有呢啲情形,就要比小朋友感受到關懷同埋支持,先有可能減少分離焦慮.
2. 培養小朋友降低分離焦慮既方法
可以比一樣物件佢,好似係曾經送比佢既禮物或者佢鐘意既公仔,話比佢聽如果佢掛住你嘅時候,望住佢就好似你陪伴緊佢,或者可以同老師傾訴,同其他小朋友玩.
3. 離開小朋友嘅時候要表現好溫暖而堅定
離開嘅時候攬下佢,溫和但明確話佢知咩時候一定會黎接佢,希望佢乖乖同小朋友玩,比啲信心佢做得到,然後先將佢交比老師.
4. 比佢習慣下父母暫時唔喺度既感覺
好似帶佢放電嘅時候同小朋友玩捉迷藏,比佢體驗下父母暫時唔喺度但會再出現既感覺.
千祈唔好:
1. 偷走
唔好諗住趁小朋友睇唔到就偷走,揼低佢比老師算,小朋友反而會因為唔肯定父母咩時候會喺度,咩時候會走,而不安既感覺更加嚴重.
2. 呈現不安
雖然小朋友年紀細,但都會感受到父母既情緒,父母既不安會傳染比小朋友.
3. 用大人既情感威脅,忽視小朋友既情感
小朋友呢個時候比較脆弱,大人如果同小朋友講:「你再喊我就唔帶你返屋企啦!」,或者話「我唔理你啦,由得你喊」,之後走左去,態度強硬,亦都忽視左小朋友既情感.
4. 威脅處罰
如果同小朋友講:「聽日你又喊既話,返屋企要罰企架啦!」反而會令小朋友仲驚,增加分離焦慮.因為佢哋本身就冇安全感,呢啲說話或者行為,仲令佢哋覺得爹哋媽咪唔愛自己.
5. 以理說服
有啲父母會話「你大個啦!乖啦,唔好喊呀!」雖然小朋友的確應該學習成長,但係佢地聽到呢啲期望可能會覺得父母冇了解佢地既感受,唔著緊佢.
小朋友唔想返學既原因可以唔同,甚至有時可能好簡單只係瞓唔夠,或者唔鐘意學校既茶點.最重要記得同小朋友傾下,了解真正既原因,小朋友就日日都可以開開心心去返學啦.


text:
「風險」
最近見到大大小小嘅文章或報導都係到講咁次嘅社會運動影響香港經濟,甚至乎有啲小商舖話生意大跌同面臨執笠.事實上,無影響就真係呃你嘅.但係做生意唔係都係咁嘅咩?係有風險同起起跌跌㗎啦!唔通一定順風順水嘅咩?如果連做少幾日或幾個月生意而令到你執笠,咁你真係要認真諗吓應唔應該做生意或者有乜嘢可以解決面前危機.齋抱怨係幫唔到你,因為經唔起風浪嘅生意遲早都會執.除非你玩短炒同潮流嘢,唔係一定唔長久.
「本錢」
好似創業咁,如果你無諗住頭個一,兩年都無利潤嘅話,咁你真係唔好做.因為證明你抱住好快賺到錢同返本嘅心態去創業.如果係啲大連鎖,佢哋大把舖,一間兩間只會影響業績,我唔相信佢哋會執笠.如果今日你話集會影響生意,咁香港 SARS 期間未仲大鑊!講到底大家都係因為自己眼前利益多於一切,又唔諗吓點解依㗎啲租金咁貴,同搵出路嚟開源節流.當然有啲行業靠人流,但係當你未出名同有一班熟客之前你嘅生意未有係一樣,就係未開始賺錢!
「守業」
當風浪嚟到嘅時候,其實同啱啱創業一樣,就係「捱」!時時刻可都要記住「好天收埋落雨柴」,因為「今日唔知聴日事」.你唔知幾時會發生一啲事而影響生意,所以「現金流」係一盤生意好關鍵嘅嘢.當然最好有至少一年嘅流動資金,無嘅話,半年都最起碼.咁你就可以夠時間去改變現狀.係賺少啲,不過做生意嘅朋友,邊個想蝕呀!所以古語有雲「創業難,守業更難」,知點解啦!
Also published on Medium.


text:
石頭
石頭(粵拼:sek6 tau4),石,或者岩石係一隻或幾隻礦物黐黐埋埋,結合成嘅一嚿嚿固體,天然嘅石可以大體分成三種:火成岩,沉積岩,變質岩.地球嘅最外層(地殼)就係石頭嚟.
分類改
喺地質學上,石頭跟佢哋含礦物質,化學成分,花紋粗幼,紋理走向,形成過程嚟分類.可以分成火山岩,沉積岩同變質岩.而跟嚿石裏面粒粒嘅大細(grain size)嚟細分,火山岩細分做苦欖岩,玄武岩,安山岩,花崗岩,粗面岩,響岩,脈岩.沉積岩分做頁岩,砂岩,石灰岩,生物岩,化學岩.而由一隻岩石類型變到另一隻嘅叫做岩石週期.
火山岩係由岩槳凍咗之後形成嘅,沉積岩就係啲石頭,沙,泥俾水或冰川移郁,沉底,積積埋埋形成嘅,有時啲沙石撈埋其他嘢;好似生物嘅屍體都會留低痕跡,甚至成棚骨變成石頭,呢啲就係化石.變質岩就係因為地質活動,啲石頭受到大壓力,高溫度令佢喺物理化學上變咗質而形成嘅.
石頭同文明改
石頭對人類文化同科技有好大影響.早喺二佰萬年前,智人(homo sapiens)同原始人類已經識得攞啲石頭用嚟做架生,武器.直到今時今日,人繼續用石頭嚟整嘢,採礦就係將啲含金屬嘅沙石掘出嚟,提煉金屬出嚟.一笪地方有幾先進就是乎附近有冇同有啲乜石頭可以攞嚟用喇.
文明史將史前分做石器時代,青銅器時代同鐵器時代.火石用嚟點火同造斧頭.雖然喺地球上石器時代嘅文明已經冇晒,石頭繼續用喺起屋同基礎設施.重係而家好多好重要嘅物料,麻石係加工過嘅玄武岩,有磁石同鐵就係由種沉積岩提煉出嚟,喺一啲沉積岩嘅窿窿罅罅就有天燃氣同石油.而玉石(翡翠)喺高溫低壓下形成嘅變質岩處搵倒.重有鑽石同雲石都係.而起樓用得最多嘅石屎,原材料都係石頭度嚟.
人造石改
而家人類可以造「石頭」出嚟.呢啲石都係裝修物料,現時叫人造石可以係亞加力高分子同氧化鋁合成廚房檯面(Corian 或者 Staron)或者係石粉或碎石加樹脂嘅石板[1].


text:
一件小事
昨晚我哋收到一位朋友IGDM我哋,提到佢依家買到成屋都係枕頭,但係根本無個啱,所以一路不斷都喺度搵緊新枕頭.
其實買到一屋枕頭依件事我哋都唔係第一次聽,但係我自己琴晚瞓完一晚,今朝都仲諗住件事.我覺得好唔啱,有啲嘢必需要講.
致各位枕頭公司:其實 Re Pillow Co. 啲廣告係我自己整同自己落嘅,當我用$1000做宣傳時,你哋就會加Budget 用$10000, 因為你知道我好難同你哋啲大公司鬥錢.其實你哋根本成個商業運作模式啲成本係去哂廣告,不斷唱好宣傳,但啲產品就亂嚟.我哋唔會開名但係都已經收到唔少人同我哋講出面好多好似宣傳得好好嘅枕頭,實際返到屋企瞓落有幾差,令到佢哋買到一屋枕頭.我知道枕頭依樣嘢好個人喜好,而你哋係商業機構要賺錢.但我想問你哋,點解你哋啲產品可以做到咁樣,你哋過唔過得去?有啲係好明顯係唔make sense嘅設計,你拎出去賣都知根本唔得,但係點解都仲要拎出去?用宣傳,講好多好說話嚟包裝啲垃圾?
我唔敢講我嘅枕頭100個人用,100個人都鍾意,亦都未必係完美.但係至少我個枕頭我自己每一晚都用緊,而依一個枕頭,係我認為,喺一個合理價錢上,市面上最好嘅枕頭.Re Pillow 嘅設計細節,例如特登出廠時過量填充枕頭,等顧客可以多啲自由去自己調節,又或者用 NANOTEX 物料令枕頭唔好咁易污糟有漬,每樣嘢都係由自己作為用家嘅角度出發去做,因為我就係自己產品嘅用家,依個係我依兩年研究出嚟,一個我自己想要,用得開心嘅枕頭.
每賣出一個枕頭,我都係開心,唔係因為有銷售,而係因為我相信自己嘅產品,我無愧於心.
不過我想多謝你哋依啲枕頭公司,如果唔係你哋啲產品咁差,我上年唔會搵唔到一個啱自己枕頭,而自己研究枕頭,唔會有今日 Re Pillow Co..
而睇緊依篇文嘅你,多謝你對我哋嘅支持,嚟緊亦會有一啲新產品,係配合枕頭使用嘅,好想好想快啲話你知!(不過未得住)
不過快嫁喇~我自己都好期待🙈
Ryan


text:
食緊yaz本身食到13號 14號開始食白色無藥性丸仔
正常食到17號 18號開新藥
食最後一粒白色丸就黎m m會黎5日
但係20號有水上活動 所以想早啲黎m
假設我食少左避孕丸等快啲黎
下一排應該係幾時食?照番18號食?
定係要點計🥲
食緊yaz本身食到13號 14號開始食白色無藥性丸仔
Hello~多謝你嘅發問
咁見你20號有水上活動,所以如果想延遲經期嘅來臨,應該係食哂有藥性嘅藥丸之後即刻開下一盒食,唔食中間個啲無藥性藥丸令個停藥期冇左,但有機會係下一次黎經期前會有流啡或者有點狀出血嘅情況,因為延遲左經期係會有機會出現呢啲情況.但都建議翻你向同你配開避孕藥嘅醫生諮詢翻意見,因為今次都係個特別情況,而每個人嘅體質,服用情況都唔同,同你配開避孕藥嘅醫生都係最清楚你身體情況個個,所以都建議你去問下醫生嘅意見.
謝謝回覆!
如果想17前黎係咪食少幾粒?正路食到14 如果我食到12
咁應該幾時食白色藥丸?
都係4日後?
謝謝🥲
Hello~多謝你嘅發問
首先,你問如果想17號之前嚟有冇得提早嘅,其實係只可以延遲嘅 首先我哋唔建議你提早停藥,因為有機會增加左意外懷孕嘅風險,同埋停藥之前我哋都會建議你要去問返醫生嘅建議,因為一方面有機會影響到身體嘅荷爾蒙,另一方面如果你之後再食返避孕藥嘅話,有機會會影響佢嘅藥效.
另外,即使提早咗停藥其實都唔一定會提前嚟M,因為食避孕藥嘅時候係有人造荷爾蒙幫助我哋調節經期,但停藥之後係需要一啲時間比身體去適應,再自我調節返嘅,所以即使即時停藥都唔一定會即時嚟M,所以係唔可以保證17號之前嚟經嘅,所以我哋上一個回覆先建議你可以延遲你嘅經期,希望咁樣可以解答到你嘅問題,咁你仲有問題嘅話可以再問我地
(Intern同學 Yee)
好啊明白!
請問如果延遲經期,食完舊嘅藥再即刻開新一排,之後幾時係咪隔4日再繼續食?
謝謝
Hello~多謝你嘅發問
見到你都有問關於如果想延遲經期嘅話,食完舊嘅藥係咪應該即刻開排新嘅藥,應該一直食藥到你停藥為止,無需要提早食冇藥性嘅藥丸.一般我哋會建議食晒新嗰一盒藥,先再去食冇藥性嘅藥丸,因為中途停藥會增加左意外懷孕嘅風險,都有機會會擾亂左本身嘅月經周期,不過都建議你去搵醫生查詢一下,睇吓醫生就你而家嘅狀況有啲咩建議,因為唔同體質嘅人食唔同牌子嘅避孕藥都有機會有唔同嘅反應,所以都係建議你問吓專業人士嘅意見,你希望我以上嘅回答可以解答到你嘅問題,如果你再有疑問嘅話都可以再留言.
(Intern同學 Yee)


text:
16 OCTOBER 2013(WED)
話說我地上星期六一行九人去左SOGO FACE影家庭照,今日有得去睇相啦~
其實點解我地會去影依輯家庭照?就係因為係我生日嗰日,我地三口子同小豬媽去左某一間影樓影相,由於嗰個係團購嚟,所以質量當然係差少少.就係因為咁,的起左小豬媽個引,話想一家人去玩吓.由於之前我同小小豬係SOGO FACE都影過兩輯,覺得佢地都幾OK,所以就BOOK左約埋大家一齊去影靚相啦!
不過,當日我地好唔好彩撞啱一個新手攝影師,再加上小小豬狀態勁唔得,所以都唔敢抱太大期望,只希望我地全體影嘅全家幅小小豬係正經望鏡頭,我都已經好滿足啦!
可能係冇期望之下,今日去睇相又覺得啲相都算OK,雖然小小豬都冇乜笑容,不過起碼叫做正面望鏡,都可以接受.原來當日我地影左都有158張相,經過我同小豬媽嘅努力,終於揀左55張相走.
當日我地影左兩套衫,好啦...唔講咁多,先同大家分享第一套先啦(不過始終都有其他家庭成員,所以我唔POST晒出嚟啦)
先嚟當然係小小豬同佢小豬媽&小豬爸~
當然唔少得我地三口子啦~
仲有SWEET SWEET嘅小豬媽&小豬爸~
仲有我同小豬媽呀~
點都要同大家分享一張家庭照啦~
仲有另一套係集體親子裝,留待下個網誌繼續同大家分享啦!


text:
旅行日期: 2016/06/29 00:00
小小小義工又再出發
今日我地黎到MPC做小小小義工.
我地分左2組人,一組入教堂,一組入課室.
唔好睇間教堂好靚就覺得我地無野做,唔怕同你地講,我地一黎到都覺得係好輕鬆.好戲在後頭,barbara帶左我地落地下室……….一打開門…..
無錯,barbara同我地講呢個地下室係擺放啲人捐嘅衣物.我哋嘅任務就係要將一大堆之物先分類在整理. 類別為男,女,小朋友同埋BB仔嘅衫褲鞋襪.
唔係講笑你哋睇吓堆衣物真係好亂架仲要未分類架.
身為處女座嘅我竟然提出左一個無理要求.我同我個隊友講:「不如我哋分顏色再分埋啲衫嘅厚薄,譬如話短袖,背心, 衛衣.」我對有冷冷地講左一句:「不如我哋接晒先講.」又好有道理喎佢咁講!
有一件小趣事想同大家分享.地下室一邊有個員工叫Terry .我哋接左好幾個鐘之後我就係咁同我朋友講,你睇吓我哋啲得幾快就來接完啦!誰不知, Terry哥哥竟然唔知係邊度拎左超大袋嘅衫俾我哋分類.當我哋好開心咁樣接晒呢大袋衫之後.Terry哥哥又唔知係邊度拎左第二大袋嘅衫俾我哋在分類.我哋接完一袋再一袋都唔知接咗幾多袋啦.接到我哋都已經唔記得咗要影相.所以呢度嘅相只不過係冰山一角.
Barbara 過左幾個鐘之後返返嚟,佢好驚訝我哋執得好整齊!
另外個3位小小小義工,就去左做老師,教佢地英文同埋畫畫.


text:
Whey Protein減肥瘦身,其實喺外國嘅美體中心,健身圈子好普遍,無論男女,都會喺健身,跳舞,參加田徑比賽嘅時候飲用.近期隨着香港人對於健身,yoga,跑步,健康生活嘅了解增加咗,就對乳淸蛋白whey protein多咗認識,亦都少咗一啲不必要嘅恐懼.
無論係男仔定女仔,whey protein都可以幫你身體更加結實,更加緊緻,更加健康嘅身形,減少脂肪,令你成個人都sharp晒!
(澳洲Isowhey減肥whey protein,官方宣傳好吸引!)
正確使用,Whey protein會越飲越瘦
開頭我對於營養學認識唔多嘅時候,見到呢啲whey protein乳清蛋白,就會好恐懼,會覺得一定係嗰啲gym超大隻,貌似Hulk嘅人先會飲,我嘅理想身形係slim fit,我唔想要嗰種筋肉身材,所以我都唔會想掂whey protein.
後來,我對於營養學嘅研究增加,發現蛋白質對於減肥,瘦身,美容好重要.而同時,乳清蛋白whey protein,就係蛋白質入面比較優質嘅一種,每日如果要維持健康嘅營養比例,就一定要吸收足夠嘅蛋白質.乳清蛋白,就係一個好好嘅途徑,又方便,又好味.而且,身形好快就見到有變化.肌肉多咗,減肥又快咗.
試左我人生第一包whey protein,就發覺效果真係可以話立竿見影!只需要一個星期左右,我就發覺我嘅食慾低咗.
飲Whey Protein會唔會越飲越肥?梗係唔會啦.唯一可能越飲越肥嘅情況,就係你自己平時飲食唔節制,喺平時已經過量嘅飲食上面,在加上呢個乳淸蛋白whey protein,咁樣,只會百上加斤.
如果你飲食健康正常,用代餐嘅方法,係一定會瘦,冇可能唔瘦.
如何選擇高質素嘅乳清蛋白
第一次選購whey protein,難免都覺得有啲疑惑.市面上見到,有好多唔同類型嘅乳清蛋白,尤其是係一啲售賣俾健身人士嘅whey protein專門店,就會更加多.
我要重申一次,whey protein本身對身體好有益,只要你按指示服用,唔好過量,就會達到瘦身減肥效果.唔一定係男人先可以用,男女都可以.
我再重申一次,淨係whey protein唔會令你變得大隻.(好多女仔最擔心,就係變成筋肉女人! )啲仔仔變大隻,係因為佢哋用重力訓練,配合乳清蛋白,重力訓練變大隻嘅效果就會更加明顯.淨係飲whey protein粉,唔會有呢個效果.如果淨係飲whey protein都可以變大隻,大家就唔會去做gym做得咁辛苦.
開始飲whey protein減肥嘅時候,我對乳清蛋白嘅了解同埋要求都唔高,求其試吓萬寧GNC最平嗰啲,冇乜期望,諗住如果唔鍾意就掉咗佢.後來發現,減肥瘦身效果越來越明顯,我就諗,不如揀一啲質素高一啲嘅,可能效果更加理想.
對於一啲whey protein初學者來講,乳清蛋白最容易買嘅地方,就係萬寧嘅GNC,同埋Herbalife.佢哋嘅特點係方便,稍為大啲嘅萬寧分店都會有.價錢大概$300左右,如果係會員就會有折扣.
只要將whey protein加水,同埋冰塊,就會變成奶昔.呢種減肥奶昔,相比起白烚雞肉同雞蛋,比較容易入口.
我開頭接觸GNC whey protein代餐嘅時候,就發現佢嘅減肥效果快,不過味道就真係一般.暫時香港來講都係得朱古力味.
有時,我要加多些少冰塊,同埋多啲水,沖出嚟,先會比較容易入口.否則,味道真係唔太吸引.始終同一般嘅milk shake口味有出入.
GNC Whey Protein個好處係,佢都唔算太肥.可能佢唔係加左好多調味同埋朱古力,所以相對唔算太致肥.有啲所謂嘅乳清蛋白,加左大量嘅脂肪成份,朱古力粉,導致減肥瘦身嘅作用打折扣.
對我來講,減肥,係充滿樂趣!我對於飲食,生活,護膚,健身,美髮,都有好高要求.所以,即使我買whey protein,都會睇清楚,唔會咁隨便!
近期我就發現咗屬於營養補充品大廠Blackmores旗下生產嘅Isowhey.佢嘅賣點,係冇人造色素,冇人造味道,亦冇Gluten.
其實最吸引我嘅,就係佢唔用廉價嘅人造假味,反而用「馬達加斯加」嘅「雲呢拿香草」.
Isowhey產品亦都聲稱,會加入左獨特嘅註冊成分Litesse,可以幫助腸胃平衡與及吸收營養.
Isowhey產品亦都特別加入帶有鹼性嘅seagreens.
就係咁,俾佢吸引左,我俾咗$490買咗Isowhey.一大罐,以我嘅飲用速度,應該可以last差唔多一個月.
要減肥,就要吸收高蛋白,低糖,低碳水化合物,嘅生活飲食習慣.呢啲含有香草雲呢拿味嘅whey protein,就好適合作為甜品,或者下午嘅小食.
我好鍾意飲珍珠奶茶,呢個係我嘅減肥死穴.但係自從有咗朱古力味,香草味嘅減肥whey protein,我唔會咁本能反應地購買珍珠奶茶.有時諗住如果要出去排大隊,不如快快手自己沖杯whey protein飲就算.日積月累,體重就下降!個個見到我都話,你塊面好尖啊!
我就會好得戚咁同佢地講:「有冇蛇精男咁尖先?」😂
飲whey protein可以幫助你長期減肥
健康減肥,最重要就係培養良好嘅飲食習慣.
每日或隔日飲用whey protein,代替一餐正餐,卡路里嘅攝入量,就會急速下降.
減肥,應該係一個自愛同自我美人覺醒嘅過程.
減肥如果乜嘢都唔食得,朋友聚會唔參加得,家人食飯又要呢樣唔食嗰樣唔識,你嘅社交生活甚至情緒都會受到影響,人生就會好冇趣味!咁樣,你好快就會放棄減肥!
曾經有啲人問,我一面介紹香港美食,一面又教人減肥,會唔會自相矛盾?
我覺得完全唔會喎,原因係,如果你平時唔係咁注意飲食,只進食高質素高營養嘅優質食物例如whey protein,養成良好飲食習慣,到真係有高質素但同時比較高卡路里嘅料理嘅時候,你仲邊有quota?
減肥,最主要嘅成功之道,就係保持靚靚心情,又改變飲食「習慣」.我一定要重申「習慣」嘅重要性,因為你食多食少一餐,分別唔係好大.反而最重要嘅決定因素,就係你嘅「習慣」.將養成良好嘅飲食習慣,你就一定會瘦.
(3週後特別更新)
飲用左幾次Isowhey,我發覺佢真係有唔錯嘅後果,而且味道真係非常之好,雲呢拿香草味吸引,真係有效果!呢個係會推薦同埋會繼續keep!
(2017再次更新)
空瓶才有說服力!已經飲完一罐又一罐,體重亦都不加反減,Isowhey我愛死你了!


text:
上半場係零比零,表面上荷蘭控球較多,但墨西哥嘅防線相當緊密,令洛賓冇得快樂奔馳,雲佩斯接到長傳入禁區都企唔穩馬步射到離行離列,史尼達……繼續穩定地跌 watt .荷蘭攻唔到,反而畀墨西哥好幾次反擊威脅到門前風聲鶴戾.如果墨西哥前線把握得好啲,遠射又好,入到禁區窄角起腳又好,都真係有機會打開紀錄.當然,都要多得荷蘭嘅尼祖迪莊早段傷出,削弱荷蘭中場截擊力,同埋荷蘭三中堅防線縮得太後,畀太多空間對家起腳.
首場十六強賽事就要踢加時.智利搏足 90 分鐘後已經係強弩之末,中場核心維度爾都已經退下火線,形成巴西圍堵智利嘅攻城戰.雖然侯克同奧斯卡交換位置,但係進攻始終過份倚賴尼馬,而智利已經將佢睇到實一實.祖奧作為正前鋒無論控,傳,射俱劣,巴西只有侯克一腳遠射同奧斯卡遠柱頭槌攻門叫有啲睇頭.
阿寶可以唔駛嚟曼徹斯特,曼聯未到七月一日已經簽咗畢爾包中場安達靴里拉同修咸頓左閘勞基梳爾.兩位有幾個共通點.第一:貴,大家身價都接近 3,000 萬鎊,以前呢個價簽華朗就話揼春,但正常嚟講真係簽巨星.第二,後生:兩位到開季時都分別只係 25 同 19 歲.第三:潛質優厚,而且已經頂級聯賽證明自己.如果話用 2,400 萬鎊買雲佩斯返嚟係即食罐頭鮑,咁安達靴里拉同勞基梳爾就應該係兩大煲鮑魚粥,貴但係慢慢食,有排食.
德國都係正規陣容出戰,主要變動係用咗「小豬」舒韋恩史迪加代替基迪拉,活力可能爭少少,但控制球賽節奏同傳送效果就會好啲.睇返德國上半場初段啲組織同轉方向,「小豬」在陣係有啲唔同.當然,普度斯基復任正選取代葛斯,都令左邊嘅火力更強勁,隨時一腳抽埋去嚇一嚇你.上半場中後段戰況比較膠著,德國唔係話好急住入波,美國亦樂於保持和局……我認,我悶到瞌著咗!
馬治斯奧中場一次同對手嘅碰撞,一個自我保護嘅轉身,球證認為佢蓄意傷人而直接拔紅牌驅逐.橫睇掂睇,呢個動作連黃牌都唔應該罰,我真心唔明墨西哥籍球證嗰下睇到啲乜.保方都唔明,我未見過佢抗議去到中圈同球證理論,講堅.
直到 70 分鐘打後,荷蘭換入新紮師兄迪比同利萊費亞,換走表現庸碌嘅蘭斯同史尼達,荷蘭又再一鼓作氣壓上,先有迪比禁區頂怒射被門將撲出,及後角球攻勢未被清脆解圍,荷蘭右路傳中,從後突入嘅利萊費亞一躍而起,頂向遠柱入網.
講 Teamwork ,德國認第二,唔知有冇邊隊敢認第一. 1990 年嘅成功,令馬圖斯,奇連士文,禾拉,布林美,慕拿,希士拿,高拿等名將名留青史,經歷過 90 年代尾嘅低潮,換血之後,德國喺 2002 年再次打入世界盃決賽,只係不敵當年有 3R (朗拿度,朗拿甸奴同李華度) 嘅巴西;喺 2006 年以主辦國身份亦打入四強, 2008 年歐洲國家盃亦成為亞軍.
意大利對英格蘭同對哥斯達黎加表現差天共地,同雙方防守模式有好大關係 - 只要中前場緊迫,破壞意大利第一傳,冇得畀派路睇定嚟分波,五人防線封鎖兩邊同時確保中路有足夠人員防守,加上體力充沛, 90 分鐘表現唔走樣,意大利真係冇本錢同你鬥.當然,防守到「有前有後」,邊有咁容易.但意大利嘅進攻板斧就係得咁多,除非柏蘭迪利的起心肝踢雙箭頭,否則就算次名出到線對哥倫比亞 (應該係)都應該會行人止步.
教練鶴臣明明有成棚後備可以用,由菲臘鍾斯,史摩寧到盧克梳爾,但就堅持用返原班人馬出戰.佢嘅臨場調動亦都有問題,落後一球但要到 64 分鐘先至換入有膽識,有腳法,有腳頭嘅巴克利,入替表現沉寂嘅史達寧,另一個生力軍拉蘭拿亦只得 20 分鐘發揮.最離譜嘅係,歷奇林拔要到 86 分鐘先有機會入替軒達臣,你期待佢喺十分鐘內 (連補時) 做啲咩?或者我可以理解英格蘭喺 75 分鐘追成一比一,諗住唔再失波都可以接受,但係點解堅持要謝拉特捱足全場?上場抽晒筋踢足全場,今場又當佢鐵人?由林柏特或菲臘鍾斯入替會否好啲?
西班牙今場其中一個焦點係沙比阿朗素,平日指揮若定嘅佢,今日跑得慢,交失波,回防唔夠快,令旨意佢發辦嘅西班牙攻守表現大受影響.最攞命嘅係佢喺上半場中段中場畀智利迫甩咗,為智利發來一次快速反擊嘅機會,阿歷斯山齊士放個斜直線畀阿蘭古斯入禁區,再交橫畀華加斯近門射入,整個過程智利球員各自走位配合十分流暢,西班牙防線就陷入混亂,查維馬天尼斯晨山畀人拉咗出禁區外,拍檔沙治奧拉莫斯唔知應該「標」好定「包」好走咗好多冤枉路,沙比阿朗素追唔返,卡斯拿斯亦冇果斷瞓身攔截,災難性嘅防守令球隊老早陷入出局邊緣.
巴西下半場先後換入班納特同祖奧,取代拉美利斯同費特.班納特喺左邊同尼馬配合居多,成功令巴西兩邊攻勢平衡返啲,但左閘馬些路又係冇咩空間助攻,學 Twitter 上網友話齋,左路成條屯門公路咁嘅樣.至於「浪人」祖奧,其實我都唔明點解佢會可以入選巴西國家隊,入到嚟負責柱躉式駁腳,有一腳射波但又係離行離列.臨尾巴西要靠死球攻門,泰迪高施華泰山壓頂但又太正中,門將奧祖亞成功化險為夷,最終大家互交白卷.
葡萄牙嘅 4-3-3 陣式,面對德國硬橋硬馬嘅四中堅防線其實冇乜優勢.德國後防轉身係慢少少但肯定頂得撞得,雖然轉身慢啲係可能畀人 one-two 突破撤破防線嘅,但遇著葡萄牙組織唔多細膩,慣性一個長波放畀蘭尼或者 C朗喺邊線單打獨鬥,以上嘅憂慮根本唔成問題.上半場葡萄牙最有威脅嘅攻勢,都係蘭尼喺右邊扭兩下然後自己射出界,或者三閘線傳中搵唔到隊友.
開波冇耐阿根廷就領先,靠嘅係一次罰球攻勢由美斯左路開出,盧祖頂頭槌彈中對方後衛哥拿辛拿斯改變方向入網.拎住一球嘅本錢,阿根廷上半場嘅表現好聽講係定過抬油,難聽啲就懶懶閒.三中堅每次攞到波都幾乎一定交畀馬斯查蘭奴,中場隊友去唔到又係畀返馬斯查蘭奴轉方向,唔知真係以為佢係阿根廷派路.
法國冇咗兩位性格巨星列貝利同拿斯尼,大牌球星剩低賓斯馬一個,間接令大家有多啲機會欣賞一班較為實而不華嘅球員.進攻中場華布拿上腳造波較多,馬杜迪駁腳同入楔為主,新星基沙文忽左忽右仲有後上攻門.防中保羅普巴同卡巴耶受嘅壓力唔大,連帶一條防線都係助攻多過食飯.門將洛里斯除咗一次清道夫式解圍之外,都真係可以坐埋一邊食花生.


text:
冇連登ac,借我朋友ac 上黎訴苦同男朋友一齊咗兩年,不嬲都好開心,就算鬧交即日內都會哄番佢/.性方面自問都做到足,佢想要嘅我從來都唔會拒絕,就算自己幾唔鍾意都會去為佢做.我諗住一世都跟實呢個男人架喇... 直到上個禮拜我同屋企去旅行,今日番到黎即刻去搵佢,直覺佢有少少唔尋常,平時拎佢電話玩幾耐佢都ok,但今日就係咁借啲意拎返黎用.直到佢送我番屋企果陣喺巴士訓著咗,我就偷偷地攞佢電話黎睇,一開whatsapp就見到一個無save嘅電話,我一碌就碌到上頂開始睇,就俾我搵到我男友真係對我唔住 當時個心真係好似穿咗個窿咁 .但我又唔知點做,果一刻我好冷靜咁攞自己電話影曬佢地whatsapp啲對話,諗住真係要分手嘅話,到時就算佢del曬record,我都仲有證據喺手.我兩年黎都無check過電話,一覺得有唔妥,一check,就俾我搵到呢啲野...返到屋企之後我啲朋友幫我用個電話search到隻雞個ig.估唔到咁樣衰 我自問要樣有樣,要腳有腳,點都靚過呢個西女人,點解我男朋友要叫隻咁柒嘅雞 再睇落去原來條女有男朋友,仲要成日貼相曬恩愛 .點解有男朋友仲要做ptgf .之前睇rubbishptgf 個故話啲女仔有男朋友都會去做雞本來都唔信,原來係真 .我真係覺得呢啲人好恐佈.叫雞同做雞唔係最衰,最賤格係背住另一半做嘅呢啲人 .你兩個狗男女有拍拖都仲要去做雞叫雞.我決定post曬你地啲淫賤對話出黎俾大家評下理
(後段因為佢地有recordings,好彩我男朋友係我電腦到login 過web whatsapp)
全片對話有錄音西女人個ig


text:
-
Bună ziua!嘅發音發音人 vesperala (女,來自羅馬尼亞) 女,來自羅馬尼亞發音人 vesperala
User information
Follow
2票 好 毋好
添加到喜愛嘅發音裡肚
下載報告
-
Bună ziua!嘅發音發音人 Stefanjurca (男,來自羅馬尼亞) 男,來自羅馬尼亞發音人 Stefanjurca
1票 好 毋好
添加到喜愛嘅發音裡肚
下載報告
-
Bună ziua!嘅發音發音人 loveneverfails (女,來自羅馬尼亞) 女,來自羅馬尼亞發音人 loveneverfails
User information
Follow
0票 好 毋好
添加到喜愛嘅發音裡肚
下載報告
-
Bună ziua!嘅發音發音人 andamatra (女,來自加拿大) 女,來自加拿大發音人 andamatra
User information
Follow
0票 好 毋好
添加到喜愛嘅發音裡肚
下載報告
-
Bună ziua!嘅發音發音人 ariuccia (女,來自意大利) 女,來自意大利發音人 ariuccia
User information
Follow
-1票 好 毋好
添加到喜愛嘅發音裡肚
下載報告


text:
講起食泰國菜,除咗炒PhadThai,冬陰功,蝦刺生之外,船麵都係一款幾傳統嘅泰國食物,而暫時香港專食船麵嘅黃店,除咗之前介紹過嘅「船皇」,今次食嘅另一間黃店:「阿叔泰麵」喺大圍同元朗國都有分店,食物味道都好好,好值得大家去試!呢度嘅船麵湯底全部用牛骨熬製,而呢度有一碗特色船麵:粉紅船麵,湯底用上紅腐乳豬骨湯,相信味道會好特別!食完船麵,飲杯泰國特飲,之後記得食多個芒果糯米飯先走呀!
另一間船麵店-船皇(尖沙咀,銅鑼灣都有分店):銅鑼灣黃店:香港都食到好味船麵-船皇
阿叔泰麵:船麵湯底夠香濃
今次同女朋友一人一碗船麵,一碗係牛肉,另一碗係豬肉.可以睇到兩碗都有通菜,芽菜,炸豬皮,花生碎.牛肉船麵就會跟番牛肉丸同牛腩,啲牛腩炆到好軟熟,完全唔會乾同硬,而且入晒味超正!豬肉船麵就跟番豬肉丸同豬肉片,豬肉片味道唔算突出,但豬肉丸就真係唔錯!好似要去到食泰國嘢先有好味豬肉丸咁…
點食船麵先至最好味?
小店枱面都貼咗一張教學,教大家點食船麵先最好味!首先每張枱都有齊晒4款調味料:魚露,白糖,白醋,辣椒粉,大家可以跟據番自己嘅喜好,每樣都加入去個船麵湯底!四大調味,缺一不可!
將啲調味放晒入去,大概就係圖上面咁嘅樣喇!
阿叔泰麵:特飲都唔錯
左邊啡色嘅係泰式檸檬茶,入面泰式嘅茶底有種特別嘅香料味,飲慣港式檸檬茶嘅朋友就可能會有少少唔慣.右邊黃色嘅係香茅菠蘿特飲,味道幾香,香茅味都幾突出.
飯後梗係要食埋:芒果糯米飯
如果食一碗船麵唔夠飽,除咗食多碗之外,其實可以叫番個甜品:芒果糯米飯.呢度嘅芒果糯米飯,糯米飯已經加熱咗,味道係好香濃嘅椰汁味,仲有少少香葉味.芒果就係雪凍咗,上面淋咗椰漿/椰奶嚟調味.總係覺得食埋芒果糯米飯,成餐飯先夠完滿.
阿叔泰麵:餐牌
除咗船麵之外,呢度仲有豬手飯,豬頸肉飯,同其他泰國菜嘅菜式,如果想試其他食物都可以㗎!


text:
Hyehwa Wedding一開始比到好濃厚嘅韓風感覺我,就係依點attract到我,於是就冇去到婚展,直接上去佢哋公司了解下package.🤣咁我個package係包攝影,化妝,婚紗同車,staff會講唔少detail同注意事項比我哋知,feel到佢哋都好盡心盡力.睇過啲相同studio嘅景之後就更加確信係適合我哋嘅婚攝公司👍🏼:佢哋個景好有屋企嘅感覺,係偏向簡單溫暖風格.同埋重點係,佢哋個攝影師真係韓國人,上去開會嘅時候會有翻譯係隔離幫手.
🇰🇷唔好以為韓國攝影師就會有溝通困難或者疏於溝通嘅情況,佢都好放心大膽咁講自己嘅idea,亦肯了解我嘅需要而且會跟到十足十.😎影相當日間唔中都會比我睇睇啲相影成點添.同埋我老公都對攝影同執相有啲認識同要求嘅,而最後佢都大讚攝影師同佢哋公司.因為我記得執相來來回回都好似搞咗8次,搞到我哋都唔好意思覺得麻煩到佢哋,🙈但佢哋就話總之會執到我哋滿意為止,唔會嫌麻煩.仲要佢哋會將所有相tune曬色,所有原檔嘅色都已經調過,😍而放係相簿嘅就執得更加仔細精緻.對比下好多香港嘅婚攝都只係會比冇tune色嘅原檔,佢哋就真係超晒班.😇
不過都有個小建議:希望佢哋係package入面可以加入pre-wedding過程嘅花絮短片比新人回味下.雖然都明白價錢上可能就會上調,但係都係值得紀念嘅過程嘛~😬至於其他staff都係好nice嘅,著衫嘅時候會好take care我,幫我攞衫等等~~最後就係由於佢哋同婚紗公司有合作,而且兩間鋪頭相隔好短距離,所以影相前一日佢哋會幫我攞埋衫,影完又幫手還衫,我哋係完全唔洗煩,真係超級方便👍🏼


text:
佬假期真係成日都返大陸,除左講下近近地深圳之外,上海都會不時去下.
呢篇就Share一下由上海浦東機場交通篇,點樣由機場出返市區.
由上海浦東機場出返市區有幾個方法,可以打的,可以搭地鐵,都可以先搭磁浮再轉返地鐵,到底3者有咩分別?
先睇下地圖,上海個機場離市中心好Q遠:
1)出市區方法一 – 打的
呢個方法就唔太建議.我試過一次,排隊等的士用左一段時間,上左車後就搭左成9個字以上,真係好遠下,埋單$200+人仔
2)出市區方法二 – $7人仔搭綠色線 由頭搭到尾
上海浦東機場正正就係線色線既總站,搭呢條線睇落好似好簡單唔使轉,仲要$7就得,以為好荀,點知又係錯左.個地圖數過都係10幾個站左右,但點知其實站同站中間都隔幾遠下,時間上由機場搭到去人民公園站,大概要45分鐘或以上.
而且搭車時要留意唔係一程過,一間有個站要轉車,過對面月台再搭過.如果訓著左或者掛住玩手機就要記得轉車,唔係既話就會搭返轉頭去機場啦.
時間上係衰D,但$7一程真係好抵.
3)出市區方法三 – $50人仔磁浮再轉綠色線
由於2號方法上面提到係超級耐,再搭上45分鐘先出到去市區.於是就建議大定可以由機場先花$50蚊人仔,搭磁浮去到龍陽路,呢一程就大概10分鐘.去到龍陽路之後先再搭返綠色線,咁樣起碼慳到成半個鐘有多!


text:
食materna 夠唔夠?
-
yeebb last edited by
而家4個月
補充品淨係食materna 夠唔夠?
-
kakalei last edited by
Materna可以補充葉酸同多種維他命礦物質,除此之外其實還應該補充DHA,幫助準媽媽同BB的腦部眼睛健康發展~~~
-
YELLOW last edited by
睇下邊隻啦
我食緊惠氏materna
一日一粒都夠
-
twinstar last edited by
食materna都夠既, 但裏面無DHA喎, 想BB眼仔精靈同腦仔靈活D, 依家可以開始食
我自己食緊日本命力
-
YANNIS last edited by
我就materna 加埋藻油DHA一齊食
夠哂
-
Anonymous last edited by
幾時開始可以食materna呀?
-
YANNIS last edited by
係你知道有左就可以食
-
nanarabbit last edited by
@twinstar 我自己有左個時除左食惠氏之外,都有食DHA, 都係食日本命力呀,你係咪都係watson 買?我覺得食左DHA囡囡好精靈,有幫助嫁.


text:
位於港鐵將軍澳站上蓋,擁有全港最大宴會廳之一及獨特的圓形露天證婚花園「姻園」.致力為追求完美的新人全方位,締造一場夢寐以求,畢生難忘的婚禮,為摯愛親朋帶來全新的甜蜜驚喜.無柱宴會廳可筵開72席婚宴,全廳樓高6.75米,面積超過10,000平方呎,高貴裝潢盡顯豪華氣派,設有高清LED背景牆;連接偌大的露天平台及迎賓區,專為新娘而設的獨立新娘房,房內設有洗手間,電腦匙卡及直播宴會廳的平板電視,新人與賓客同樣能感受無上尊貴.讓新人在藍天白雲下締結婚約,以青山綠草作見證,舉行一場浪漫動人的證婚典禮.「姻園」自成一角,宛如都市中的綠洲,清新氣息瀰漫.
我認為皇冠假日嘅服務整體都好high standard.跟進我嘅case嘅同事係一個叫Rita嘅manager,佢會將疫情下佢哋酒店嘅人流管制,防疫措施一清二楚咁講比我聽.😉佢係簽contract嘅時候會講一次,臨結婚之前都講一次,又會不斷update我哋現時最新嘅政府措施係點,睇得出佢好著緊好上心.😬佢其實已經安排得好好,但係人會郁動嘛,親戚走來走去要影相難免係會難control,有少少甩漏係無傷大雅嘅.😂另外佢哋會安排一個同事專門協助我,例如係攞婚紗,頭紗等等😊
我自己係做婚禮呢行嘅,成日出job都會睇到㗎啦,咁就覺得Crowne Plaza個場都好靚,無柱又四四方方咁,香港無柱嘅酒店都唔多,所以我都無乜再睇其他酒店,就直接揀咗佢啦😊.跟開我嘅Sales Alexis都係人哋介紹俾我嘅,因為話佢follow得好,咁我就直接搵佢.佢都有好詳細咁同我講解,叫我諗下再決定,都唔會好hard sell,但因為我真係好鍾意個場,所以就直接book咗啦.過程中我哋都會keep住聯絡,有咩問題搵佢佢都會即刻答我,叫我有咩需要就同佢講,會跟得好貼.去到big day嗰日,我返酒店嗰陣佢都已經喺度等緊我,同埋有個跟我嘅bride assistant都好好.我做婚禮呢行都成日見啲新娘結婚㗎啦,見人哋咁緊張,估唔到自己去到嗰日都會咁緊張,之後個assistant都會提我唔好緊張,又會斟水俾我飲攞嘢俾我食,等我可以安心啲🥰.同埋其他酒店見開都無佢哋跟得咁足嘅,覺得呢間都好好.除咗個bride assistant,仲有個處理其他嘢嘅Charles都跟得好好.我嗰日本身係plan喺空中花園訂婚嘅,但因為驚會落雨,所以都有同佢哋溝通過如果落雨點算,咁佢哋就建議如果落雨就可以搬返落ball room嗰度行禮,都會幫我諗埋呢啲嘢.去到嗰日佢哋都有幫我睇住天氣如何,無問題就可以照run.本身酒店係唔俾人擺candy corner出去嘅,因為有其他人book個場嘅話就要同其他人share個ball room.就算酒店嘅規矩本身唔俾,佢哋都幫我睇嗰日有無其他人,無人嘅話就可以俾我擺過啲啲,即係都會諗辦法俾到我想要嘅嘢.我係喺佢哋嘅空中花園證婚,夜晚晚宴同big day嗰晚喺嗰度過夜,佢哋都會送返啲嘢上房俾我哋休息.我擺咗三十幾圍,佢哋個ball room都容納到,floor plan最多仲可以擺到四十圍,咁大又無柱仲難搵啦.嘢食方面,我之前都有聽人講佢哋啲嘢食係偏鹹嘅,咁我都有事先問佢哋到時可唔可以同廚師調整下,咁佢哋都即刻幫我搞掂,最後賓客都讚啲嘢食好食.我都會介紹Crowne Plaza俾其他新人朋友,我覺得追求性價比高嘅新人就最啱佢哋啦👍🏻.


text:
碎形
碎形(粵拼:seoi3 jing4)通常係指「一個粗糙或者零碎嘅幾何形狀,可以分成幾個部分,而且每個部分都(至少要類似)係整體縮細之後嘅形狀」,係有自相似(自我相似,即係話佢同佢本身一部分完全或者幾乎相似)嘅性質.
雖然碎形係一個數學構造,但佢哋同樣可以喺自然界入面搵到,因為咁,碎形屬於藝術作品嘅範疇.碎形喺醫學,土力學,地震學同技術分析入面都有用到.
喺維度上講,碎形入面嘅維度唔一定係整數,而可能會係一哋有理數或者無理數.
特徵[編輯]
碎形一般有以下特質:
- 佢幾細都好,都有精細嘅結構;
- 太過不規則,無論係佢嘅整體或係局部都好難用傳統嘅歐氏幾何嚟描述;
- 係自相似嘅;
- 通常佢嘅「碎形維數」(通常係豪斯多夫維數)會大過拓撲維數(但係喺空間填充曲線,就好似希爾伯特曲線就例外);
- 喺多數情況下有簡單嘅遞歸定義.
因為碎形放到幾大或者縮到幾細都好似,所以通常俾人覺得係無限複雜嘅.自然界入面某程度上似碎形嘅嘢有雲,山,閃電,海岸線,雪片,植物嘅根,蔬菜(好似椰菜花同西蘭花同埋動物毛皮嘅圖案等等.不過,並唔係所有自相似吼嘅嘢都係碎形,好似實直線雖然喺形式上係自相似嘅,但係唔符合碎形嘅其他特質,比如話佢可以俾傳統嘅歐氏幾何語言嚟描述.
碎形嘅圖像可以用碎形產生軟件整出嚟.雖然用呢啲軟件整出嚟嘅圖像冇上面碎形嘅特徵,比如話某哋地方放大之後冇上面所講嘅特徵,但係呢啲圖像通常都算係碎形.而且呢哋圖像可能會有計算或者顯示造成嘅人為偏差——一啲唔屬於碎形嘅特徵.


text:
基本粒子
基本粒子係指啲人認知嘅構成物質最細最基本嘅單位.但係因為物理學不斷嘅發展,人類對物質構成嘅認知逐漸咁深入,因為咁,基本粒子嘅定義隨時間亦都係有變嘅.目前喺粒子物理學入面,標準模型理論認為嘅基本粒子可以分為夸克,輕子,規範玻色子和希格斯粒子四大類.標準模型理論之外都有理論認為可能存在質量非常之大嘅超粒子.
基本粒子定義嘅變化[編輯]
傳統上(20世紀前,中期)嘅基本粒子指質子,中子,電子,光子同各種介子,係當時人類所能探測嘅最小粒子.而現代物理學發現咗質子,中子,介子都係由更加基本嘅夸克同膠子構成.同時人類亦發現咗性質同電子類似一系列嘅輕子,重有性質同光子,膠子類似嘅系列規範玻色子,係現代物理學所理解嘅基本粒子.
分類[編輯]
費米子
夸克 目前嘅實驗顯示共存在6種夸克(quark),同佢地各自嘅反粒子.6種夸克又可分為3「代」.他們係
第一代:u(上夸克) d(下夸克)
第二代:s(奇異夸克) c(粲夸克)
第三代:b(底夸克) t(頂夸克)
另外值得指出嘅係,他們之所以未能被早期嘅科學家發現,原因係夸克決唔會單獨存在(頂夸克例外,但係頂夸克太重而衰變又太快,早期嘅實驗無法製造出嚟).他們係成對嘅構成介子,或者3個一齊構成質子同中子這一類嘅重子.呢種現象稱為夸克禁閉理論.就係早期科學家誤以為介子同重子係基本粒子嘅原因.
輕子 共存在6種輕子(lepton)同佢地各自嘅反粒子.其中3種是電子同同它性質相似嘅u子同埋t子.而呢三種各有一個相伴嘅中微子.他們都可以分為三代:
第一代:e(電子) ve(電子中微子)
第二代:u(u子) vu(u子中微子)
第三代:t(t子) vt(t子中微子)
玻色子
規範玻色子 係一類係粒子之間起媒介作用,傳遞相互作用嘅粒子.之所以佢地稱為「規範玻色子」,係因為佢地同基本粒子嘅理論楊-米爾斯規範場理論有好密切嘅關係.
自然界一共存在四種相互作用,因此規範玻色子都可以分成四類.
引力相互作用:引力子(graviton)
電磁相互作用:光子(photon)
弱相互作用(令原子衰變都可以相互作用):W 同 Z 玻色子,共有3種:W + ,W − ,Z0
強相互作用(夸克之間嘅相互作用):膠子(gluon)
粒子物理學已經證明電磁相互作用同弱相互作用來源係宇宙早期能量極高時嘅同一種相互作用,稱為「弱電相互作用」.有好多粒子物理學家猜想係更早期宇宙更高能量(普朗克尺度)時好可能呢四種相互作用全都係統一嘅,呢種理論稱為「大統一理論」.但係目前因為加速器能夠達到嘅能量相對普朗克尺度仍然非常低,所以好難驗證.而大統一理論目前主要嘅發展方向係超弦理論.
希格斯粒子 希格斯粒子(Higgs)係粒子物理標準模型中唯一重未喺加速器上產生出來嘅粒子.粒子物理學家們認為希格斯粒子同其他粒子嘅相互作用令其他粒子具有質量.相互作用越強質量就越大.希格斯粒子本身質量極之大,目前嘅加速器能量還無法達到,而理論嘅計算也比較困難.物理學家們普遍希望能夠喺2008年將要開始運行嘅大型強子對撞器上產生出希格斯粒子.
標準模型預言存在2種希格斯粒子:H + 和H0,但係都有好多科學家提出其他嘅可能性.
標準模型理論以外嘅理論性粒子[編輯]
超對稱粒子
除咗以上實驗已經證明嘅基本粒子之外,理論粒子物理學家為左解釋某現有理論無法解釋嘅實驗現象,而猜想我地嘅宇宙中可能存在超對稱粒子.佢地質量非常大(相對一般粒子如質子而言),因此現有嘅加速器還冇法子製造佢地.但係因為量子漲落嘅存在,因此佢地可能係非常短嘅時間間隔內同非常小的機率下同我地可見嘅粒子發生相互作用,因此佢地可以間接探測到.目前每種粒子都被認為存在對應嘅超對稱粒子.並且被用來解釋某物理現象.例如夸克嘅超對稱粒子用來解釋正反粒子數目嘅不對稱,以及中微子嘅超對稱粒子解釋中微子的質量如此之小(但不是0)嘅原因,等等.
假想嘅粒子
假想嘅粒子,僅僅係理論學家嘅假想,而基本冇確切嘅實驗根據,因此可能宇宙中根本就唔存在.粒子嘅提出或者只係為咗畀某啲現有的現象作一種可能嘅解釋,或者僅僅係粒子如果存在亦都唔會破壞現有嘅物理定律,因此我地估冇理由相信佢哋一定唔存在.例如某啲科學家認為佔宇宙總能量約25%嘅「暗物質」,就係一種同其他物質作用極其微弱但係有質量嘅粒子(WIMP).此外都有一啲理論研究某啲速度永遠達到光速的速子,以及磁單極子或者加速子等等.


text:
現今好多人購買村屋通常都係為咗更大既空間,有花園,環境寧靜,而且可以養寵物等等.再加上 市區既私人樓宇越出越細,又越出越貴,全棟連花園村屋就更加吸引.相對下比較便宜既呎價,可以得到比較寬闊既生活空間.加上現在交通發達,只需要數十分鐘西鐵同巴士都通通可以輕鬆到達市區,可以寧靜可以熱鬧,仲可以叫埋成班朋友去自己屋企燒烤開party,仲有咩理由唔考慮搬入村屋?
咁元朗有咩全幢村屋好?等我地介紹一啲優質屋院俾你地啦.
文章概要
曉門
貴為大棠十大屋苑之首,曉門為全港最大型村屋屋苑.屋苑有光纖同圍牆等基礎設施,方便且保安有保障附近更有士多餐廳.同時公共交通方便,有紅van,巴士,村巴,K66港鐵接駁巴等可以出到市中心同西鐵站.有冇車嘅人都可以照顧到,絕對係星級推介.全幢買更可以花園入車,就唔需要擔心屋院車位不多嘅問題.全幢叫價較高要1800萬.
相關樓盤:
元朗 曉門●全幢連入車花園
元朗 曉門●全幢大花園
元朗 曉門●全新全幢
碧豪苑
鄰近青山公路及米埔,絕對係旺中帶靜嘅精選豪宅.屋苑式管理且交通方便,全幢買花園可入車,有冇車都方便.1500萬以下就可以有高質素生活,都係高性價比之選.
相關樓盤:
曉峰
新建的6年有60座的新建且規劃完善大型屋苑,外型非常時尚,被稱為最強村屋屋苑.所有入契車位都有上蓋,位於未來元朗南發展嘅地區,發展同升值潛力極大.住戶出入有專線小巴,5房4浴絕對適合家庭入住.全幢售1700萬,投資自住兩相宜.
相關樓盤:
嘉碧峰
規劃完善大型屋苑,全幢連1100呎入車花園約售1700萬.自成一角但又鄰近大纜隧道及西鐵站,旺中帶靜嘅代名詞.仲要5房5浴,連埋個大花園,喜愛派對嘅家庭就非常適合.
相關樓盤:
地利黃金閣
係較為出名嘅屋苑式村屋,步行範圍內8分鐘就去到朗屏西鐵站,附近有朗屏邨商場及街市,住戶出入亦有K68西鐵接駁巴士可選.屋苑車位少都唔緊要,因為花園可入車.目前盤源2100萬全幢6房5浴連太陽能天,大家庭再加埋工人都仲有充足生活空間.
相關樓盤:
富豪花園
屋苑樓齡低且路邊小巴及巴士往返西鐵及大纜轉車站,交通非常方便.6房5浴適合大家庭.有入車花園又有三相電提供,電動車車主們唔好錯過.家人多怕車多,又或者唔想用花園嚟泊車?1700萬除左上面嘅好處有多三個車位,足夠令您心動未?
相關樓盤:
翠湖居
屋苑位於錦上路中心位置,小巴及巴士數分鐘即到西鐵及大纜隧道.位置優良之餘,亦已申報合法太陽能,屋主可以安心享受太陽能天台嘅好處.4房4浴連可入兩車花園,一家人住都空間充足,仲泊車方便.現全幢叫價1800萬.
相關樓盤:
尚譽
位於蝦尾新村的尚譽,同西鐵,輕鐵,及市中心都只係步行距離,係非常方便嘅大路邊屋苑式村屋.現有罕有5房5浴放盤,內複式連1500尺可入兩車花園,叫價約2000萬.價錢略高但內裝實用且非常方便因此都極推薦.
相關樓盤:
沁苑
屋苑特色為歐美式規劃,全幢放盤戶型有5房5浴單位.景觀相當開揚美觀啦,鄰近錦上路西鐵站,交通都尚算方便,有專線小巴供住戶出入,有花園可入車就唔駛怕屋苑車位較少.加上步行範圍就有齊超市,食肆等生活所需,更可步行至錦田市中心.絕對係可以壓軸介紹嘅優質放盤.
相關樓盤:


text:
入學申請
Online Enrollment
一起華德福 Let's Waldorf
學前教育 Preschool
家長課程 Parenting
教師培訓 Professional
春苗 Spring Child
睡前為孩子講故事
藉著故事的力量
幫助孩子
更容易適應在春苗的生活
喺好耐好耐以前,有一隻小狗同佢嘅媽媽日日都喺埋一齊,佢哋好鍾意大家,會一齊去花園散步,一齊食嘢,一齊玩遊戲.
有一日,小狗同佢媽媽講,佢覺得有啲悶,佢想出去識啲新朋友.於是媽媽話,你已經準備好啦,太好啦,咁我帶你去農場嗰個農夫嗰度啊,嗰度有好多動物可以同你一齊玩架.
於是媽媽就帶着小狗去搵農夫,媽媽話我哋屋企呢隻小狗已經準備好啦,佢好勇敢架,佢想去農場度同啲其他動物一齊玩.農夫話,可以啊.於是農夫將農場嘅門打開,小狗就跟住農夫行入去,不過佢都有少少緊張,佢行返轉頭攬住媽媽,媽媽話你大個㗎啦,你可以架.於是小狗就鼓起勇氣跟住農夫入咗去農場玩啦.而媽媽就去咗做佢要做嘅嘢.
小狗見到好多動物,有馬仔(咩咩),牛仔(moo moo),豬仔(oink oink),貓貓( meow meow ),老鼠(吱吱),青蛙(刮刮).小狗好開心呀,佢同所有嘅動物一齊玩玩具,一齊唱歌,仲一齊食飯.過咗冇幾耐,媽媽就返嚟接佢啦,小狗好開心見到媽媽,佢上前攬住媽媽,然後小狗就同媽媽一齊返屋企啦.返到屋企,佢同媽媽一齊食完飯,媽媽又讚佢做得好好呀,係一隻好勇敢嘅小狗喎.之後小狗就同媽媽一齊瞓着咗覺啦.


text:
倫敦地下鐵
倫敦地下鐵(英文:London Underground;英文花名:the Tube(管))係英國倫敦嘅地下鐵系統,主要服務大倫敦同周邊地區,由倫敦交通局(Transport for London/TfL)營運.而家倫敦地下鐵有11條路綫,服務272個站,全長402公里(250英里),係全世界最大嘅地下鐵網絡之一.
除咗服務倫敦,地下鐵部分路綫延伸到西北同東北面嘅周邊城鎮雅息士郡嘅艾坪林,白金漢郡嘅超藤,赫福郡嘅三河區同屈福;而倫敦南部有好多地方都冇地下鐵網絡覆蓋,只有33個地鐵站喺泰晤士河以南.雖然叫地下鐵,但係其實成個系統剩係得45%喺地底,多數位處外倫敦以至大倫敦以外嘅路段都係地面鐵路.
倫敦地下鐵係全世界最古老嘅地下鐵系統,其中一個前身大都會鐵路喺1863年1月10號通車,成為全世界第一條喺地底運行嘅客運鐵路;而另一個前身倫敦城南鐵路(北綫一部分)喺1890年通車嗰陣就用電氣化列車,係全世界第一條用電氣化列車載客嘅地下鐵路.
路綫改
倫敦地下鐵有11條路綫,全長402公里(250英里),服務272個車站,以總長度同站數計係全球第九大地下鐵系統.
倫敦地下鐵路綫一般按市區段地底隧道起嘅方法同形態分兩種,分別係淺層路綫同深層地鐵:
收費區改
倫敦地下鐵嘅收費同倫敦其他鐵路系統一樣按照區域嚟收費.大倫敦有6個收費區,市區最內圍係第一收費區,然後一圈圈出到去第六收費區;而大倫敦之外仲有3個收費區,分別係第七,第八同第九收費區.通常牽涉到第一區嘅收費都會貴過喺外圍嘅收費.有少部分站同時喺兩個收費區入面,由呢啲站來往其他地方,有機會可以「慳」一個收費區而慳咗車錢.


text:
入場睇《一念無明》之前,最擔心嘅係向來唔識演戲嘅余文樂會係敗筆,上映以黎一直卻步都係因為誤以為佢會揹重飛.意料之外,佢最後只係喺醫院天台同曾志偉嗰場拎唔出恰當情緒,其他都可以話係盡咗佢九牛二虎之力.一個演員本身魅力一般,缺乏靈氣同自我修養,演極都唔出味其實都合乎預期.
好彩嘅係,原來事實並非如同金像獎獎項分類,電影真正男主角並非余文樂,而係曾志偉.表面上,余文樂擔正大旗,離開精神病院重投社會,但其實呢個事件只係劇本中起承轉合中嘅「起」,佢呢個人物嘅個性其實由病發前到康復後都冇變過,即使情緒唔穩定,並非值得追看嘅懸念.而劇本入面真正佈置嘅struggle,其實係曾志偉身為人父由逃避責任到面對責任,由歧視個仔到接受個仔,同埋親子感情由淡薄到重修舊好.正因為曾志偉至係真正主角,亦有帶戲能力,否則重心落喺余文樂身上,必然獨力難支,淪為敗筆.
之所以憂慮余文樂會成為敗筆,係因為導演的確好細心去照顧同引導演員嘅演出,整體效果絕對唔似新導演喺有限資源同時間下拍得出嘅作品.就好似無綫演員一出去拍電影往往會脫胎換骨咁,抱持零期望嘅心態去睇呢一齣題材一如港台出品嘅社會實況短劇,就發覺套戲充滿驚喜.飾演港中司機嘅曾志偉同有情緒問題嘅金燕玲固然係應有水準,應有發揮,但方皓玟嘅教會分享崩潰戲,鄰居小朋友嘅少年老成而又唔造作,以至精神病者親友互助小組路人演員嘅自然陪笑,都令到成齣戲好流暢,唔顯突兀.相比起同屆金像獎好多提名嘅《樹大招風》,不停有演技生硬嘅演員出現,兼夾街景服裝同時代不符,呢齣戲係略勝一籌.
雖然同行社工友人略嫌角色設定同埋躁鬱症精神病患應有行徑未夠真實,但同其他港產片比較,呢套真係誠意之作.有人批評編導眼高手低,想頭太大,想用一齣戲去包攬香港社會各種議題,但事實上成果比只能觸及皮毛嘅港台電視節目更有力量.由一開始設定主角住入劏房,編劇就已經抽取到典型場景去表現社會現實,同港台《有房出租》形式相似,於是順理成章,各類喺低下層掙扎嘅人都可以蜻蜓點水咁提一提而唔干擾主線,又可以透過交集去製造衝突,整體而言係好可取嘅構思.加上角色性格鮮明,對白做到以小見大,呢啲都係港台出品暫難企及之處.
《樹大招風》英譯係三重煉獄,《一念無明》則係煩惱難斷.一次過睇,某程度上都足以令香港以外嘅觀眾稍為理解香港嘅困局.一念滅而次念又生,念復念而無法切斷,放唔低我見我執,無限流轉,以致永遠達唔到離苦得樂嘅一日,喺《樹大招風》其實亦有所呈現.假如某流行曲中一句「佛理可否化得開我一切」嘅答案係肯定,九七前後嘅悲歡,家在香港嘅進退為艱,都會隨風而逝,全香港都可以證得解脫果,但現實之中,出離三界生死,永滅無明之念,本來就係難於登天,晝夜無間去踏盡面前路既非自願,說穿了亦不過係見步行步. 劏房既係貧窮階級所生活嘅暫寄之地,彼岸亦自然係可望而不可即嘅空中樓閣,明乎此,就可以知道喺香港做平民,本來就已經身處煉獄,因為每一日每一分每一秒嘅生活迫人,已經迫到人連尋覓信仰追求解脫都擠唔出時間同空間.
所以,只有若即若離嘅局外人至會欣賞香港嘅亂迫嘈.外人睇港產片,覺得有趣,外人遊覽香港,覺得新奇,全因為佢地唔需要日日夜夜承受地獄之火.假如有一日我真係離開香港,我永遠唔會懷念市中心嘅嘈雜,唔會懷念周圍都裝修緊嘅疲勞轟炸,唔會懷念狹窄馬路不絕於耳嘅響安,亦唔會懷念每區都有地盤嘅塵土飛揚,唔會懷念烈日當空嘅翳焗潮濕,唔會懷念打開窗極目遠望都係高樓嘅視野.以前成日聽人歌頌香港係一塊福地,雖然啲人邊講邊移民,但都未覺得做香港人係咁折墮同絕望.而家每一次聽到呢種說話,睜開眼望清楚眼前瘋狂嘅世界,就難免覺得連呼吸都要窒息,連僅有嘅寬容都只能壓抑.


text:
2015年3月1日星期日
Erdäpfel-Lachs-Törtchen
薯仔烚熟,壓爛.撈啲牛油,忌廉,chives .鹽,胡椒,肉荳蔻粉調味.
三文魚他他用青檸汁,橄欖油,鹽,胡椒粉撈撈.(我用煙三文魚,已經好有味).
面頭放pat酸忌廉同魚子.食得!
好食,好食. 如果用嚟宴客,大方得體呢.
56 則留言:
呢個整得靚仔!落咗唔少魚子,名貴喎回覆刪除
上得大枱喎!回覆刪除
不過,你果層三文魚薄過人哋咁多,你都食水好深喎!
整得好靚仔噃~回覆刪除
賣相一流喎 b^^d回覆刪除
喱個直情係去飲嘅菜式啦@@回覆刪除
好名貴合晒王子身份回覆刪除
絕對有大C大級水準^^回覆刪除
幾pro喎 :P回覆刪除
有冇得試食o架?回覆刪除
似乎你整得仲靚過張原照片喎!回覆刪除
值情係上得大枱啦!回覆刪除
嘩,正喎,飽唔飽㗎?回覆刪除
呢隻牒更係用嚟宴客,得個大字哈哈.呢邊冇chives賣我都想揾兩條扮高貴.回覆刪除
你嗰兩條?!!.....係葱?!! 西餐唔係配芫茜咩?!回覆刪除
矮左一半, 打斧頭.回覆刪除
- 回覆
王子你拎呢碟野出去扮米之連餐廳出品都可能有人信回覆刪除
哈哈哈
珮夫人
好 professional!回覆刪除
賣相好得喎,唔講仲以為你係餐廳食tim回覆刪除
真的可以宴客, 等我都學學...回覆刪除
賣相好得呀 ! 你快些開番間食店喇 , 我諗一定好多人嚟幫襯 .回覆刪除
國宴級食品!回覆刪除
好高貴大方噃回覆刪除
賣相一流, 好精緻..回覆刪除
呢個真係好好味呀! 宴客用!回覆刪除


text:
是咁的,2019年10月嘅時候巴士台曾經收到有讀者提供影片,發現一個疑似九巴嘅車廂有曱甴出沒.
當時都有講過,縱然香港各間巴士公司向來都有安排承辦商為巴士進行清潔同埋滅蟲…不過,如果乘客無視公德,喺巴士上飲食又跌到周圍係,喺巴士上有垃圾就隨手丟隨手揳,整到個環境污糟晒,又點會無曱甴吖!
至於喺2019年3月,九巴官方Facebook專頁曾經講過:「清潔又點?都無公德心嘅」――當時仲曾經引起一件討論熱潮.而去到2019年12月又有另一個官方Facebook專頁再次講起呢種情況…
今次提起有關巴士車廂清潔嘅係香港食物環境衛生署有關清潔香港運動嘅清潔龍阿德,佢希望大家乘搭公共交通工具嘅時候都記得要保持清潔,同埋唔好留低任何垃圾,留返個乾淨嘅車廂俾下一位乘客.
無獨有偶嘅係清潔龍阿德呢個宣傳畫入面選擇嘅係巴士,而根據配色睇落應該又係疑似九巴喎!
不過…叫乘客唔好留低啲垃圾,經常都聽到咁回應:
「如果無人掉垃圾,清潔工人邊有嘢做呀?」
「我哋唔亂拋垃圾嘅話,啲清潔工人就無工開㗎喇!」
香港地始終有一部份人抱有呢種心態.
其實無論乘搭任何公共交通工具,甚至乎係不論身處任何地方,保持清潔都應該係一個人應有嘅義務.


text:
作者\媽媽經編輯部
心理學專家好早就開始研究人嘅睡姿,每個人會採取自己最放鬆嘅姿勢進入夢鄉,呈現最原始嘅狀態,也就潛藏一個人嘅性格密碼.你觀察過自己孩子嘅睡姿嗎?下面呢4種睡姿,分別暗示了不同嘅內在性格,快來睇下準唔準啦!
一,仰躺(大字形)
寶寶仲喺母親子宮時,身體本來係蜷縮狀嘅,所以當孩子特別鍾意以大字形睡覺,手腳完全唔喺同一直線嘅極度放鬆姿勢,其實代表他對環境抱持安全感,樂觀,唔怕生,適應能力強,思緒都比較敏捷.
鍾意仰躺嘅孩子,家長有咩要注意嘅嗎?除左孩子唔小心掀開棉被著涼,針對呢種活力充沛嘅孩子,好適合車車造型嘅棉被,車子代表速度,激情同行動力,象徵人類對未知世界嘅不斷探索,好似藝人林志穎嘅兒子kimi,從細就跟爸爸一樣愛車,活潑,勇於挑戰新事物嘅模樣,令人覺得真不愧係父子
二,蜷臥(蜷曲型)
蜷臥嘅人鍾意將身體縮成一團,好似仲喺母體內嘅胎兒,呢種孩子性格比較敏感,唔容易脫離舒適圈,同人相處時,避免冒犯到其他人,所以會照顧他人嘅情緒,係個慢熟但體貼嘅孩子.
父母須注意嬰幼兒側睡會唔會壓迫到身體或心臟.孩子鍾意側睡,可以搭配同兔子有關嘅被被或枕頭,心理測驗顯示,兔子型人格溫和善良嘅本性,擅於睇到別人優點,幫助佢哋變得更好.
三,趴睡(臉朝下)
孩子趴睡時,臉部朝下,手腳貼床,暗示他嘅自尊心高,保護意識強,可能比較愛面子,趴睡型嘅小孩相對而言比較內向,但也代表他有自己嘅想法.
自尊心強,自己很有想法嘅孩子,代表性嘅動物就係恐龍,恐龍係強大嘅象徵,能給予孩子一種強大嘅心理支持.在現實生活中,孩子處處受到成人嘅保護,但係內心裡他們渴望快快長大,擁有恐龍那樣高大嘅身軀和驚人嘅力量.
四,側躺(腳伸直,不蜷曲)
側躺都係常見嘅睡覺姿勢,呢種孩子性格隨和,鍾意待在人群之中,容易相信陌生人,要小心吃虧.側躺嘅人不像趴睡嘅人這麼拘謹;但又不像仰躺嘅人這麼外放,係比較中間型嘅人格,大家會覺得他很好相處.
隨和嘅孩子對應到嘅動物係河馬,綿羊等等群體動物,其中,一般人以為憨厚,老實嘅河馬,其實係很在乎家庭嘅動物,平常盡守自己嘅本分,但當家人有難時,他們就會展露出強悍嘅一面守護家人,所以河馬被藝術家稱為係「溫柔嘅愛」嘅象徵!